text:
唔想暑假無所事事,可以點樣自我增值?| MS Office都要學?!想學design/data analysis由邊到學起?
早排已經為大家推介咗啲online learning platforms/ virtual internships,等你地可以趁暑假整靚自己份CV.好開心見到嗰個post已經有670+人收藏咗keke.今次想重點講吓有啲乜skills可以自學吓,增加自身嘅競爭力.唔好再話讀xx科冇出路啦,自己肯努力嘅一定唔會乞食. 1. MS Office 唔好覺得我講緊廢話,出到嚟做intern我先發現身邊有人連MS Office一啲比較基本嘅功能都唔識.不過如果你自問已經識曬最基本嘅嘢,建議你可以上網自學啲進階而又係實用嘅嘢.例如Excel你可以學吓點整pivot table,點用power query等等.你亦都可以學吓啲shortcuts,加快你整嘢嘅速度🤟🏻 2. Design skills 如果有興趣投身marketing嘅行業或者自己本身都鍾意design/art方面嘅嘢,強烈建議大家自學吓點樣整圖/infographics/vector等等.下面我寫低咗啲我覺得值得學嘅software: 入門級:Canva (免費),基本上任何人一用都會識佢係點操作 中等級別 (免費):Inkscape (alternative to Illustrator),GIMP (alternative to Photoshop) 進階級 (付費):Adobe Photoshop,Adobe Illustrator,Adobe InDesign,Procreate 3. Data analysis skills 如果唔係鍾意design嘅人,可以考慮吓學吓點用Python或者R Studio!上到大學你都可能需要識用,所以而家學定就可以當預習定~ 以我讀嘅Geog為例,我都需要用到R Studio去analyse啲data同埋整啲choropleth maps.如果揀UCL geog q-step個stream就接觸得更多呢啲嘢.順帶一提,如果之後會讀geog嘅,可以涉獵埋ArcGIS同QGIS. 4. 中文輸入法 呢個都係一個終生有用嘅技能!最通用嘅中文輸入法係倉頡同速成~ 而家學定都啱㗎啦!細細聲話你知我都未扚起心肝學🤭


c: text/html

text:
今年最忙肯定係我哋對耳仔👂🏻日日要托住眼鏡,戴住耳機,宜家仲加埋口罩耳繩.如果口罩耳繩會戴到耳仔痛,真係好辛苦㗎🙈
不過,唔知大家對日日戴嘅口罩耳繩有幾多認識呢?今期口罩小知識就同大家介紹下影響口罩舒適度嘅其中一個重要結構——耳繩🧐
市面上口罩耳繩嘅款式好多元化,除咗有唔同顏色之外,仲有圓繩扁繩同實心空心之分,唔同耳繩會用唔同物料或技術生產,少少嘅差異都有機會影響耳繩嘅性能同佩戴舒適度.
(空心耳繩)
一般嘅空心耳繩主要係用一種叫「氨綸」嘅物料製成,佢係一種彈性纖維,常用於製作內衣,泳衣,運動服飾等衣物.空心耳繩係佩戴上會更加柔軟舒適.喺生產過程中,空心耳繩相比部分實心耳繩會焊接得更加穩固,冇咁容易斷開.而部分實心耳繩以橡膠筋製造,同空心耳繩屬於唔同分類.
(扁繩)
耳繩有圓繩,扁繩等等嘅款式,其中扁繩同耳仔嘅接觸面比較闊,回彈力較好,會更加舒服,唔容易耳仔痛.
有唔少朋友都話戴TruCare口罩唔易耳仔痛,係因為TruCare口罩耳繩採用咗空心扁形氨綸筋.無論喺彈性,闊度方面都更能配合唔同用家嘅需要,即使佩戴時間長啲都一樣咁舒服㗎~
想知道更多關於口罩嘅小知識,就要留意我哋嘅網站啦😉
依家TruCare網店有用呢款耳繩嘅Level 3口罩現貨發售,堅持香港自家廠房生產直銷,會員滿$150仲可以免費送貨添!即刻Click入 https://www.trucarestore.com.hk/ 睇睇喇‼

robotstxt: allowed

filter: keep


text:
2020年7月12日星期日
火鍋撚:第一次堂食
喺疫情嘅時間,都少咗好多出街食,特別係最愛嘅打邊爐,呢兩個月,癮一起,都試左幾次外賣火鍋.
其中火鍋撚試咗兩次,最穩定最乾淨又最抵食.
加埋佢老闆前嗰排有捐錢,捐去邊唔駛講啦.
前排疫情緩和嘅時候,終於的起心肝去試吓堂食.
火鍋撚分店有好多,我選了中環蘇豪區,相對價錢最相宜,同一條街有間叫怡紅院嘅打邊爐,價錢貴得多.
當然,怡紅院走高檔精品路線,但火鍋撚走嘅係平實路線,平靚正,唔係好fancy,拳拳到肉,value for money .
本來好想試佢哋嘅新沙嗲鍋,但係還是抵擋不了佢原味嘅誘惑,點了蜂巢豆腐白湯鍋,呢個鎮店之寶.
入邊嘅鴨紅同埋豆腐當然係不能錯過,一放低個鍋肯定要飲兩三碗湯先.
點了火鍋撚御用手切肥牛,仙氣十足,擺盤又靚,當然如果你捨得食嘅話,可以吃特級霜降牛肉,又或者平平地食安格斯肥牛,不過我取中庸之道.
點了呢個骰仔牛柳粒,要煮耐少少,牛味濃郁,愛牛的人一定鐘意.
另外點了另一個鎮店之作,法式龍蝦湯爆漿牛丸,呢個真係好得,咬下去爆出嚟嘅係法式嘅龍蝦湯,味道濃烈,之前都唔知道有呢樣嘢食,外賣都未食過,吃過一次之後以後食得火鍋撚就一定必點.
試咗黑松露墨魚滑和香菇貝鮑鮮滑,兩雄雙遇,都真係幾難分到高下,個人會喜歡黑松露墨魚滑的鮮味和香氣.
食得台式火鍋當然要吃老油條,襯白湯最好.
腐竹拼枝竹呢個係一個幾新嘅concept,兩樣都係我最愛又係吸湯最好.
限量嘅新鮮紫淮山,絕對要試,好味又高纖維,蔬菜類入邊最吸引一定係呢個.
貴妃蚌同珊瑚蚌,兩樣都要食.呢度最好係可以係半份同雙併,亦都係我好鍾意火鍋撚嘅其中一個原因.
我自己好想食寬粉,當然一定要叫一叫,又係湯作怪.
媽媽不吃牛肉,我哋特登叫咗個豬肉俾佢試吓,呢個極品黑豚肉令我想起了寬巷子,花之美態.
還有一個雜錦四寶餃餃拼盤,有水餃,雲吞,魚皮餃和韭菜餃,四個都水準高,各有所愛,人人都有得食自已愛的.
另外點了午餐肉菜甫餃,呢一個又係大愛,愛新奇刺激必點.
呢度嘅自家製飲品都唔錯,見推介左呢個龍眼菊花蜜當然要試吓.
尾聲再送個甜品,和無老鍋個風格真係堅似.
今次堂食嘅感覺比起外賣更加好,真係有眼不識泰山,今日先第一次食火鍋撚,失敬,安安飲食嘅出品都真係不錯.
除咗中環分店之外,仲有兩間旺角店同西環店,悉隨尊便只不過我覺得中環店好似容易有位少少,有機會就支持下啦.
訂閱: 發佈留言 (Atom)


text:
「你係」
有時真係喺度諗,究竟自己係人哋嘅眼中係個乜嘢嘅人.熟悉我嘅朋友都知道我好少會理人哋點睇自己,亦都好少理人哋嘅眼光.當然唔係指我獨行獨斷,而係有時何必要作比較?每個人都有自己嘅唔同,無論係背景定係生活態度,所以無必要去比較亦都無必要去理其他人嘅眼光.只會比較嘅人其實真係太過表面同太過膚淺.話雖如此,有時都好奇人哋嘅睇法.
「我係」
一年入面都會出席一啲唔同嘅活動,而好多時都需要自我介紹,尤其係公司演講同培訓課程.因為基本上無人會認識你,如果有網站或者場刊嘅話亦都只係會有短短幾隻字介紹你.所以一般都開始嘅時候會用少少期間介紹下自己,只不過有時都真係幾頭痕,因為唔知究竟要講幾多同應該講邊啲.好多時我都會以輕輕帶過,因為我想人哋記得我個品牌多過我自己.
「改變」
當然如果認真介紹自己嘅話,其實都只係工作方面嘅嘢,而好少人會出嚟介紹自己嘅日常生活喜好.不過老實講,有幾多人會記得你係一個問題,就算俾你好出名都好,又如何?你又唔會係啲乜嘢歷史人物,係唔會流芳百世嘅.所以點介紹自己唔係問題,最緊要係自己知道自己係邊個咪得囉.想知道人哋點睇自己其實唔係係件壞事,因為當中可以自己知道有啲乜嘢要改變.
Also published on Medium.


text:
今年夏天個太陽好似特別曬咁,落街做運動跑步對住個猛烈太陽除咗出到成身汗之外,一個唔小心仲好容易曬到非洲黑人咁!
其實曬太陽有好多好處架,例如可以舒緩心情,增加體內維他命D等.但係,陽光中嘅紫外線就會好傷害肌膚,會曬傷皮膚,變黑,膠原纖維變性,嚴重嘅有機會導致皮膚癌!因為皮膚癌當中嘅鱗狀細胞癌,同紫外線曝曬係有好大關係,尤其係夏天好毒嘅太陽,更加會對肌膚產生即時性嘅傷害添.
俗語有話:「一白遮三醜」,擁有白皙嘅肌膚,真係會令到女仔嘅氣色精神好多.所以防曬真係好重要架!等我哋睇下有咩防曬注意先!
SPF防曬系數越高越好?
SPF防曬系數係要視乎個人膚色,個人皮膚對於陽光嘅反應同日照時間而定,太高嘅SPF反而會對樣膚造成負擔.所以我哋要揀適合自己嘅防曬乳液,仲有每兩個鐘就要有一次,先可以達到最佳防護效果.係烈日下長時間曝曬,去沙灘或者利山等戶外活動,記要選擇SPF高嘅產品,例如SPF30,PA+++ 以上嘅防曬,仲要記得定時補啊!
搽咗防曬 = 防咗曬?
防曬產品要滲透到角質層係需要一啲時間,所以出門口之前嘅15-20 分鐘就要搽定啦,搽幾多防曬都好有研究架!根據美國食品藥物管理局嘅建議,一塊面大概要搽3份2隻手指咁多,先可以達到完整防護效果.所以一支30ml嘅防曬如果一日擦 3 次,半個月內就應該要用完.
陰天唔洗搽防曬?
紫外線嘅 UVA 穿透性好強,可以穿過雲層,玻璃進入室內,車內,甚至穿透皮膚表皮層進入較深層嘅真皮層,令皮膚曬黑,出斑,老化,由於照射過量嘅UVA 係唔會即刻感受到發紅或者疼痛,所以經常令人忽略,等到皮膚出現異常變化時,就已經太遲啦.所以就算係陰天雨天都係要做好防曬嘅保護.
徹底防曬
在揀防曬嘅時侯,除咗標示阻擋 UVB嘅SPF之外,我哋仲要揀埋有標示 PA值以抵擋 UVA,確保皮膚受到全方位嘅防護.另外,SPF都唔係越高越好架,因為SPF越高,代表質地越厚,係炎熱嘅夏天,氣溫每增加 1 度,皮質嘅分泌就會增加 10%,再加上運動時侯身體大量流汗同皮膚出油,為咗避免太厚嘅防曬反而會為皮膚造成負擔,建議大家揀 SPF30,PA+++ 嘅防曬乳液,仲要記得定時補,咁就可以達到防曬效用又清爽.


text:
奧海城防水工程98159809|香港西九龍站防水公司防水漏水 防水工程金獅花園防水工程|藍天海岸防水工程|香港防水工程公司|紅山半島防水工程|香港西九龍站防水工程 太子防水工程,香港西九龍站防水公司防水漏水 防水工程長沙灣防水工程,荔枝角防水工程香港西九龍站防水公司防水漏水 防水工程|美孚防水工程,九龍城防水工程,98159809九龍塘防水工程,黃大仙防水工程,彩虹防水工程,香港西九龍站防水工程 慈雲山防水工程,秀茂坪防水工程,觀塘防水工程,荔枝莊
九龍城防水工程 美孚防水工程|何文田防水工程 西半山防水工程 香港西九龍站漏水防水工程炮臺山防水工程,筲箕灣防水工程 鑽石山防水工程將軍澳防水工程,香港防水工程公司|寶琳防水工程紅磡防水工程 九龍防水工程 九龍灣防水工程九龍塘防水工程 防水工程|
香港西九龍站防水公司
吐露港防水工程香港西九龍站防水公司防水漏水 防水工程|東湧防水工程|調景嶺防水工程 赤柱防水工程 梨木樹村防水工程,香港西九龍站防水公司防水漏水 防水工程|樂富邨防水工程,彩虹防水工程 大坑防水工程 啟德防水工程|香港西九龍站漏水防水工程防水工程牛頭角防水工程 樂湖居防水工程香港西九龍站防水公司防水漏水 防水工程|樂華邨防水工程,美東邨防水工程, 美樂花園防水工程, 美湖居防水工程, 翠寧花園防水工程,南區防水工程
香港防水工程 香港仔中心防水工程|貝沙灣防水工程香港西九龍站防水公司防水漏水 防水工程|海怡半島防水工程|陽明山莊防水工程 城市花園防水工程香港西九龍站防水公司防水漏水 防水工程|南豐新邨防水工程 鯉景灣防水工程|美孚新邨防水工程(2022香港香港西九龍站防水工程 防水工程)香港防水工程公司(香港西九龍站漏水防水工程 防水工程Tel:98159809)香港李鄭屋邨防水工程, 香港西九龍站防水公司防水漏水 防水工程|東頭邨防水工程, 翠屏邨防水工程, 翠湖居防水工程, 翠瑤苑防水工程
橋咀洲防水工程香港西九龍站防水工程 葵康苑防水工程, 翠竹花園防水工程,油麗邨防水工程, 興田邨防水工程, 良景邨防水工程, 荔景村防水工程, 荔欣苑防水工程, 華荔邨防水工程, 香港西九龍站防水工程 葵俊苑防水工程, 葵湧防水工程, 葵湧邨防水工程, 葵盛東邨防水工程, 葵盛西邨防水工程, 葵盛邨防水工程, 葵聯邨防水工程,廣田邨防水工程, 建生邨防水工程, 彩峰苑防水工程, 彩德邨防水工程,青雅苑防水工程, 順利邨防水工程, 順天邨防水工程, 香港西九龍站防水工程 香港防水工程公司,順安邨防水工程, 順緻苑防水工程, 頌富防水工程, 高俊苑防水工程, 高怡邨防水工程, 高盛臺防水工程, 高翔苑防水工程
香港西九龍站防水公司麗安村防水工程,香港防水工程公司 麗晶花園防水工程, 香港西九龍站防水公司防水漏水 防水工程|麗湖居防水工程, 麗瑤邨防水工程, 香港西九龍站防水工程 麗閣邨防水工程,樂雅苑防水工程,香港西九龍站防水公司防水漏水 防水工程 鯉安苑防水工程, 鯉魚門邨防水工程, 鳳庭苑防水工程, 鳳德邨防水工程, 鳳禮苑防水工程, 鳳鑽苑防水工程, 鵬程苑防水工程, 橫頭磡邨防水工程,香港西九龍站防水公司防水漏水 防水工程 水邊圍邨防水工程, 沙田坳邨防水工程, 油塘中心防水工程, 油塘邨防水工程, 油翠苑防水工程, 景峰花園防水工程, 香港西九龍站防水公司防水漏水 防水工程|彩盈邨防水工程, 香港西九龍站防水公司防水漏水 防水工程|彩福邨防水工程
彩虹邨防水工程, 彩輝邨防水工程, 香港西九龍站防水公司防水漏水 防水工程|彩雲邨防水工程,彩霞邨防水工程,德強苑防水工程,香港西九龍站防水公司防水漏水 防水工程|德田邨防水工程,怡峰苑防水工程,怡閣苑防水工程,怡靖苑防水工程,香港西九龍站防水公司防水漏水 防水工程|悅湖山莊防水工程, 悅麗苑防水工程, 慈安苑防水工程, 香港西九龍站防水公司防水漏水 防水工程|慈康邨防水工程, 慈愛苑防水工程, 慈樂邨防水工程, 慈正邨防水工程, 慈民邨防水工程, 振華苑防水工程, 新北江防水工程, 新圍苑防水工程
新麗花園防水工程, 葵興邨防水工程, 葵芳邨防水工程, 葵賢苑防水工程, 藍田邨防水工程, 蘇屋邨防水工程, 蝴蝶邨防水工程, 象山邨防水工程, 賞湖居防水工程, 賢麗苑防水工程, 海悅花園防水工程, 海麗邨防水工程, 清麗苑防水工程, 湖景邨防水工程, 滿樂高樓防水工程, 澤安邨防水工程, 澤豐花園防水工程, 牛頭角上邨防水工程, 牛頭角下邨防水工程, 玉蓮臺防水工程
太子防水工程香港西九龍站防水公司防水工程, 瓊軒苑防水工程, 瓊麗苑防水工程, 田景邨防水工程, 白田邨防水工程, 盈福苑防水工程, 石圍角邨防水工程, 石硤尾邨防水工程, 石籬邨防水工程, 石蔭東邨防水工程, 石蔭邨防水工程, 祈德尊新邨防水工程,香港西九龍站防水公司防水漏水 防水工程 祖堯村防水工程, 祥和苑防水工程,香港西九龍站漏水防水工程 福來村防水工程, 秀茂坪南邨防水工程, 秀茂坪邨防水工程, 竹園北邨防水工程, 竹園南邨防水工程, 置樂花園防水工程,香港西九龍站防水公司防水漏水 防水工程|黃大仙下邨防水工程.防水工程免棚.Tel:98159809東頭邨防水工程
孟公屋防水工程香港西九龍站防水公司防水工程|高壓防水工程. 新都城防水工程|新港城防水工程 香港西九龍站防水公司防水漏水 防水工程|東港城防水工程|將軍澳中心防水工程 香港西九龍站防水工程 將軍澳廣場防水工程|天晉防水工程荔枝莊日出康城防水工程|蔚藍灣畔防水工程香港防水工程公司映灣園防水工程匯景花園防水工程香港西九龍站防水公司防水漏水 防水工程|麗港城防水工程
汀角防水工程香港西九龍站防水公司海濱花園防水工程 香港西九龍站防水公司防水漏水 防水工程|綠楊新邨防水工程|荃威花園防水工程 荃景花園防水工程|荃灣中心防水工程荔枝莊麗城花園防水工程
東頭邨防水工程愉景新城防水工程 |98159809翠怡花園防水工程|盈翠半島防水工程|98159809珀麗灣防水工程|香港西九龍站防水公司防水漏水 防水工程豪景花園防水工程荔枝莊新屯門中心防水工程|香港西九龍站防水公司防水漏水 防水工程大興花園防水工程 香港西九龍站防水工程 荔枝莊尖沙咀防水工程,佐敦防水工程,油麻地防水工程香港西九龍站防水公司防水漏水 防水工程|旺角防水工程香港西九龍站防水公司防水漏水 防水工程|黃埔花園防水工程|奧運站防水工程 淘大花園防水工程
沙田第一城防水工程香港西九龍站防水公司防水漏水 防水工程|銀禧花園防水工程|新港城防水工程 大埔中心防水工程|大埔八號花園防水工程 香港西九龍站防水公司防水漏水 防水工程|香港西九龍站防水工程 太湖花園防水工程|香港西九龍站漏水防水工程 香港西九龍站防水公司防水漏水 防水工程|花都廣場防水工程|維景灣畔防水工程|香港西九龍站防水公司防水漏水 防水工程 香港西九龍站防水公司防水漏水 防水工程|豫豐花園防水工程|嘉湖山莊防水工程
船灣防水工程防水工程|香港西九龍站防水公司防水漏水 防水工程|防水工程神器|防水工程公司|香港西九龍站防水公司防水漏水 防水工程|維修水喉|建築物防水|香港西九龍站漏水防水工程防水工程專家|24小時防水工程|高壓防水工程|荔枝莊香港西九龍站防水公司一般防水工程方法|維修水喉|香港西九龍站防水公司防水漏水 防水工程|防水工程博客香港西九龍站防水公司防水漏水 防水工程|防水工程教學|香港西九龍站漏水防水工程 防水工程服務
\n


text:
2019年7月7日星期日
(開心暢食自助餐)大馬滋味台灣風@港島太平洋酒店
6 JULY 2019 (SAT)
暑假MODE繼續開動,小小豬緊係日日要去玩,今日我地中午就先去上環一帶周圍行下,去醫學博物館睇下,之後夜晚我地就去左港島太平洋酒店食自助餐,嚟一個開開心心嘅星期六~
其實我地都嚟過幾次,每次感覺都唔錯,我地三口子都好鐘意佢地嘅環境,坐得舒舒服服咁先可以開胃暢食嘛~
仲有唔同口味嘅台式烤腸添~
小小豬話最鐘意食黑卒卒嘅墨魚味同原味..哈哈~
當然唔少得老公最欣賞嘅冰鎮海鮮盤,波士頓龍蝦同埋鱈場蟹腳絕對係佢至愛,來來回回都唔知佢食左幾多轉了~
咁當然唔少得我次次主攻嘅刺身同壽司,啲刺身都好新鮮呀~
場內仲有即叫即製嘅娘惹叻沙,台灣牛肉麵同埋海南雞飯~
我自己一向都好鐘意食叻沙,見住廚師煮嘅時候都有一點期望,佢都冇令我失望,個味又真係唔錯,香濃叻沙帶有少少甜味,我仲食左兩碗添~
唔食叻沙嘅小小豬就食牛肉麵啦~
另一個白苦瓜黃豆燉湯都係強烈推介,平日我都唔煲苦瓜(因為我唔食得..呵呵),所以見餐廳有就緊係叫佢兩父子飲返碗嚟清清熱~
小小豬都話好飲呀~
食飽就緊然開始食甜品,細細件夠精緻,而且食落唔會覺得甜,真係唔覺唔覺食左好幾件,我個人最推介就係紫薯慕絲蛋糕同埋馬六甲椰漿布甸~
其質我同小小豬初時都研究左好耐,都唔知個菠蘿食唔食得.經廚師叔叔講解之後,原來真係可以食而且仲幾好食,啱我依個菠蘿控口味~
仲有新鮮水果車仔檔~
同埋唔太甜又消暑解渴嘅冬瓜檸檬水任飲~
當然唔少得小小豬至愛Häagen-Dazs雪糕啦~
不過論小小豬歡喜程度就一定係依個即製液態氮雪糕,睇住大廚表演時嘅不斷冒煙真係睇到佢地不停大叫「嘩嘩嘩」呀~
菠蘿椰漿雪糕就有得食啦~
雖然已經嚟左幾次,不過次次都有驚喜,小小豬每一次都滿心歡喜食到飽飽先離開.依家上網BOOK位就有七折優惠,以依個價錢再加上食物質素都叫OK,所以下次又可以再嚟ENCORE再食過啦!
訂閱: 發佈留言 (Atom)


text:
魯迅有篇散文係咁講嘅:「在我的後園,可以看見牆外有兩株樹,一株是棗樹,還有一株也是棗樹.」若然大作家生活喺今時今日嘅香港,呢句說話可能會改寫為「一株是塌樹,還有一株也是塌樹」,事關颱風山竹走咗兩個月,全港仍然塌樹多多,危樹處處,搞到市民一步一驚心,想「出入平安」都唔容易呀.
呢,本報記者近日到觀塘順利邨遊樂場,發現仍有倒冧嘅樹木打橫瞓喺行人路,市民行過都要烏低身,否則分分鐘「中頭獎」.而喺北角賽西湖公園,亦有一棵巨型石牆樹成幅剝落,好似計時炸彈一樣,唔知幾時跌落嚟,附近晨運嘅市民話唔擔心就假.仲有呀,太子界限街近何東道有棵大樹,樹身出現直徑四十厘米大窟窿,幾時頂唔住冧落嚟壓向旁邊馬路上嘅車輛同行人,真係冇人話得埋㗎.喂,風災過後唔係兩日,而係差唔多兩個月,市面仲係一片混亂,官老爺知唔知醜字點寫㗎?
沒有最醜,只有更醜!對於遍布各區,歪歪倒倒嘅爛樹,你估政府點處理呀?講都冇人信,淨係喺殘枝綁上膠帶作警示,又或者搵條極幼嘅紅色尼龍繩綑幾圈,以圖固定樹身.好心官老爺咪咁傻咁天真啦,你估家陣求姻緣咩,一棵樹冧落嚟閒閒哋幾百磅甚至幾千磅力,鞋帶咁幼嘅尼龍繩點頂得住呀?港府當年成立樹木辦,有關人員走馬看花,單憑目測分辨邊棵樹有冇病蟲害及倒塌危機,已經夠晒兒戲,點知家陣啲樹已經爛咗,隨時倒塌傷人,咁牙煙嘅情況下,官老爺仍然唔嗲唔吊,清理慢過烏龜,仲用啲咁「新穎」嘅手法嚟自欺欺人,唔係靠害係乜嘢呀?
講到底,港府既唔識種樹,又唔識驗樹,搞到全港處處都係頭重腳輕嘅短根「花盆樹」,平時打一場風就倒塌無數,一片狼藉,有好多手尾要跟,更何況好似山竹咁幾十年一遇嘅災難級數.難為官老爺仲一味死撐,話各部門分三個階段清理塌樹,全部工作預計明年第一季完成喎,咪畀人批中,以港府凡事必拖嘅作風,隨時拖到明年颱風季來臨都未必搞得掂.
家陣講緊清理危樹塌樹啫,又唔係登月上火星嘅高科技,冇理由咁都要一拖再拖.如果當局真係唔夠人手嘅,大可以單聲叫市民義務幫手,亦可以效法外國成立災後基金,資助參與善後工作嘅私人團體.港府乜嘢都缺,就係唔缺錢,用錢可以解決嘅問題都唔係大問題,官老爺咁都唔識做,點止守財奴咁簡單,直頭蠢得交關!
睇到喇,港府大事唔識做,小事做唔好,仲大諗頭到要搞填海造島大工程,簡直不自量力.


text:
2021上車 - 朋友A的故事(上)
自從個市旺左之後,買樓故事從不缺,最近朋友A又開始主動問我關於買樓問題,而朋友A其實出現左係我個Blog好多次,由2010年叫佢買樓去到今日都未上車的情況下,佢問我買樓問題時其實我都唔係特別上心,但純粹做朋友黎講,我識我就一定會分享,但係佢最尾係點,就真係認真你便輸了.
話說朋友A講買樓,如果以呢段時間黎睇,應該係回想返大約2020年7-8月左右,當時有一日佢打比我,話佢經過中上環一間鋪頭,見到人地個地產鋪招牌跌左一半落黎,佢好心就入去同人講,點知見到人地楂住間屋D相,佢覺得好靚,所以就打比我約我去睇樓咁.Well,唔好問點解個原因係咁,我都唔知,但一場老友,我得閒就實去的.去到呢間係上環的樓,單幢式,個單位係三樓連平台,內籠我目測約180呎,原積應該係一房但變左開放式咁,可以用一個字「細」黎形容,即係就算一個人住我都嫌細.亮點係個大平台,大約有600呎,入面有間成100呎的組合屋,我朋友好中意,係咁幻想話叫D朋友黎開party BBQ就正到濕晒咁話.然而,我同佢講番呢間屋有好幾個問題,細係其中一個,個組合屋唔合法又係另一個.個濕九agent就好搶彊就話,屋宇署人手有限,呢D屋放左磚頭係底唔會搞,朋友聽完好開心,但我同個代理講話你咁講就唔係好負責任,一方面我都未問你有無order,二來你岩岩講的又唔係好清楚交代呢舊野合法定違法,有少少誤導.佢又好搶彊咁話,我係呢區好多年呢D野無事架,我即時KO佢我話其實本人都處理過呢D組合屋僭建問題同屋宇署交過手,並非與你所講無事,你唔信的我呢家手頭就有屋宇署分區X生的电話,駛唔駛打去問問,此時我攞出电話比佢睇,的确岩岩真係咁橋我同屋宇署收線先上來,佢即時鴉雀無聲.
朋友A最后又搞左一輪,叫埋佢D auntie同表哥黎睇,我見到咁样都知晒氣.食完飯,佢打比我話好中意,叫我第日陪佢落地產鋪同埋借我支票咁話,我話其實呢一場老友我就唔建議買呢間屋,我話呢個時間買樓係一流,真係你有錢無人爭,個market大把好野買,但你千揀萬揀買間單幢平台樓,仲要得180呎開放式,呢口價你比落去真係唔值到不得之了.我同佢講你上車就求其買間大屋苑分層,比如得寶淘大德福,你市價買入都好,呢D時間唔會錯,唔需要玩高難度花式轉体咁買樓.佢聽完一輪,最後決定唔買,但並非我有道理佢Buy,而係屎忽痕又無左件事.
隔左一兩個星期,我問佢睇樓搞成點,佢話無乜進展,叫我有荀野就介紹比佢.我話其實荀野唔會跌落黎你個頭度,就算我話荀,你都要諗幾個月的話係等於唔駛諗,而且你今日話買樓,聽日話份工唔穏,我都真係吹你唔漲喎師傅點搞作啊.不過一世人兩兄弟,我話咁啦你有心我就幫你約下睇樓啦,但你佢堅持要平台古靈精怪野,我話好啦我又帶佢睇下太子旺角大角咀咁.
約好左當日,一行四人仲有另外兩個朋友一齊當玩當睇樓玩下,約好左,佢就遲到,黎到果時,醉醉地,我屌原來去左happy hour,算,照行.但當日安排的其實反而唔係平台野為主,我安排左一D舊樓比佢睇,唔係叫佢要買,但比個感覺佢其實350-450可以買乜,因為呢個係佢當刻的筆值.去到第一間屋,其實我都唔中意,黑黑沉沉,又上兩層樓梯有電梯.入到去有個男仔住客開門,無傢私,佢話係親戚比佢短住所以求求其其咁住.老實講我都唔係太開謂,但朋友A呢個時候無啦啦見到人地有部PS4就同個男仔開始講起打機,心諗你咩料啊.去到第二三間,其實我都無乜興趣,亦無乜亮點,去到呢度睇完突然間唔見左朋友A,根住我收到whatsapp,佢話佢肚餓,去左歺廳坐低叫野食先,我地睇完過去搵佢.......傻的嗎? 飲醉酒的人真係大晒?
如是者,又無左件事幾個月,但間唔中電話聯絡佢又話問我買樓點睇,心諗你唔好玩我啦.但朋友上我其實都知佢呢種完全跳制的性格,但兒時朋友的情誼係唔同,屌完又係繼續,太在意只會自己攞黎傻,所以其實都一笑置之,心裡係想佢好,做好我良友的角色至少我問心無愧.
係呢段時間,佢就又同唔同代理傾,之後去左抽sea to sky抽唔中,再去抽抽柏傲莊唔成功.老實講以佢的情況,我真係唔建議佢抽新盤去輸premium,但要佢明白咩叫premium同埋要佢覺得舊樓好過新樓係一件好難的事.所以抽唔到,可能係好事.


text:
「電視」
細細個身邊好多同學都有電視遊戲機,而當然我自己都好想有啦.所以大個咗就買返部返屋企,而第一部我買嘅機係 Sony 嘅 PS3.以前做嘢當然有多啲時間玩,但係而家部機都封晒塵.唔好話買遊戲玩,有啲買咗好耐都未玩晒.不過而家打機方便咗咁多,仲會唔會坐定定係張梳化度打機?我諗部機遲早要收埋佢,因為真係無時間玩.
「手機」
當智能手機出現之後,打機就梗係打手機多啦,因為唔駛係成日屋企坐定定係部電視機前面玩,間唔中悶悶地又可以打下.我當然唔係淨係玩免費嗰啲遊戲多啦,因為如果覺得佢好玩嘅話,我真係唔介意俾幾十蚊佢.原因係比起買隻遊戲返屋企玩真係平得多,但係有啲遊戲就真係唔知啦,事關好多都係要俾錢先至可以升級升得快.有時真係分分鐘要幾千蚊先得.
「遊戲」
我自己而家真係好少玩線上遊戲,因為好哂時間.另外,我好少玩啲要之後俾錢嘅遊戲.但係如果買嘅話,隻遊戲一定要係耐玩性.所以有間公司嘅遊戲由好幾年前到而家我都好支持佢哋.雖然係日本公司,但係隻隻都有英文版,不過有啲淨係得 Andriod 手機系統先有.呢間公司係,Kairosoft 公司出品嘅遊戲.有機會下次再講多啲點解我咁重要呢間公司出嘅遊戲啦!


text:
星期五
早幾日都落雨,今日冇雨.上午我喺屋企睇韓劇睇到兩點,阿仔話好肚餓,好啦!落去食飯同行吓啦!先去大家樂食嘢,時間已經係下午茶,買咗碗細叉燒飯俾佢食,好叻仔差不多食哂成碗,仲加咗碗菜.我覺得碗菜好難食,難得阿仔都鍾意食.佢食食吓唔小心倒咗啲湯落檯污糟咗,佢竟然主動叫啲嬸嬸抹檯,都ok有禮貌嘅!
之後去圖書館,阿仔想搵 The Magic School Bus 嘅書,突然自己走咗去搵圖書館管理員!職員幫我哋搵咗啲號碼,我哋就自己去搵,搵到兩本,想借之時發現我乜證都冇帶…唯有放返低,阿仔仲話擺個位唔會俾其他小朋友拎咗!一陣返屋企拎返圖書證再嚟借.咁細個都識咁諗?!!不過我已經太攰,我知一定唔會返去借,所以我同佢講下次先嚟借啦!佢都冇乜唔開心.
跟住去到商場見到間臨時店舖有書賣,於是去望吓!有好多啲關於科學嘅中英文書,阿仔話大個要做科學家嘛!咪同佢睇吓!個姨姨問佢鍾意睇中文定英文書,佢話英文,事實都係!但係佢全程對啲 Lego 表現更有興趣,啲書就只係望咗幾望.我知佢雖然好似冇興趣,但係好多時佢都會自己主動拎啲書出嚟慢慢睇,尤其呢啲係漫畫形式嘅書,我估佢都必定有興趣睇,所以都決定訂.660蚊有10本來自新加坡嘅書,俾咗錢後要等兩星期左右先可以拎!不過個姨姨都俾咗兩本佢睇住先,即係到時拎8本.
其實佢仲有另一個系列嘅科學書,分幾個 Level ,我怕佢睇唔哂,又唔係急住睇,所以唔訂果套了!如果呢套佢好有心機睇,到時再考慮吧!
後記:


text:
偷食嘅男人隨時都有個喺左近,當你有懷疑,覺得硬係好似有啲嘢唔妥嘅話,你就要碌大雙眼睇下對方有無古怪喇.但出軌男往往都善於隱藏自己同第個女人嘅勾搭,反而仲會令你覺得自己好神經質,諗太多.
到底有咩徵兆係反映男人好大機會喺出面收埋個女人呢?留意以下6點啦!
1. 出席公司活動時無邀請你
當對方出席公司活動嗰陣無再邀請你做佢partner,又或者去公幹嘅次數愈嚟愈密,當中就可能有啲古怪.即使佢未偷食,但兩個人分隔兩地始終有潛在危機.
2. 突然有新嘅習慣或品味
假如佢以前明明唔鍾意做嘅某樣嘢,突然之間成為咗佢嘅習慣的話,有可能係佢真係有新嘅體驗,或者係有「人」教佢咁做.呢個時候你最好就問吓佢點解,觀察佢點樣回答.如果佢即刻起晒槓,唔想回應你嘅話,就可能有古怪!
3. 你唔再知道佢嘅密碼
以前無論係對方嘅電腦,手機,你都可以隨意咁睇,但突然有一日你發現佢改晒密碼,咁佢好有可能收埋咗啲秘密唔想你知!
4. 變得好注重自己嘅形象
明明以前打扮邋邋遢遢,好日都唔做一次運動,突然間出門前都要打扮得企理,仲每日都去gymroom操肌肉,到底佢係想令自己變得更好嚟吸引你……定係吸引第個女人呢?
5. 比以前容易發脾氣
偷食嘅人內心唔多唔少都會感到歉疚,不時都會好似捉住一啲小事嚟嗌交,甚至乎怪責佢嘅伴侶,感覺脾氣變得好差,其實咁樣只係合理化咗佢覺得呢段戀情變咗質,對方唔適合佢嘅諗法.如果佢面對問題都唔肯好好同你溝通,咁你就要留意吓佢係咪真係出軌喇.
6. 開始會避開你
如果佢突然花好多時間飲酒,賭錢,食煙等,或者經常都想你離開由得佢自己靜吓,一係就佢喺工作上或心理上承受好大壓力宣洩唔到出嚟,一係就只係用嚟掩飾佢花喺第個女人身上嘅時間……
(圖片來源:shutterstock,tumblr)


text:
時日如飛,春來秋去,年復一年,動物短暫嘅一生匆匆而過.終於到咗呢日,已經冇動物再記得起義之前嘅日子,唯一例外嘅係高露嬅,班哲文,烏鴉摩西同幾隻豬.
繆維已經過咗身,藍鈴,綽絲同鉗仔都過咗身.連鍾斯都一樣去咗,佢係喺國內另一區入面嘅一間戒酒中心度離世嘅.已經冇動物再記得斯諾波.至於博煞,除咗識佢嘅幾隻動物之外,亦都冇其他動物再記得佢.高露嬅而家已經係一匹肥碩嘅老馬,關節都已經硬晒,雙眼經常積滿眼屎.佢已經過咗退休年齡兩年,但事實係根本冇動物可以退休.之前話留返牧場一個角落畀退休動物嘅計劃,一早已經不了了之.拿破崙而家已經係一隻完全成熟嘅野豬,體重有成百五公斤.史叫拿而家肥到連擘大雙眼睇嘢都有啲困難.只有老班哲文依然同以前冇乜大分別,淨係個嘴附近膚色灰咗啲,同埋自從博煞去咗之後,佢就比以前更加孤僻同沉默寡言.
而家農莊裏面住多咗好多動物,不過增幅冇早幾年嗰時估計咁多.對好多動物嚟講,嗰次起義只係一個靠口耳相傳嘅模糊嘅傳說;其他一啲動物甚至出世以嚟都未聽過呢件事.除咗高露嬅之外,農莊而家仲有另外三隻馬.佢哋都係正直可敬嘅靚馬,辛勤踏實嘅勞動者,同埋忠誠盡責嘅好同志,不過淨係蠢咗啲.佢哋當中冇一隻馬學認字可以過到個「二」字.對於嗰次起義同埋動物主義嘅事,其他動物講咩佢哋都樂於全盤接受,尤其如果係高露嬅講嘅,佢哋對佢真係份外尊敬,幾乎係盲孝咁滯.不過,究竟佢哋聽得明幾多,就不得而知喇.
農莊比起以前更加繁榮,管理得更加井井有條.佢哋從旚瓊頓先生度買入咗兩塊田,將農莊嘅面積大幅擴張.風車最後亦終於落成咗,農莊而家有自己嘅打穀機同牧草升運機,仲起多咗幾座新嘅建築.溫珀就買咗架馬車畀自己.不過,最後座風車冇用到嚟發電.佢哋用咗嚟磨穀,從而帶嚟咗一筆可觀嘅收入.動物而家勞力興建緊另一座風車,當呢座風車落成嘅時候,據講佢哋就會裝個發電機入去.但係斯諾波當日令動物期待嘅種種奢華舒適,例如有電燈同冷熱水供應嘅廄房,三天工作週等等,已經再冇動物提起.拿破崙已經對呢啲諗法作出咗譴責,認為佢哋同動物主義思想背道而馳.佢話,真正嘅快樂,係嚟自於勤奮工作同埋樸實生活.
唔知點解,農莊本身似乎係富裕咗,但偏偏除咗豬同狗之外,班動物都感受唔到自己富裕咗.或者,係因為豬同狗嘅數目都唔少啦.唔係話佢哋唔做嘢,只係佢哋有佢哋做嘢嘅方式.正如史叫拿經常講,農莊裏面有做極都唔完嘅監督同埋組織工作.呢啲工作大部份都係其他動物冇辦法理解同應付得嚟嘅.舉個例,史叫拿話佢哋知,豬每日都要花好多氣力係一啲叫做「檔案」,「報告」,「會議紀錄」同埋「備忘錄」嘅神秘物件上面.呢啲嘢係由一疊疊嘅紙張組成,佢哋要喺啲紙上面寫滿晒字,寫完之後,又要放入去個火爐度燒;史叫拿話呢項工作對農莊嘅福祉至關重要.不過,無論豬定係狗,都冇自己生產過任何嘅食物,而且佢哋嘅數目真係好多,同埋佢哋嘅胃口又經常都好大.
對其他動物嚟講,佢哋嘅生活同之前都冇乜分別.佢哋都仲係要經常捱餓,要瞓喺禾稈草上面,要從飲水池飲水,要喺田野工作,冬天嘅時候要捱凍,到咗夏天又怕畀烏蠅摟.有陣時年紀比較大嗰幾隻動物,會嘗試從依稀嘅記憶之中,諗返最初起義嗰陣,啱啱趕走咗鍾斯之後,日子比起而家究竟係好咗定係差咗.佢哋點諗都諗唔返.佢哋搵唔到任何嘢可以同而家嘅生活比較:佢哋而家嘅生活,就只有史叫拿讀出嚟,一個又一個嘅數字,每個數字都話畀佢哋聽所有嘢都變得越嚟越好.除此之外,佢哋就乜都冇.動物發現佢哋回答唔到呢個問題,同埋反正,佢哋都冇乜時間可以去諗呢件事.只有班哲文一個話佢記得晒佢漫長一生中嘅每個細節,話世事從來都冇話好得好多或者差得好多,將來亦都唔會.佢話,飢餓,艱苦同失望,先至係生命中無法改變嘅定律.
即使係噉,動物都冇放棄過希望.身為動物農莊嘅一份子,佢哋從來都冇失去過呢份榮耀感同優越感.佢哋依然係成個郡——甚至成個英格蘭!——入面唯一由動物擁有同管理嘅農莊.佢哋當中冇一隻動物唔為呢件事而驚嘆,就連最後生嗰隻,或者從十幾二十里外帶返嚟農莊嘅新成員都一樣.當佢哋聽到鳴槍聲,睇見旗桿上嘅綠旗飄揚,心裏面就會湧起一份難以磨滅嘅自豪感.然後佢哋總係會開始講起舊時英勇嘅日子,講到驅逐鍾斯嘅情景,撰寫「七誡」嘅故事,同埋成功擊退人類入侵者嘅幾場戰役.當日嘅夢想佢哋從來都冇忘記過.大家依然深信少校所預言嘅嗰個動物共和國,嗰片唔再有人類足跡嘅英格蘭綠野.有朝一日佢終會降臨:可能好快,可能呢班動物死咗都仲未睇到,但佢總有一日會降臨.大家甚至乎會偷偷哋哼《英島眾獸》嘅旋律:事實係,農莊入面每一隻動物都知道呢件事,只係冇一隻夠膽大大聲噉唱出嚟.佢哋嘅一生可能過得艱苦,唔係每個願望都可以成真,但係佢哋都意識到,佢哋同其他動物唔同.如果佢哋肚餓,起碼唔係因為食物拎左去餵飽啲殘暴嘅人類;如果佢哋要勤力工作,起碼佢哋係為自己而工作.佢哋當中冇人會用兩隻腳行路.冇任何一隻動物要叫另一隻做「主人」.所有動物都係平等.
初夏有一日,史叫拿吩咐綿羊跟住佢,走到去農莊另一端嘅一塊荒地,荒地上面已經生滿咗白樺樹樹苗.綿羊喺史叫拿嘅監督之下,喺嗰度食咗成日樹葉.黃昏嘅時候,佢自己一個返到去農舍,佢話因為天氣都暖返,叫班綿羊留返喺嗰度.最後佢哋竟然留咗喺嗰塊地足足一個禮拜,而喺呢段期間,其他動物都冇見過佢哋.史叫拿每日大部份時間都係同佢哋一齊,佢話佢教緊班綿羊唱一首新歌,所以需要嘅啲私隱.
綿羊返嚟之後,一個天氣晴朗嘅黃昏,動物啱啱完成手上嘅工作返緊去大本營,突然聽到由前院傳來一聲淒厲嘅馬嘶聲.動物都嚇咗一嚇,停咗喺路上.聽真啲,原來係高露嬅把聲.佢之後又叫多一次,所有動物都即刻全速向前院跑過去,然後佢哋見到高露嬅見到嘅嘢.
有隻豬用後腿企喺度行緊路.
冇錯,隻豬就係史叫拿.佢慢慢一步一步噉行過前院,步姿係有啲奇怪,似乎唔係好習慣用呢個姿勢去支撐佢身體嘅重量,但都算係平衡得好好.過咗一陣,一群豬魚貫從農舍嘅大門走出嚟,全部都係用後腳企起身行路.當中有啲行得比其他好,有一兩個腳步唔係好穩陣,似乎要搵支拐杖撐住自己,但每一個都能夠成功圍住前院行咗個圈.最後大家聽到狗兇惡嘅吠聲同埋黑公雞尖銳嘅啼聲,然後拿破崙本人浩浩蕩蕩噉走出嚟,用高傲嘅眼神掃視咗四周一下,幾隻狗亦圍住佢跳嚟跳去.
佢手上揸住一條皮鞭.
現場一片鴉雀無聲.動物睇住豬排成一行慢慢噉行過前院,都因為感到驚訝,恐懼而互相攬埋一齊.個世界幾乎好似反轉咗一樣.當佢哋第一下嘅震撼開始緩和落嚟,即使佢哋有過去嘅所有經歷——即使佢哋好驚班狗,即使長年累月訓練落嚟,無論咩事都唔可以投訴,唔可以批評——有一刻佢哋幾乎忍唔住要作出抗議.但就喺呢個時候,所有綿羊似乎一齊收到指令一樣,突然大大聲叫:
「四腳好,兩腳更好!四腳好,兩腳更好!四腳好,兩腳更好!」
佢哋一路係噉叫足五分鐘都冇停過.到綿羊安靜落嚟,豬已經走返入農舍,可以提出異議嘅時機已經過咗.
班哲文感覺到一隻動物用鼻哥喺佢膊頭位置磨下磨下.佢擰轉頭,見到係高露嬅.高露嬅一對老花眼比之前變得更暗淡無光.佢冇講任何野,只係輕輕撥左一下佢執鬃毛,然後帶領班哲文到大穀倉嘅最入面,寫住七誡嘅地方.佢哋企左喺嗰度,望住牆上面用白油寫嘅大字,望咗一兩分鐘.
「我嘅視力越嚟越差.」高露嬅終於開口:「雖然就算我後生嗰陣,都唔識睇上面寫住乜嘢,但似乎埲牆好似唔同咗樣.班哲文,牆上面嘅七誡同以前仲係唔係一樣呀?」
班哲文終於肯破例一次,讀畀佢聽牆上面寫嘅嘢.上面而家除咗一條誡命之外就冇其他嘢.條誡命寫住:
所有動物都係平等嘅
但有啲動物比其他動物更加平等
見到呢兩句說話之後,當第二日呢班豬巡視農莊工作嘅時候,手上都揸住一條皮鞭,大家就唔再覺得奇怪.當豬買咗部收音機返嚟畀自己用,安排咗要裝電話,仲訂閲咗《約翰牛報》,《花邊雜誌》同《每日鏡報》,佢哋都唔再覺得奇怪.當拿破崙喺農舍花園散步嘅時候,口裏面擔住一支煙斗,大家唔再覺得奇怪.唔只,就連當豬由鍾斯先生嘅衣櫃拎佢嘅衫出嚟着,拿破崙着咗件黑色大褸,一條馬褲同埋件皮製緊身褲,而佢最寵幸嘅母豬,就着咗鍾斯太太以前星期日先會着嘅水洗絲裙,大家亦都唔再覺得奇怪.
一個禮拜之後嘅一個下午,幾架小型馬車駛入農莊.原來,一班喺附近嘅農夫收到邀請,走嚟參觀考察.佢哋睇到農莊入面唔同嘅角落,尤其係對座風車,紛紛都讚不絕口.呢個時候,動物喺蘿蔔田入面除緊草.佢哋一直好辛勤噉工作,冇乜抬高過頭周圍望;因為,佢哋都唔知道究竟應該驚一班豬多啲,定係驚班人類訪客多啲.
就係嗰個傍晚,農莊入面傳嚟喧鬧嘅笑聲同埋陣陣嘅歌聲.聽到呢啲混雜嘅聲音,動物突然都覺得好好奇.動物同人類第一次平起平坐噉共處,到底入面會發生咩事呢?佢哋不約而同,有咁靜得咁靜噉走入農舍花園入面.
佢哋嚟到大閘前面,又停低咗,唔係好敢繼續;不過高露嬅一馬當先,率領佢哋走入去.佢哋小心翼翼噉行到去大屋度,幾隻夠高嘅動動就從飯廳嘅大窗偷睇入面嘅情況.有六個農夫同六隻身份比較高嘅豬圍住坐咗喺長枱周圍,拿破崙就坐咗喺枱尾嘅主人家位置.幾隻豬似乎都從容自如噉坐喺櫈上面.佢哋似乎啱啱玩緊鋪啤牌,不過暫時停咗落嚟,似乎係因為要敬酒.佢哋將一大渣啤酒傳嚟傳去,為一隻隻酒杯不停添飲.當中冇一個留意到窗外面目定口呆嘅動物.
狐木農莊嘅旚瓊頓先生手裏面揸住一隻杯,企咗起身.佢話,佢一陣會向大家祝酒.不過首先,佢覺得自己有責任講幾句說話.
佢話,對於佢嚟講——同埋佢相信對其他人都係一樣——喺經歷一段長時間嘅猜疑同埋誤解之後,大家可以冰釋前嫌,佢覺得好欣慰.過去曾經有一段時間——雖然佢同在座咁多位都冇呢個諗法——但係喺過去曾經有一段時間,動物農莊嘅人類鄰居會以——佢唔敢話係敵視嘅態度,但可能係有啲疑慮,去看待動物農莊可敬嘅主人.一啲不幸嘅事情曾經發生過,一啲錯誤嘅諗法亦都流傳過.當時大家覺得一個由豬經營嘅農莊好似有啲唔正常,容易會對周圍嘅農莊帶嚟啲難以預料嘅影響.太多農夫喺冇調查過嘅情況之下,就假設喺一個噉樣嘅農莊入面,一定會做成一種任性放縱嘅風氣,紀律大亂.佢哋好擔心呢種風氣會對佢哋自己嘅動物,甚至乎係佢哋嘅人類員工有所影響.但呢啲嘅懷疑而家已經一掃而空.今日佢同佢嘅朋友參觀咗動物農莊,用雙眼觀察過呢度每一個角落,佢哋發現咗啲乜呢?呢度唔單只有最先進嘅方法,仲紀律嚴明,做事有條有理,係所有農夫應該學習嘅榜樣.佢話自己夠膽講,動物農莊入面嘅低等動物,比起呢個郡入面任何其他動物,都做得更多嘢而又食得更少.事實上,佢同其他訪客今日都見到好多農莊裏面嘅特色,佢哋都準備立即引入返去佢哋自己嘅農莊入面.
佢話,要為佢嘅發言作結,佢想再一次強調動物農莊同鄰近農莊之間已經建立咗,亦應該要建立良好嘅友誼.豬同埋人類之間冇,亦唔需要有任何利益衝突.大家所面對嘅鬥爭同困難都係一致.勞工嘅問題唔係無論喺邊度都係一樣咩?嚟到呢度,好明顯旚瓊頓先生係想講出一兩句預先準備好嘅金句,但係佢一時間諗得太興奮,口窒窒棘住咗.佢喉嚨銼咗幾下,面都紫埋,最後先講出一句:「你有你哋嘅低等動物要對付,我有我哋嘅低下階層!」呢句精警嘅金句令到全枱都起哄上嚟.旚瓊頓先生再一次為佢見到動物農莊裏面嘅低配糧,長工時,動物普遍冇嬌生慣養而向豬祝賀.
而家,佢終於邀請在座各位企起身,一定要盡情噉乾杯.「各位先生,」旚瓊頓先生作結:「各位先生,我敬你哋一杯:為動物農莊嘅繁榮昌盛而乾杯!」
屋裏面響起一片熱鬧嘅喝采聲同埋踏腳聲.拿破崙笑逐顏開,離開咗佢自己嘅位置,走到枱嘅另一邊去同旚瓊頓先生乾杯.當喝采聲靜落嚟嘅時候,用雙腳企直嘅拿破崙話佢都有少少說話要講.
一如拿破崙平時嘅發言,都係簡短精要,一針見血.佢話佢都好高興互相誤解嘅時期已經告一段落.好一段時間以嚟都有啲傳聞,話佢同埋佢同事嘅主張當中,有一啲顛覆性,甚至係革命性嘅元素.佢有理由相信,呢啲傳聞係由一啲別有用心嘅仇家所傳開去.結果,有指責話佢哋喺鄰近農莊入面,嘗試喺動物間煽動造反.完全係違背事實!佢唯一嘅願望,無論係而家定係以前,都係同佢哋嘅鄰居和平共處,正常交易.佢補充,佢有幸可以話事嘅呢個農莊係一間合作社.佢手上嘅嗰張地契,係由所有豬共同擁有.
佢話,佢唔相信大家過往嘅猜疑依然存在,但最近農莊入面進行咗一啲改變,希望可以進一步促進彼此嘅信任.一直,農莊裏面嘅動物都有個非常蠢嘅習俗,就係互相稱呼做「同志」.呢個稱呼將會被禁止.此外,仲有另一個好奇怪嘅習俗,都唔係好知點嚟,就係每個星期日朝早,大家會到花園入面,釘喺木柱上嘅野豬頭顱骨旁邊步操.呢個活動都將會被禁止,而嚿頭顱骨已經埋咗落地下.佢嘅訪客亦可能有見到旗杆上面飄揚嘅綠旗.佢哋可能留意到,旗上面之前有嘅白色豬蹄同牛角已經冇咗.由而家開始,支旗會係一面純綠色嘅旗.
對於旚瓊頓先生精彩而友好嘅發言,佢只有一處要批評.旚瓊頓先生一直提到「動物農莊」,佢當然唔清楚,因為拿破崙而家先至第一次對外宣布,「動物農莊」呢個名已經被廢除.由而家開始農莊會叫做「莊園農莊」,佢相信,呢個先至係佢正確同埋原本嘅名.
拿破崙作結:「各位先生,我同樣向你哋敬酒,但有少少嘢唔同.將你哋嘅酒杯斟滿.各位先生,呢杯酒我敬大家嘅:為莊園農莊嘅繁榮昌盛而乾杯!」
屋裏面嘅喝采聲同之前一樣熱烈,杯裏面嘅酒飲到一滴都冇剩.當出面嘅動物睇住呢個情景,奇怪嘅事似乎發生緊.到底係啲乜嘢改變咗豬嘅容貌呢?高露嬅用佢對老花眼由一塊豬面跳去另一塊豬面.佢哋有啲有五個下爬,有啲有四個,有啲有三個.但似乎有啲嘢喺度溶化緊,改變緊.然後,掌聲完結,佢哋又拎起自己副啤牌,繼續之前暫停咗嘅嗰局牌.而動物亦靜靜離開.
但當佢哋走咗唔夠廿碼路,突然又停低.農舍入面傳嚟一陣嘈吵聲.佢哋跑返轉頭,再次從窗外面望入去.係呀,裏面嗌交嗌到面紅耳熱,又大叫,又拍枱,互相交投銳利嘅猜疑目光,大發雷霆矢口否認.嗌交嘅原因,似乎係因為拿破崙同旚瓊頓先生同時都打出咗一隻葵扇煙.
十二把聲一齊喺怒火之中叫囂,全部都如出一轍.而家唔需要再問,到底豬塊面上面發生咗咩事.出面嘅動物望下豬,再望下人,然後望下人,又再望下豬;但已經無辦法分得出佢哋邊個打邊個.


text:
洋媚女子:索女打棒球擊出高潮
棒球係美國人氣運動之一,難怪當地四仔片廠會借題發揮,搵嚟大班「好波之人」喺鏡頭前獻技,雖然佢哋只係識得玩弄對手嘅棒棒,但戰況激到出汁,相信可令球迷們獲得高潮迭起嘅體驗.
兩女夾擊
「Big Tits In Sports」作為Brazzers嘅人氣四仔系列,最大賣點就係巨乳女郎做運動,每一集有唔同主題,《Big Tits In Sports #13》就以棒球作招徠,多位巨乳脫星紛紛換上貼身低胸球衣,每次揮棒時,總會出現乳搖效果,夠晒吸睛.故事講述Kagney Linn Karter同Lylith LaVey係女子棒球隊嘅主力擊球手,某日喺行緊去球場訓練時,互吐苦水,埋怨成日練波搞到肉體好空虛,咁啱場內有個大隻男練緊波,佢哋決定波都唔練,實行勾引對方打番場友誼波.
集體混戰
想知乜嘢係掛羊頭賣狗肉,咁就要睇吓由Zero Tolerance炮製嘅《Baseball Orgy》,事關呢套作品雖然以棒球為主題,但打波場面欠奉,因為鏡頭焦點落喺Jessica Ryan,Kendall Karson,Marina Angel等多位脫星身上,仲搵咗四仔名導Mike Quasar執導.故事講述呢班脫星嚟自美國最強女子棒球隊,因為鏡頭無敵而感到寂寞,甚至失去鬥心.教練為咗令隊員有番鬥志,諗出以成績換取同猛男曳曳嘅機會,於是一幕集體大亂鬥成為影片嘅高潮.
化身寶貝
足球場上有Soccer Babe,籃球場上又會有Basketball Babe,咁棒場上自然有Baseball Babe.呢套由Mr. Skin製作嘅《Baseball Babes》,內容講述Jessica Biel,Heather Graham等脫星為咗親近心儀嘅球星,利用自己樣靚身材正嘅天賦本錢,加入棒球啦啦隊,繼而發動溝仔攻勢,當中有人成功有人失敗,因為呢個緣故,令呢套作品畀到四仔迷唔同嘅體驗,當然片中嘅情慾演出真係極具官能刺激.
專家評語
代號:廿八座大王
年資:30年
活躍地點:油麻地一帶
簡評:喺球場發生嘅艷遇好多時係球員搭上球迷,又或者調番轉,《Baseball Babes》就係屬於後者,雖然條橋舊咗啲,但有靚女瞓身演出,四仔迷又點會介意呢?至於《Big Tits In Sports #13》同《Baseball Orgy》都有令人印象深刻嘅場面,啱晒追求官能刺激嘅觀眾.
撰文:魂
人人做記者
爆料方法 :
爆料熱線:
(852) 3600 3600
傳 真:
(852) 3600 8800
SMS:
(852) 6500 6500
電 郵:
MMS:


text:
儒艮
儒艮(粵拼:jyu⁴ gan³;英文:Dugong)同海牛一樣,都係草食性動物,但棲息地就唔多相似,佢哋係海牛目中唯一重生存喺印度洋同太平洋地區嘅物種.同海牛唔同,儒艮嘅尾鰭好似海豚咁係「Y」字形尾,突出嘴外嘅長牙就近似佢嘅遠親大象.雖然佢哋分布範圍廣泛,一啲地區重有相當多嘅數量,但喺人類持續獵殺,棲息地減少加上困響漁網中浸死嘅意外等已嚴重威脅到佢哋嘅生存.一啲地區稱佢哋為「海牛」(sea cow),「海豬」(sea pig),或者「海駱駝」(sea camel).
基本資料[編輯]
- 出世時身長體重:1.15 m,25-35 kg
- 最大身長體重紀錄:4.16 m,1,016 kg
- 壽命:73 年
形態特徵[編輯]
儒艮嘅體型大而呈欖核形,身長約 2.4 至 2.7 公尺,3公尺以上嘅個體相當少見,一般嚟講公大過乸一啲.皮膚光滑,外觀呈褐至暗灰色,個肚顏色比背脊淺,身上毛髮稀疏.條頸短,但係重可以有限度轉動頭部或點頭.前肢短,呈鰭狀,末端略圓而缺乏趾甲;胸鰭係幼儒艮主要嘅推進力來源,成年後就轉變為以尾鰭為主.乳房1對,乳頭位於前肢基部處.儒艮冇外耳殼,只睇得到小小嘅耳窿,眼亦好細.鼻窿位於吻部頂端,周圍有皮膜可以喺潛水時冚住鼻窿.寬而扁平嘅嘴位於厚重吻部嘅末端下方,嘴邊嘅短鬚係食嘢嘅重要工具.儒艮有2對門牙,上,下顎各有3對前臼齒同3對臼齒,但所有牙齒唔會同時存在,隨住年齡增長,佢哋會冇咗第1對門牙,所有前臼齒同埋第1對臼齒,剩低嘅兩對臼齒則會終生成長.雄性嘅第2對門牙喺12-15歲時會穿透上顎外露,但合埋口嗰時會被厚重嘅上脣冚住而睇唔到;雌性極少見到外露嘅門牙,但少數會留到30歲左右.
儒艮嘅肺好大,由胸部一直延伸至腎臟附近,由水平嘅橫隔膜將佢同其他內臟分隔.支氣管深入肺嘅大部分區域,細部分支少且大半由軟骨構成,目前重未清楚儒艮潛水時個肺係咪會同鯨魚一般有塌陷情形.同其他海洋哺乳動物比起來,佢哋嘅脂肪層厚度較薄,同時身體周邊似乎唔存在熱逆流交換系統(heat countercurrent exchange system,肢體末端嘅動脈同靜脈緊鄰以維持體溫唔散失嘅一種血管構造),噉可能同佢哋棲息於溫暖海域有關.胃嘅構造簡單,大腸好大條(有胃嘅兩倍咁重),推測係纖維素嘅主要消化場所,長度達25公尺以上,相當於小腸兩倍長度.
分布[編輯]
儒艮係海洋哺乳動物(有時會遊入淡水流域),主要分布喺西太平洋同印度洋海岸,特別係有豐富海草生長嘅地區.雖然佢哋被認為係喺淺海棲息,但有時會移動至較深嘅海域,約23公尺深.佢哋嘅分布範圍並唔連續,噉可能同棲息地嘅合適度或者人類活動有關.儒艮喺印度洋由非洲東岸開始,經紅海,波斯灣,南非,馬達加斯加往東至阿拉伯海與斯里蘭卡,其中大部分地區嘅數量都好少.喺太平洋地區包括印尼,馬來西亞,巴布亞新畿內亞等東印度群島,往北達台灣同日本嘅沖繩,往南就包括澳洲南部以外的鄰近海域.以前香港亦可能係儒艮嘅分布地.
習性[編輯]
比起佢嘅近親海牛,儒艮似乎有更加複雜嘅社會行為.雖然經常單獨行動,但亦會組成6隻左右嘅小群體,有時會達數百隻以上,呢類群體嘅作用係點至今重未清楚.佢哋總係悠閒噉移動,泳速多數係每小時10公里以下,若果被追趕可以以兩倍速度逃走;一般每1至2分鐘浮上水面一次,但有時會潛水達8分鐘以上.上浮時只會將吻部尖端露出水面,下潛時會好似海豚噉整個身體垂直旋轉1圈.一般嚟講每日會游25公里左右距離.冬季來臨時,佢哋會利用較深嘅水域以避開沿岸嘅寒冷海水.儒艮嘅叫聲係持續嘅軋軋聲或更高嘅尖銳聲,類似海牛.已知鯊魚,殺人鯨同鱷魚有時會捉儒艮嚟食.
生殖[編輯]
儒艮嘅生殖行為同其他海牛目動物類似,通常1隻發情嘅雌性會吸引眾多雄性,佢哋彼此間會爭鬥以爭取交配權.曾經有幾次目擊交配過程記錄,首先係「跟隨期」,一班雄儒艮會游去雌性身邊,而雌性會諗辦法避開佢哋;跟住係一段激烈活動,雄性會用尾鰭拍水,潑水並不斷旋轉;然後至開始交配,呢個時候雄性會由下方抱住雌性,而其他雄性會彼此推擠並同時抱住雌性.懷孕期至少12至14個月以上,幼儒艮大概3個月左右即開始攝食固體食物,但多半要去到18個月大時至斷奶,之後重會留喺阿媽身邊幾年.儒艮成年都生得,但似乎有季節性嘅高峰期.生殖間隔由2年半至7年不等.
食性[編輯]
儒艮僅攝食海床底部生長嘅植物,深度約莫1到5公尺左右,食多種海生植物嘅根,莖,葉,同埋部分藻類,成日會食晒整棵植物.佢哋唔會用門牙來咬斷海草,而是以佢大而可抓握嘅吻來攝食.有時佢哋會留低一條啃食過嘅痕跡,當退潮時海草林露出水面就睇得到.儒艮一般日頭或夜晚都會食嘢,但喺人類活動頻繁嘅地區就多半喺夜晚搵食.
現狀[編輯]
同海牛一樣,儒艮族群量減少嘅主因係人為干擾.由阿拉伯聯合酋長國嘅考古遺址發現嘅儒艮骨頭推測,儒艮至少俾人捕獵 4,000 年以上.儒艮成個身都有商業價值,除咗啲肉食得之外,一隻成年儒艮可提煉 24 至 56 公升嘅油,皮膚可製成皮革,而佢哋緻密嘅骨頭被當做象牙嘅替代品用嚟雕刻,不斷嘅捕獵造成部分地區族群急劇減少,例如喺17至19世紀期間,馬達加斯加族群被大量捕殺以取得其肉.至今喺佢哋大部分嘅棲息地內仍不斷遭到獵殺,有時重會喺市場上公開販賣.喺澳洲,儒艮已被列為保育類動物,只有部分地區有原住民獵人捕獵.除此之外,儒艮亦不時死於漁業拖網,海邊保護游泳者嘅防鯊網,捉海龜網同埋炸魚等.佢哋亦係原油污染嘅犧牲者,喺1983年 Nowrus 號油輪喺波斯灣翻沉事件,以及波斯灣戰爭期間嘅原油污染等令佢哋死亡率有明顯提升.已知嘅天然威脅包括暴風雨,寄生蟲同鯊魚,虎鯨嘅捕食.澳洲可能係目前族群量最多嘅地區,估計約有 85,000 隻,其中喺巴布亞新畿內亞同澳洲之間嘅托列斯海峽(Torres Strait)有超過 24,000 隻;其他數量最多嘅地區喺波斯灣,估計有 7,000 隻.香港以前亦可能係儒艮嘅分布地之一,只係而家絕種.


text:
❗Precio HK 香港 格 價 網 商戶 注意 ❗
依 家 只 係 要 幾個 haga clic en , 就 可以 即刻 將 您 放 喺 Precio HK 香港 格 價 網上 面 嘅 產品 , 自動 Cargar 上去 全球 嘅 Amazon 上面 賣 啦.
HK 哋 係 數碼 港 嘅 培訓 企業 之一. 用 我 哋 自家 研發 嘅 人工智能 系統 , 連結 Precio HK 香港 格 價 網 同 Amazon 嘅 系統 , 跟住 您 要 幾多 Margen 去 自動 幫 您 計 下 應該 喺 Amazon 賣 幾多錢 同埋 Cargar 上去 全球 Amazon 系統 賣.
我 哋 唔 收 任何 費用 直至 您 有 orden , 全程 您 只 係 坐 喺 度 收 ORDEN 就 OK👌🏻!
想 了解 我 哋 啲 客戶?
按此了解 佢 哋 喺 用 咗 DataSunday 嘅 人工智能 自動化 系統 之後 嘅 Amazon 網店 同 銷售量!
想 了解 更多 我們 嘅 服務?
按 左面 藍色 嘅 「即時 客服 通訊」 制 , 或者 電郵 去hello@datasunday.com, 我 哋 好 樂意 幫 您!


text:
2011年11月5號
因為要出島, 所以今日早咗起身, 有日出睇呀
要食早餐啦
九點要出發啦, 同車仲有ニ個韓國人 同四個外籍人士, 一行八人..出發
大約半個鍾就到咗啦 , 哈哈~~ 我竟然冇事喎, 雖然上船前先食暈浪丸
原來酒店安排咗個員工同我哋一齊出島, 仲有毛巾拱應, 爺 )))又唔出聲, 老公仲拎咗兩條黎 , 跟住佢仲安排咗沙灘椅比我哋, 唔收錢喎, 好似得我地間酒店係預先安排咗沙灘椅咋, 呢次係同老公第一次出島咋, 雖然冇玩水上活動, 但游吓水玩吓, 睇吓 d 魚係腳邊游來游去都好開心
玩到12點要食午餐啦, 有一般嘅團體自助餐食, 300匹一位 , 但係睇落一d 都唔吸引既, 好想食海鮮呀, 跟住問吓餐廳有冇啦, 佢話1000匹就有個 bbq 海鮮拼盤, ok la 快快快 , 但點知等咗半粒鐘都未有得食, 其它人都差不多食完啦, 其他人一定意為我地唔食野定啦,
大佬..你唔係我叫先出海捉吖嗎 , 终於再等咗15分鐘有得食啦, 正呀
頭盤沙拉
嘩~哈~哈~哈 好多呀
點知食食吓有兩係大黃蜂飛咗黎爭食, 嚇到我驚叫 , 立刻有兩個員工手渣餐牌黎趕走佢, 跟住全程就左右護法咁企係度, good la, 呢D咪叫有服務囉 , 食完未夠鐘走就落沙灘坐吓啦, 點知隔離嗰兩個韓國情侶將D手機, 手錶, 銀包放晒係枱上面, 跟住頭也不回就行咗去, 咁都得, 唔係好熟咋 , 你當我地看更呀, 我唔會幫你地看野架, 唔好傻, 原來佢哋玩咗去玩, 太冇危機感啦 !!! 好啦兩點返酒店啦
返到去就一定要游吓個 Infinity pool 啦
游完水, 返房整返個無敵海景浴先 WOW
老公話 : 浸住個浴, 飲住啤酒, 睇住日落, 呢D咪人生囉
晚餐冇出去食啦, 留返係酒店食啦
好唔好食,幾多錢都冇乜所謂啦,明天都走啦,返房開埋支紅酒飲先
但點知老公突然好唔舒服, 佢諗住訓陣冇事, 但係唔係囉, 最終疴咗+幾次, 食咗藥都唔得, 佢疴到天光我先知


text:
聖誕節有聖誕禮物,過年有新年禮品,但有一種禮物,一年四季都可以送?
呢個就係「商務禮物」!
對於身為行走喺江湖嘅社會人士嚟講,商務禮物嘅重要性絕對超過聖誕禮物!
今日除咗話你知推薦嘅物品之外,亦都講下揀選準則,以後唔洗再煩商務禮物要送咩!
-「商務禮物」係咩?
喺討論送咩比較好之前,先講下咩叫做「商務禮物」.
提及商務禮物,一般嚟講係指公司行號或者係客戶之間進行交流,拜訪或者簽約商談等等場合所準備嘅禮物.
根據活動場合嘅唔同,常見嘅會議禮物,紀念禮物等等都包括喺商務禮物之中.
商務禮物一方面代表自己公司品牌同形象,一方面都包含對收禮者嘅重視,所以喺揀選同製作上嘅每個細節都要慎重仔細先得!
-商務禮物嘅揀選/製作?
商務禮物雖然並唔係只有商業人士才可以送,但因為涉及公司或者係客戶之間嘅合作,基本嘅品質同設計都係要有番咁上下,畢竟送出手嘅嘢會影響自己公司畀人嘅第一印象!
-金屬質感最搶手!
只要係送禮,最後都逃唔過外型考驗!
金屬質感嘅禮物唔單止男女老少都適合,高級感更加係滿分,唔單止可以為自己公司嘅形象「鍍金」,收禮嘅對方都會因為禮物嘅高品味覺得驚艷,印象加分.
-靚之餘最好都要兼顧實用!
商務禮物除咗講究外型包裝,實用性都係經常要考慮嘅要素之一.
獎牌,獎盃或者係花色靚嘅瓷盤的確好有份量,送出手大方,擺又好好睇,但現代人普遍追求「小而輕巧」,「精緻實用」,所以禮物嘅挑選會推薦日常生活都用得到嘅小物品,而且如果係送日常用品嘅話,每用一次,就會諗起公司一次!
-3C周邊商品比較符合潮流趨勢
禮品要因應人事時地物,現代人唔理係咩行業類別基本都擺脫唔到3C產品,所以3C相關嘅禮物通常實用又符合需求,甚至可以畀人一種公司係跟得上朝流,日日進步嘅良好印象.
-千奇唔好唔記得公司LOGO
商務禮物同名片有異曲同工之處,最重要嘅一點就係要令收禮者喺瞬間留低好印象,先有助後續嘅合作或者係關係維持.
所以公司名稱或者係商標LOGO都唔可以唔記得,最好係直接雷射印喺禮物上面.
如果唔係收禮者如果睇唔到商標或者係揼咗外包裝,時間耐咗就唔記得當初嘅企業行號,對公司嚟講係係相當可惜嘅一件事,商務禮物嘅價值都會少咗好多.
如果可以好好結合上面要點,相信之後商務禮物嘅挑選同製作絕對唔會難到各位!
但如果睇到呢度仲係冇頭緒都唔緊,可以參考集比嘅商務禮物推薦物品!
而家經常出現嘅熱門物品有無線叉電座,造型款叉電尿袋,仲有最近開始流行,結合無線叉電功能嘅無線叉電尿袋等等,都係的骰方便又實用嘅禮物,可以提供LOGO印刷,搭配金屬質感,就係符合流行趨勢嘅3C周邊商品!
尤其無線叉電座唔單止新穎特別,更加係近年嚟經常提及嘅話題商品.
金屬款行李牌都係選擇之一,輕薄有型,仲可以當係背囊掛飾用,而家國外旅行頻密,對於收禮者嚟講,都一樣係好禮物.


text:
-
已選:
-
行業:
更多
-
地區:
更多
- 甘肅高頻電子除垢器使用 制藥廠電子除垢儀 電子除垢器石家莊盈都環保設備有限公司
- 工業電子除垢儀 GP-350電子除垢器 商洛電子除垢儀結構石家莊盈都環保設備有限公司
- 電子水質處理器 安康管道式纏繞水處理器 空調冷卻水電子除垢儀 石家莊盈都環保設備有限公司
- 除垢型電子水處理器 電子除垢設備 多功能電子式除垢器 榆林石家莊盈都環保設備有限公司
- DN50電子水處理設備 電子除垢儀 漢中射頻電子水處理器石家莊盈都環保設備有限公司
- 電子除垢儀安裝 纏繞式電子除垢儀 全自動電子除垢儀延安石家莊盈都環保設備有限公司
- 廣譜電子除垢儀 電解水處理儀簡介 渭南反沖洗電子除垢儀石家莊盈都環保設備有限公司
- 高頻電子除垢儀簡介 電化學水處理器 射頻電子除垢儀咸陽石家莊盈都環保設備有限公司
- 數字電子除垢儀 電子除垢器 寶雞DN150電子除垢儀特性石家莊盈都環保設備有限公司
- 電子除垢器 廣譜電子水處理器 銅川掃頻電子除垢儀石家莊盈都環保設備有限公司
- 西安廣譜感應水處理器 GP-50電解水處理儀 電子除垢器石家莊盈都環保設備有限公司
- 陜西數顯電子除垢儀 GP-40電子除垢儀 電子水處理器石家莊盈都環保設備有限公司
- 電解水處理儀 臨滄數字電子除垢儀 DN40電子水處理器石家莊盈都環保設備有限公司
- 普洱多頻電子除垢儀 光普電子除垢除垢儀 電子水處理器石家莊盈都環保設備有限公司
- 廣譜電子水處理器 電解水處理器 麗江纏繞式電子除垢儀石家莊盈都環保設備有限公司
- 同力源社區水站直飲水機廠家山東同源凈水設備有限公司山東-臨沂市
- AOT光氧催化科源(定州)環境設備有限公司河北-保定市
- 明渠式紫外線殺菌消毒水處理科源(定州)環境設備有限公司河北-保定市
- 株洲循環水真空脫氣機 補水真空脫氣機 智能真空脫氣機石家莊盈都環保設備有限公司
- 長沙真空定壓脫氣機組 柜式真空脫氣裝置 真空脫氣脫氧機石家莊盈都環保設備有限公司
-
入住企業:537家
-
入住企業:354家
-
入住企業:521家
該頁所展示的批發價格,報價等相關信息均有企業自行提供,價格真實性,準確性,合法性由店鋪所有企業完全負責.機電之家網對此不承擔任何保證責任.
建議您通過撥打廠家聯系方式確認最終價格,并索要樣品確認產品質量.如報價過低,可能為虛假信息,請確認報價真實性,謹防上當受騙.


text:
而家回望返,其實中學都真係算係喺自己個comfort zone到過嘅~你有咩事,身邊嘅同學/師姐/老師都會幫你.但出到嚟社會做嘢就真係要睇你好唔好彩啦~ 有好嘅supervisor同同事,恭喜你🎉.冇嘅,就要自己睇路啦🥴!
好多問其實Year 1應唔應該做internship?我本身都有諗過唔好做㗎,然後hea咗個暑假佢😈,始終正常嚟講出年開始就一定會出去做intern,呢個應該係我最後一個暑假咁.但之後做咗之後又覺得都幾充實同埋有啲得著,令自己待人接物更加成熟.
1. 做人謙虛好重要
就算你覺得自己有幾勁,都唔應該表現得好arrogant,因為咁樣會令人好反感,百害而無一利🤷🏻♀.同埋其實吸收知識同develop技巧呢家嘢係唔會有完嘅一日㗎,千祈唔好覺得自己好勁就唔會喺其他同事,甚至其他interns身上學到嘢.其實做intern除咗為CV之外,亦都係教你做人同埋俾個機會你去學嘢.
後來我問返in我嘅其中一個同事,佢同我講返嗰時佢地struggle緊請我定另一個candidate,但最後尾佢冇請另一個人係因為覺得佢太串,覺得自己year 3有好多工作經驗就好勁咁,所以謙虛真係好重要!點都好,至少做個樣出嚟啦!唔好自掘墳墓☠!
喺到想quote一句我喺網上見到嘅一句說話:「真正自信的人更懂得謙虛,謙虛之後更有自信」,food for thought~
2. 多一個敵人不如多一個朋友
出到嚟工作,做嘢同講嘢記住謹慎啲,唔好周圍得罪人🙈~ 基本嘅就係見到面打聲招呼,人地俾嘢你/幫咗你就講返聲唔該.有嘢唔識盡可能Google咗先,唔得再去問人,如果唔係人地都會覺得你煩.得罪人其實最終受苦嘅都係自己,所以就算唔憤氣,最好都等到返屋企先發洩/搵人擤.最重要真係唔好得罪自己個上司/supervisor,因為佢地係幫你寫reference letter嗰個人,會影響你搵下一份工㗎.同埋世界咁細,話唔定你之後出嚟做嘢會遇返同一個人㗎🤔,所以可以維持友好關係就最理想啦!
3. 適當地做主動
我個internship唔算chur,有時都會做晒啲tasks冇嘢做.如果過咗一段時間都冇新tasks,我自己通常都會搵個啱嘅時機問吓同事/supervisor有冇嘢需要我幫手~ 因為始終我覺得做intern就係要做多啲tasks學吓嘢,主動少少都應該冇問題(當然你自己都要試吓水溫睇吓其他同事會唔會覺得你咁樣好煩啦),因為你幫佢地做嘢都係減輕緊佢地嘅負擔(given你做嘢正正常常冇甩漏),佢地正常嚟講都會樂意俾啲細微嘅tasks俾你做嘅.講真,雖然你坐喺到扮工都可以拎到份糧,但你學到嘅嘢就一定少好多,其他同事亦少咗個機會袋錢落你個袋到.機會係自己爭取同把握嘅😌!
多謝大家聽我9up😂 純粹突發奇想,想分享吓keke~


text:
開舖通識 ── 露天座位有得撈?
而家就算出街食飯都唔想同人迫,餐餐食外賣又就嚟人都癲...
如果有機會開間餐廳有埋露天座位,大家可以坐得舒服啲,唔知有冇得撈呢?!🧐
等舖醫師話你知👨🏻⚕:開舖前除咗要申請食肆牌照,仲要就露天座位提交申請㗎!
唔好以為只係交張表格咁簡單,事關你嘅露天座位仲要符合土地合法使用權,規劃,樓宇安全,消防安全,交通同道路規定!
無論申請嘅露天座位係位於政府土地定私人用地,
都要記得第一「宜」:就係必須同食肆相連而無須經過大街傳送食物或者飲品,而且食肆內嘅有蓋處所都需要按比例增加食物製造範圍同清洗碗碟嘅範圍,面積相等於露天座位嘅十分之一.
諗住有露天座位搞啲戶外燒烤夠晒惹味?要小心犯咗第一「忌」,就係露天座位內不得使用明火煮食或者加熱食物,而且露天座位亦唔可以位於任何危險品倉庫或者裝置嘅6米範圍內,否則都係違反消防安全規定㗎啦!
咁係咪符合晒啲安全規定就搞掂㗎啦?仲未得住!
因為批唔批露天座位最關鍵仲要視乎該區公眾意見嘅評估結果而定㗎!
唔想俾繁複嘅程序搞到你嘅搵食大計無了期延誤?
咁不如搵我哋嘅舖醫師傾傾,由搵舖,裝修,出牌,工程去到室內設計都可以一站式搞掂,放心將你嘅搵食大計交俾我哋幫你啦!


text:
係倫敦攞左車之後直接就即刻往西走,先去左Oxford附近既Bicester Village行下,不過其實實係無咩斬獲,好多人所以都不值一提.之後就直接去Gloucester,依度最出名,一入到去City Center附近就見到好多sign係指住去大教堂,所以唔會好難搵,教堂出面有停車既地方,不過就見到個牌唔係隨便可以停,為左穩陣都係搵左個停車場,Longsmith Street Car Park,一個鐘£1.40,泊好左之後要買好張飛擺係車頭入面,如果你覺得你會停多過一個鐘就要買兩個鐘,英國泊車個模式就係pay and display,要預買多d,因為唔可以過左鐘唔返黎.
Longsmith Street Car Park
Gloucester Cathedral
由停車場行過去都只係幾分鐘,我地去到既時候差唔多三點幾四點喇,冬天去英國得一個唔好處,就係太快日落,就趁住日落,見到金黃色既教堂.雖然Gloucester唔算係超級出名既大城市,但係有一個咁宏大既教堂,真係好值得一黎,一入到去,就係傳統樓底好高既大天花,仲有好大個玻璃窗,成個網球場咁大,最令人想睇既緊係Hogwarts條走廊啦.
教堂中庭係個花園
夜晚既Gloucester


text:
今日入青衣見工,之後同老公落左葵芳食意粉屋,叫左兩個都係有酥皮湯0既意粉餐,點知個湯到之後,一望,嘩,一個咁高,一個咁扁0既?!大家都係酥皮湯0者,點解差咁遠0架?
之後0向新都城同葵涌廣場行,葵涌廣場d 衫真係勁平囉,好耐無買d咁平0既衫衫喇!!不過間間都唔收咭又無EPS,超麻煩!!下次去行要預早定現金先得囉!
跟住返大圍,老公去左睇醫生,因為佢修腫左呀,腫到頭痛頸痛,講0野同食0野都好辛苦呀,尋晚仲痛到工都返唔到呢!好彩連續目訓返十幾小時之後(搞到我都陪佢目訓足十幾個鐘囉,由尋日下晝四點目訓夜晚十點起身落街買0野食,食完再目訓到今朝十點囉!!好恐怖呀!今朝我地醒左玩左陣仲要忍唔住目訓到十二點幾先捨得起身沖涼囉!)好返d咋,唔係心痛死我.本來佢仲死唔肯睇話無事,我就梗係唔俾啦,佢仲要工都返唔到,想唔睇都唔得啦!仲想死拖,終於趕佢去睇啦!
等佢睇完醫生,我就join 埋佢去剪頭髮喇!大圍海福果度開左間新0既,於是我地就去試試啦,我其實都諗過點剪,淨係想修修佢同偷薄返就ok,主要都係陪佢啦!點知咁就俾我一次差d洗頭洗到喊0既經歷,話說同我洗頭0既係個女仔,咁開始洗0既時候都無乜事0既,有d 水噴到我都係小事,到佢開始搓果陣我就feel到有d問題,當佢搓一邊頭果陣,佢可以將個花灑同隻手d力積哂0向我頭0既另一邊囉,仲要一路搓一路"銀"個花灑埋我個頭度,幾乎痛死我囉,跟住佢"r"我個頭又勁大力喎,d 指甲又尖又長,係咁抓落我個頭度,又扯到我d 頭髮,真係痛死我囉.如果唔係費時佢俾老闆鬧,我實鬧鬼佢.點知咁原來都未算勁囉,之後佢幫我按個頭,嘩,係勁大力銳落我個頭度,好大力咁搓,我即時痛到瞟眼水想喊囉,又要死忍住唔俾自己叫出黎,但我feel 到我應該已經臉容扭曲囉,佢咁整我整左成分鐘,我就一路想喊想喊又死要忍住囉,我唔想嚇親老公同其他人嘛,但就真係超勁痛囉.仲有呀,人地遮耳仔係好細力按住,佢唔係囉,係一下就扭埋我隻耳囉,嚇鬼死我!佢咁都仲未夠囉,臨尾沖水果下,可以成個花灑d 水噴哂入我耳仔囉!最後到洗完包返毛巾,一起身就發現佢洗到我件袍濕哂,連入面d皮膚同件衫都濕左囉,你話係咪想死呢?!果一刻我真係委屈都想喊囉!
好彩之後剪頭髮果個人都幾好人,令我心情平伏返d,點知之後個髮型師幫我吹頭,叫返之前個女仔幫我拎住一束頭髮,個女仔可以係勁大力拉住,跟住連埋佢自己隻手,晾住0既我頭頂囉,全部力都過哂落我度,我個頭就好似俾d 重野責住咁,唉!跟住果幾次佢都係咁,後尾個髮型師叫佢細力d,但佢轉頭又黎過,勁慘呀我!
剪完雖然好似無剪過咁,但輕身左好多,都幾舒服,但個頭皮就好似被人抓損哂咁囉!到寫日記0既呢一刻都仲係痛囉!如果再去剪的話,我一定唔會再俾果個女仔掂我個頭!!!
剪完頭髮肚仔餓,去左本屋食日本0野,今晚個帶子唔係好得呀,不過其他都好好味呢!
食完返去,老公目訓多陣就返工喇,我就繼續寫故事喇,已經第三章喇,大家繼續支持啦!唉!我個頭仲係好痛,都唔知目訓唔目訓到.


text:
(DSE 英文 Paper 2) Writing 必學句式 + 5大 Writing 錯誤
中文作文向來被稱為「死亡之卷」,英文 Writing 亦都不惶多讓. 成日唔知點解作文攞唔到高分,又或者比人扣分. 墮入 Writing 錯誤 同使用嘅句式同生字唔夠多元,可能係嘅箇中原因. 今次就分享下五大致命 Writing 錯誤 ,同埋 Writing 5**狀元會用嘅句式喇. 五大致命 Writing 錯誤 英文 writing 錯咗某啲位俾人扣分成日發生,但同學應該留意住以下呢五大致命錯誤. 錯誤一:解題不當 好多同學因為貪快,睇題目解題嘅時候都會只睇到題目嘅一部分,冇認真留意到題目真正嘅方向,最後導致離題,俾人扣曬啲分.建議同學審題時認真睇清楚重要字眼,唔好貪一時之快慳嗰幾秒鐘. 錯誤二:冇諗過就開始寫 好多同學都會諗到咩就寫咩,冇諗過下句應該要點寫.咁樣其實會導致內容結構亂曬.建議可以跟返呢個組織去寫:中心句子 -> 引伸解釋 -> 例子 -> 小結. 錯誤三:將兩句無關嘅句子連接埋一齊 Students can not only step out of their comfort zone but also easier for their teach


text:
有個台灣妹子因為單身好耐朋友想幫忙一下做媒人,男方睇完佢嘅相問佢係唔係好肥好大份,事實上男方係個矮仔.有次我同男性友人講某女model靚到女人都羨慕,但對方講佢整容同打好打針先有今日咁嘅樣,仲有話佢做雞乜乜柒柒,我係講佢依家好靚好唔好?佢做乜同佢依家外表唔關事㗎.係《全民造星三》嘅一啲參選藝人相到有好多comments鬧人整容,又鬧人唔靚,但我睇落好多都就算有整都好自然而且都靚吖~仲有更多係網上評擊,明嘲暗諷咁話人地個樣.
我理解個個嘅審美觀唔同嘅,但真係有必要咁苛刻咩?首先你自己本身真係好好?最基本你係好過對方先啦.係我細個嘅時候真係好唔掂眉粗細眼成個豬頭咁,童年個樣唔可愛仲要高大無乜人當我細路咁看待更加唔多人當我細路咁錫啦~去到中學唔識打扮,雙眼無神,不過生得高啲人話高人會被人先望個樣,所以整個少年都被評擊到無自信無乜笑容,係街好驚俾人望,行路係望地下唔敢望人,唔敢同陌生人正面溝通,鍾意一個男仔對方唔係靚仔但都覺得對方一定唔會睇得上自己,總之因為無自信而造成自己做乜都膽怯,仲覺得世界對自己唔公平係應該,俾人踩就算唔開心都唔會反擊,望返啲相咪普通少女一個又未去到樣衰到要咁自卑.離開中學開始學打扮,然後出到IVE讀書識到更多唔同嘅人,開始知道生得高嘅自己原來有對長腿係優點(但經常打波仆街好多傷痕),又因為開始識打扮個人自信返嚟個人都成日笑,然後會有男仔主動ICQ(好多小朋友應該唔識,你就當係WHATSAPP啦)讚我著短裙好睇,更加有男同學表白.自信返嚟自然有一個吸引度,而且敢於溝通會攞返好多應有嘅公道.嗱,講明先,我真係唔係咩靚女,自己身邊都有靚女朋友所以我對靚女都有一個準則,只係想講係我嘅經歷中感受過好多人性嘅不公.其實人地靚唔靚關你撚事咩!人地靚你對佢好,你會行大運中六合彩㗎?
絕對支持人係應該貪靚㗎,咁人性係仆街,靚人真係會得到好多優待吖嘛~係我十多年前抑鬱最嚴重時期樣又殘又爛面,去食店叫嘢食時個男人叫我「阿姐」仲好似唔想招呼我咁,但係我康復期皮膚好咗又精神咗,同一間店同一個男人叫我「阿妹」神情仲好似好期待我叫嘢食咁.see~人性真係好仆街㗎.我唔係話支持人地去整容,打針之類,但絕對尊重佢地.喂!真係要好大勇氣同長年累月咁去做㗎~首先要洗一筆錢,然後要受皮肉之苦,而且係要keep住整,唔係話整一次就一世,人嘅面骨隨歲月會有變動,仲有啲唔知乜菌乜酸會慢慢退去或被人體吸收咗,所以啲人咪容易整上癮,慣咗面尖無紋就返唔到轉頭,變咗心病.廿五歲前我仲係單眼皮之後無啦啦走出嚟,幸好我無去割如果唔係依家可能對眼好怪,花錢做facial都唔肯又點會肯去整容吖.不過好多原因令到好多人選擇為靚而去整容哩條不歸路,嗰啲付出係值得尊重㗎喎.好多藝人選擇去整,咁佢地真係要靠樣搵食㗎嘛,整得靚咪得囉,做乜要搵返人地未整前嚟對比然後笑人啫.仲有呀,做咩要笑人身形,你係咪又fit又比例好好先?你有無望清你自己個樣同身形?你有無攞自己個樣同身形同啲model去比?批評人咩都好,首先你自省一下先好嘛?而且點解做人要咁苛刻,善良一啲唔得咩?人地個樣點都好,因為你地無須承擔嘅言論而受到傷害,如果樣子會因為個心而改變嗰啲亂批評人嘅都係怪物咁嘅樣.做人自我審視一下修養先啦~


text:
昨晚林訓前同老公傾下計 傾傾下 傾返以前既往事
但我竟然唔係好記得呢幾年發生過D咩事! 好誇張
係咪有老人痴呆症 咁後生就有😂😂😂 其實我記得 只不過要慢慢講起
D回憶先會浮起 突然要諗 好似真係記唔到 佢建議我不如寫日記
都好既 簡單紀錄下每日發生D咩事~
因為昨晚太夜訓今日一早訓醒既我FEEL到喉嚨勁刺痛 飲完藥感覺又想嘔又口乾
果然我真係好唔鐘意食西藥 因為會扯乾哂你身體既水分 由其是林訓前食
要不斷飲水去補充水份 變左就成日要去廁所小解 好麻煩!
我好唔鐘意咁 但無計鬼叫你病 病就要乖乖食藥
老公叫左我好多次睇醫生 我無理到佢😂 因為我好唔想睇😂
唔知由幾時開始我覺得睇醫生係好哂時間同錢XD 唔係咩大病我都唔會去睇
醫生都係開D抗生素 消炎藥,止咳水,化啖,但未嚴重到要食咁多
只係喉嚨痛 呀媽話我有機會食得太多熱氣野搞到咁 飲返D涼茶板藍根就無事啦
咁我就去買D清熱HO黎飲 但我覺得無咩料到😂
再去萬寧買必利痛沖濟飲 都係覺得無咩料到!
我覺得要靠自己不停咁去飲水 先會咁痛同無咁唔舒服 所以乖乖地飲水吧
變左放假 老公因為疫情公司有得WFH 兩個人又呆係屋企
但係係屋企其實好憂悶架 點都要落街行轉散下心買DD野
唔知呢D算唔算係購物慾 點先要買少少野先舒服😂
我地行左轉一田 買左D湯包 老公而家好似好中意煲湯 對湯有D講究😂
反而我覺得煲湯好麻煩 唔係咁中意煲 佢識煲既話我就唔學喇
比佢專通一樣野我覺得幾好 佢煲到靚湯比我飲會開心D 同樣我煮餸比佢食咁
再周圍行下睇下有無靚既得意既利是封買 但其實好難搵架😂
因為多數為傳統款既 得意既都係卡通為主 係HELLO KITTY 布丁狗果d啊
我又麻麻地果d 覺得自己唔係d鐘意咁可愛既野既人黎 細路女先鐘意😂
最後都係買唔到既 遲幾日再去文具舖睇下啦 我諗會簡到自己心水既
今年係第一年派利是 感覺都幾搞笑 唔知要準備d咩咁😂
行到咁上下到LUNCH出太陽天氣開始好熱 著左衛衣表示好撚熱!
我仲要加多件保暖打底既 無太陽其實岩岩好 有就好熱 玩死人
行左去D舊商場到搵利是封 其實更加搵唔到架啦😂因為D款式一定再老土D
一田果D已經算好IN架喇 再唔係遲下去LOGON再睇多次
跟住就去睇花花 見到有盆細竹佢整到好好好好靚 好少見到咁靚既竹
佢既粗幼度好完美 3碌竹既擺位都好夾 即刻好想買左佢 又唔係貴$68
細細盆精緻又可愛 擺係電腦隔離一定增加唔小舒壓感 又可以吸下D軸射
老公話不如去寶湖果邊睇啦 因為街市有間花檔 好多選擇
我就無買到去左寶湖果邊睇 最後一定係不似預期啦 果到D竹好柒😂
係有少少失落 不過都無太在意 因為覺得呢D野可有可無 買唔買都無所謂
再行左轉商場內 入面竟然有間黃店 笑左 仲有MIRROR既利是封買
我見到有姜濤同ANSONLO 兩個都算整得幾靚
但如果派既時候 果條友係唔鐘意MIRROR 仲可能好憎
其實好ON9😂 收利是本應係一件開心既事 收到唔開心就唔好啦
拆完即掉左封野佢 所以都係算 唔買LU 行到有D攰
然後行埋新達經百佳買返少少菜就返屋企算
係屋企無咩野可以做好易眼訓 到到3-4點就會好想訓 但出完街 我唔會上床訓
(唔知幾時有呢個潔廦 但絕對唔關呢個疫情事 以前係自己屋企 一放工就上床玩電腦
係唔知由幾時開始 一返到屋企就想沖涼先 沖乾淨先好上床) 😂
HEA多陣開始要寫日記喇 諗緊究竟用手寫定打日記好 對我黎講
打 好似比較有效率D 又可以即刻紀錄到我想打既事 會快D😂😂😂
寫日記我會好有強迫症 當寫得多字 一定會睇到密密麻麻
如果D線條一有少少唔對稱 我會唔想再寫日記 同埋寫太辛苦
我要有個準則就係一定要整齊 咁對於我想輕輕鬆鬆表達自己心聲就有D辛苦
簡返打應該會有心機好多 仲可以加相得閒睇返😂😂😂
今日應該就係咁啦 係咁先啦 我諗都無咩特別 煮飯沖涼HEA陣訓教
咁就過完一日美好的假期喇 聽日星期五 好好迎接呢一日❤


text:
政府用咗逾一年時間為大圍街市裝修,期間需關閉街市八個月,以安裝冷氣系統工程,直到尋日終於完工,而部分檔戶亦率先入場驗收.但礙於疫情導致人流減少,而檔戶亦要多畀一筆冷氣費,原本嘅檔戶會唔會踴躍搬返嚟唔在講,有議員落場視察,發現仲有好多問題未解決,例如天花漏水,同埋仲用舊式坑渠蓋,恐爆鼠患添!
議員容海恩(Eunice)同葛珮帆(EQ)分別喺社交平台上載影片,都係希望政府以不同嘅形式,協助因街市裝修而長期停業嘅商販,幫商販渡過難關.此外,佢哋都話將會約見食物及衞生局反映街市問題,以及代商販同政府「講數」喎.唔知局長陳肇始點拆招呢?
Eunice話用咗八年時間先至爭取到街市安裝冷氣,往後檔販同市民都唔需要再「焗桑拿」,但有檔販擔心街市停業太耐,就算復業,人流都係會減少.雖然政府之前同街市商戶「傾掂數」,但Eunice話當時係未有疫情嘅情況,所以希望政府能夠按個別情況彈性處理,同埋聆聽市民嘅聲音.佢將會喺下個禮拜嘗試約見食衞局,希望可以延長免收冷氣費嘅期限,或者提高減租嘅幅度.
咁街市商戶又點睇呢?大圍街市互助委員會主席香松穩就話,大圍街市重啟後一年享有半租優惠,政府亦會豁免頭三個月嘅冷氣費.但有商戶擔心疫情下人流減少,希望政府提供更多支援.
EQ喺影片中就話,明白政府處理疫情都用咗唔少錢,但強調大圍街市嘅商販都好耐冇營業,少不免要政府幫吓手.有見及此,佢聽日就會聯絡食衞局,按商販嘅情況向政府提出,包括資助商販購置雪櫃等生財工具,延長減租期間等訴求.
雖然裝咗冷氣係好事,但EQ話街市內都仲有好多事項需要改善喎.佢尋日親身到街市視察,話街市內有好多曱甴,加上坑渠蓋仲係沿用舊式嘅「長條形」,而非網狀設計,擔心會有食物殘渣跌落去,繼而引起鼠患問題.佢仲話部分商販入街市驗收舖位嘅時候,仲發現天花板有漏水嘅情況.EQ話沙田區鼠患嚴重,街市嘅衞生問題有待改善,食衞局仲有唔少手尾要執之餘,相關部門都需要繼續跟進呀!


text:
尋日星期一,返學前其實都冇乜特別病態.
事源星期日佢去生日會時玩玩下開始流鼻水,走果時仲攰到訓著左!但果下我地即刻帶佢去睇醫生(以前屋企樓下間中醫),亦都好快就食左一次藥.之後佢都好精神丫!見佢朝早冇乜野咪照返學.
放學接佢時,校車姨姨又同我講佢唔舒服仲好似發燒,我摸摸佢個頭,同平時既溫度差唔多,佢不嬲都好熱架!所以都冇特別處理.返到屋企佢野都唔食就話要休息啦!就咁就好快訓著左!訓訓下突然喊,再摸下佢個頭,嘩!!今次真係發燒啦!唔駛探熱已經知.於是同佢貼張退熱貼(因尋日先食完中藥,唔敢俾退燒既西藥佢食),佢又繼續訓.
之後佢醒醒地,話個額頭好痕,仲發脾四添!好啦!咁除左佢啦!我就打去問下爸爸好唔好俾佢食退燒藥,佢話俾喎!隔左超過24小時,咁好啦!就俾佢食啦!食完佢唔肯訓,攤係SOFA度係咁話要睇電視.我話唔得架!睇電視都好花精神,對眼睛又唔好,你病一定要休息多D.一係聽歌啦!聽歌就可以.
所以佢就話要聽隻手指D歌,即係韓文歌.但係聽聽下又話覺得睇電視唔會花精神!好想睇.我堅持唔可以!之後佢就入房玩啦!其實佢食完退燒藥都好快就精神返!仲擔心緊聽日需唔需要同佢請病假….
到今朝早,一叫佢起身就即刻起到,好叻仔!又冇咩舒服喎!尋晚都有諗過唔知佢會唔會半夜又發燒,好在冇.所以佢食完早餐就同佢食多次退燒藥,然後就送佢返學啦.


text:
我成日話濕疹係一個富貴病, 因為除左飲食要好小心之外,平日嘅衣著都一定要格外留神,全棉質衣服當然唔走得,就連洗衣用品都一樣要用低敏配方,咁先唔會令返濕疹依個壞朋友嚟搞住小小豬嘛~
由細到大小小豬啲衫同我都係分開洗,亦都用一啲專為敏感肌膚而設嘅洗衣粉,直至到依家六歲,我都仍然係用依個做法,因為衣服著上身咁貼近皮膚,一定要小心睇住,真係好驚佢啲濕疹朋友,一嚟嘅話全家都冇覺好瞓都幾淒涼, 都係以不變應萬變為上策.
但老實講,我用緊嘅日本品牌低敏配方洗衣粉個價格都真係幾貴,細細盒都要成百幾蚊,雖然話為咗小小豬健康安全,依啲錢就唔慳得,但亦都因為小小豬越來越大個,佢嘅破壞力就越嚟越強,啲衫嘅污漬就越嚟越勁(其實真係唔明白點解每日放學啲衫可以咁污糟),所以都係時候要認真考慮同佢換啲大個仔嘅洗衣用品,既可以保護依隻濕疹豬,我又可以慳少少之餘,仲可以對乎頑強污漬.
其實坊間都有好多唔同嘅品牌,睇到我都15 /16, 唔知試邊個牌子好.剛好收到公關姐姐使用嘅邀請,之後我就上網做過功課,知道「寶絲低敏洗衣液」及「金紡親親BB精華柔順劑」都係低敏配方嘅洗衣產品,而且經皮膚測試驗證,無添加香料色素,無化學殘留,減低過敏困擾 ,所以就試下啦~
而且更榮獲「親子王國2014父母最愛嬰幼兒洗護衣物品牌」添~
每次係最後過水嘅時候,我就會將3/4瓶蓋金紡抑菌防護衣物柔順劑,直接倒入洗衣位置~
經過今次試用,除左覺得效果唔錯之外,最重點係小小豬著洗過嘅衣服,皮膚都冇唔舒服,壞朋友又冇嚟探佢,所以我都好放心,而且價錢又大眾化,睇嚟我都會繼續用Persil加Comfort嚟洗小小豬啲衫啦!
More Information :
Facebook:https://www.facebook.com/persilhk/


text:
英國升學心得- BSc Politics and International Relations | 讀啲咩?有咩出路?
之前應承咗大家話會邀請更多人上嚟分享英國升學嘅嘢,今日就好開心有 @kongirlinuk 同大家分享吓佢喺一間非London嘅U (佢話費時自爆keke😂) 到讀緊嘅BSc Politics and International Relations❤🇬🇧 以下係佢嘅分享👇🏻👇🏻 大家好!我係@kongirlinuk 嘅小編.我而家讀緊BSc Politics and International Relations.好榮幸受到鼎鼎大名嘅@geogaholic邀請分享吓我嗰科嘅資料.我今次主要會講吓究竟politics 讀咩,有咩分支,適合咩人讀同埋讀呢科未來既出路係點!有咩都可以DM問我😹 關於School of Politics 呢個programme係under school of politics.School of politics 有唔同branch, 主要圍繞politics, philosophy, Foreign language, Econ 同international relations (IR).BSc同BA最大既分別係:前者需要學習data analysis同coding而後者唔需要!Data Analysis, coding呢啲技巧可以話係社會未來嘅大趨勢,無論係咩行業都有需要用到!雖然BSc係chur好多,但係都係值得嘅! 2Politics/IR究竟係讀咩? 讀嘅野覆蓋唔同範疇,由theories到application嘅modules都cover到!比較theoretical既modules有power and democracy, modern political thought, strategic studies.而practical啲嘅就有public policy, health policy, political psychology, global economy等等... 呢一科看似好虛無縹緲,其實讀嘅嘢同我地嘅生活悉悉相關!你唔搵政治但政治都會搵你呀嘛! 咩人適合讀呢科? 如果你對呢個世界有滿滿嘅好奇心又係愛思考嘅人,呢科就啱曬你啦!Politics同我地嘅生活悉悉相關,讀呢科可以令你更了解呢個世界其實係點操作嘅!慢慢你會明白每一件事都無絕對嘅對或錯,只有切入角度嘅不同,愛思考嘅人應該好享受呢個思考嘅過程!由於真係有好多readings/essays,所以讀呢科嘅人唔可以驚文字/寫作.如果係BSc,仲會有埋data analysis related modules教學生statistics, coding, data analysis.呢啲modules 通通都好需要學生有邏輯同埋數學嘅sense!最好有埋小小IT底,咁就會讀得輕鬆好多😂 雖然讀呢科好似要文理兼備咁,但係其實我覺得夠勤力同埋對呢科有興趣都已經夠做! UCAS personal statement tips✨ 我覺得最主要都係show到你嘅國際視野俾admission officer睇!喺personal statement到可以寫吓你做過咩令你對國際關係/政治有興趣,例如關於legal/politics嘅ECA.如果識外語一定有好處,因為呢個條件可以幫到你同唔同國籍嘅人打交道.如果想讀呢科嘅可以dm我問我攞personal statement sample做reference/俾我改你篇personal statement 😉 未來出路 呢科做咩都得,基本上唔係要考牌嘅工都做得,都可以話做咩都唔得,因為讀完無得考牌.不過NGO/政府/聯合國呢啲工都好多時都只會請返讀呢科嘅人,所以如果想做政府工嘅大家可以讀呢科了解吓究竟政府點運作同點製定政策(正常情況下).最尾其實都係睇你呢幾年嘅造化/爭取到咩機會同埋exposure!之前有睇過吓畢業生就業既stat,發覺好多人都係係商界打滾😂 所以讀咩其實同將來無咩關係嘅! Geogaholic按:再次多謝 @kongirlinuk 上嚟分享🙌🏻 大家記住要like呢個post支持同答謝吓佢✨


text:
中國女籃28年前曾奪世界盃亞軍
今日係10月1日國慶嘅大日子,但喜慶嘅事又點止一件?我國嘅女籃日前就喺澳洲2022年女籃世界盃當中嘅八強賽事中以85:71嘅比數成功擊敗法國女籃,繼1994年之後再次闖入四強.呢次係我國女籃歷史上第三次晉身世界盃(前...
史檔 16小時前
1949年開國大典舉行幾點結束?
1949年10月1日,係中華人民共和國成立嘅大日子,亦可以話係中華民族歷史上重要嘅一日.可能史友們睇資料片段就睇得多,不過可能當日嘅細節就未必聽過. 開國大典就响1949年10月1日下午3點舉行,而响大典舉行嘅一個鐘...
史檔 1天前
孝莊皇后點解死後39年先至落葬?
繼續同史友們探討一啲有趣嘅歷史事件,按照傳統中國人嘅傳統,人死後都係希望可以盡快入土為安,但點解清朝德高望重嘅孝莊皇后喺死後足足39年都遲遲唔落葬?到底佢係咪得罪咩人,定還是有啲特別嘅習俗需要遵守?阿史...
史檔 1天前
古代攻城戰點解守軍唔封死城門?
繼續同史友們討論一啲有趣嘅歷史小知識,如果史友們有參觀過我國嘅一啲城牆遺址,應該都唔難發現其實城牆嘅牆身相當堅固厚實,要攀爬上去並且攻破城池並唔係一件容易嘅事,反之成個城池最薄弱嘅位置就必定係城門,咁...
史檔 2天前
蘇東坡臨終前被貶海南島係因為....
上次介紹咗古代嘅人唔多想被貶去海南島,今次就要講講一個古代被貶到當地嘅名人,佢就係宋代文人蘇軾即蘇東坡. 蘇東坡嘅文學作品,得以流傳後世之餘仲有好高嘅文學地位,之不過,佢一生仕途就非常之差,仲先後多次...
史檔 3天前
古代貴婦都會養男寵?
提起古代嘅有錢人,阿史以往都介紹過唔少男子都會有妾侍,歌姬等等,但其實呢種風氣唔止喺男人之間流行,古代亦都有唔少被貴婦所養嘅男寵,阿史今次就同大家講一講啦! 如果諗到「男寵」,史上最著名嘅自然就係被武...
史檔 3天前


text:
係消費者嘅普遍認知入面:廣告人就係為咗拎自己嘅荷包入面嘅血汗錢!尼種情況下,消費者同廣告人係對立嘅關係,所以,唔理係咩廣告,顧客睇到後嘅第一反應就係:捂實個荷包,戒備心十足.
想要目標顧客乖乖拎出血汗錢嘅前提就係,令佢放鬆落嚟,收起戒備心.只有咁樣,你先有機會說服顧客接受你嘅產品.咁,我哋要怎麼做呢?
傾尼個話題之前,先同大家分享個小故事:
消防報警系統嘅Top Sales 阿Tim,每次拜訪客人,都會乘機講:“哎呀,我漏咗鎖匙係車入面.”“哎呀,我漏咗NoteBook係車入面.”“哎呀,我漏咗一份重要嘅文件係車入面”,並以唔希望麻煩客戶為由,借用客戶嘅門卡或者鎖匙.
好多人話,咁大頭蝦嘅表現,客戶會唔會覺得你唔夠專業嗎? No!啱啱相反,尼個“善忘嘅問題”竟然令阿Tim穩坐Top Sales嘅寶座.你會覺得有D不可思議.
我哋來拆解一下阿Tim嘅套路:
先諗一下:你會畀乜嘢人係度自由出入?毫無疑問,信任嘅人!阿Tim咁做就係係不經意咁拉近咗顧客嘅關係,潛意識入面同尼D客戶嘅信任意識掛鉤,令顧客對佢放低警惕.
阿Tim嘅手法畀所有銷售人員提供一個好好嘅案例,佢並無修改報警系統嘅特點,亦都無偏離標準嘅展示介紹環節,慣用嘅話術都無變.佢只係先令自己同信任意識掛上,係客戶嘅大腦中植入一個熟人嘅開關,同信任相關嘅任何正面聯想都會同產品介紹產生聯繫:尼個就係阿Tim簽單嘅絕招.
事實上,消費者對廣告心理上係全副武裝,消費者每日都要經歷上千次嘅廣告“轟炸”,佢哋擁有最精巧同本能性嘅“防禦體系”,佢哋所築起嘅心理防線固若金湯.我哋要“解除對手嘅武裝”並唔係要佢哋“繳械”——拎出銀紙,而係突破消費者嘅心理防線,解除精神嘅武裝.就好似阿Tim一樣.
咁寫文案當中,點樣快速拉近同目標顧客嘅關係,令佢放下戒備心呢?今日,阿M同大家分享一D常用方法——
一,以照渠道屬性,減少閱讀障礙
係投放不同嘅渠道時,我都會建議客戶要根據唔同渠道嘅具體風格來調整廣告嘅標題,以及個別內容.咁樣用戶先更容易接受,唔會一睇係廣告,“戒備心”就立即防禦起嚟.
比如,你想係Insatgram投放廣告,Insatgram嘅特點是:短,要靚,娛樂,你嘅廣告內容就要符合尼幾個特點,先可以令顧客係潛移默化中接受.
你想係Facebook投放廣告,要以照Facebook社交嘅屬性,令客戶感覺好似睇緊好朋友嘅帖文.
如果想搵 網紅幫你宣傳,娛樂類網紅,感情類網紅,標題就要跟返個風格.鱔稿就要以試用體驗為主,講產品嘅價值和好處.搵媽媽類嘅網紅則要偏向育兒風格.
二,構建場景,令顧客產生某種反應
場景有正面場景同負面場景之分,正面場景講擁有尼個產品之後,你嘅美好生活.而負面場景講無尼個產品,你嘅生活將會有幾慘.
1,消費後嘅美好場景
假設顧客已經購買你嘅產品,引導顧客想像係某個時間段,產品給佢帶來嘅正面感受.比如,我哋係實際生活中,經常聽到賣車嘅Sales講:“您想像一下,有咗尼架車,之後星期六,日同公眾假期就可以帶住屋企人一起暢遊,你哋想去邊就去邊.內籠寬躺,座位舒服,仲有超正嘅音響,路程上全家幾咁開心.車尾箱仲可以攞埋BBQ爐,BB車和帳篷,可以帶埋BB 一起郊外燒嘢食同露營,諗下幾咁好… ”
聽到尼度,你腦海入面諗到嘅唔係買尼部車要洗幾多錢,而係自己擁有架車後嘅美好場景,自自然然就放鬆咗捂實銀包嘅隻手.
2,無消費嘅負面場景
顧客因為無購買產品,而會點樣嘅低落,挫敗等等消極場景.比如,智能門鎖嘅廣告,就係使用傳統鎖匙(沒有智能鎖嘅情況下)可能會發生嘅情況,買餸唔記得帶鎖匙入唔到門口,帶咗一大抽鎖匙分唔清邊條打邊條,一大抽鎖匙坐低果陣會吉到你…..
你嘅思緒已經跟著尼D場景去諗自己有無發生過尼D“尷尬”事,戒備心都消除咗.
通過適當嘅場景構建,顧客能夠身臨其境 感受到擁有產品嘅美好或者錯過產品嘅失落,佢諗到嘅係自己生活,而唔係你向佢推銷,所以就會放鬆警惕,就更容易落單擁有產品.
三,講故事,令目標用戶快速代入
好多文案會刻畫一個人物形象,或者講一個同目標人群類似主角嘅故事,令讀者睇下睇下就覺得“唔係就講緊我咩!”結果就高度代入.
因為好多目標用戶都試過咁樣嘅事,所以就會產生情感共振,就即係“有反應”.
四,以消費者習慣嘅方式
針對唔同客群嘅廣告訴求,要充分照應客群嘅習慣,包括語言習慣,欣賞習慣等.只有熟悉客群嘅習慣,先可以令到客群有進一步通過廣告了解產品嘅可能.
比如,對於年青一族,係廣告訴求入面最好以貼近佢哋嘅嘅用字,要強調簡潔明快,就容易被認可.對於女性消費者,係廣告入面不妨感性色彩濃厚一D,避免專業性過強嘅字眼.而對於男性,有時偏技術性,偏理性嘅更加可以說服佢哋.對於老年人,就唔好用太多網絡嘅字眼.
五:畀客戶自己選擇嘅權力
好多文案或營銷人都習慣滔滔不絕咁描述自家產品嘅優勢,覺得自己嘅產品係世界上最完美嘅,強硬灌輸嘅態度會畀客戶帶來好大嘅壓力.
正確嘅做法是:通過『認知對比』,將唔同產品嘅利弊畀客戶做出詳細客觀嘅分析,而判斷選擇係客戶自己嘅事.
好多人話:『認知對比』乜唔係就係講競爭對手嘅缺點,突顯自家產品嘅優點,繼而令顧客選我哋產品咩?係!但需要注意嘅係,『認知對比』本質上係客觀嘅分析,所謂客觀就係都要講競爭對手嘅優點,再講佢嘅缺點.同時提出你嘅產品優點,而你嘅產品優點啱啱係目標用戶最著重嘅果個點.就算你知道客戶一定會揀你嘅產品,但結果一定係客戶自己選擇嘅.
想要同陌生人熟絡起嚟,我哋要做各種破冰遊戲.而想要獲得同客戶對話嘅機會,都要諗辦法突破消費者嘅心理防線.不變嘅原則係:你一定要站係客戶果邊,同佢產生某種情感上嘅聯繫,尼個時侯,就算廣告入面只有非常微弱嘅銷售動機,所產生嘅效果都會出乎意料咁好.
所以消費者唔一定同廣告人係對立嘅.你要嘅係顧客嘅錢,而顧客要嘅係你帶嚟嘅好處.


text:
三年前嘅八月九號,Flyerlog 正式成立.
初成立嘅時候,每日讀者數目唔多,亦都無太多嘅資源可以用,所以網站嘅速度都比較慢一啲.不過都好滿足,因為喺我一切由零開始嘅時候,都慢慢做出一啲嘅成績,開始有一定數量嘅讀者.
第二年,網站換咗伺服器,又換咗現時嘅新版面,仲增加咗唔少內容.多咗讀者又多咗資源,係進步相當快嘅一年.
不過接住落嚟嘅十二個月卻偏偏係網站經營裡面最困難嘅時候.唔單單係香港有翻天覆地的變化,就連成個世界都變得不太一樣.又有邊個會諗到國際旅遊會喺霎時間完全停頓?
畢竟呢個只係我嘅副業,所以我比好多從事旅遊業嘅人都要幸運,對生活都無太大影響.疫情啱啱開始嘅時候,都有唔少人預測受影響行業會喺下半年嚟個急速反彈,不過依家睇嚟都唔太可能.喺無咩新消息嘅情況下
(大家都睇得夠多裁員清盤破產等嘅負面消息啦),難免會少咗更新,但係 Flyerlog 都會繼續同大家一齊~就係因為隔咗一排無更新,所以特登上嚟同大家打過招呼~
我哋未知幾時可以再次翱翔天際,不過大家要相信呢一日一定會嚟,正如「黑暗盡頭就是光明」嘅道理一樣.
We Will Fly Again.Flyerlog
2020.08.09


text:
How Cantonese lyrics work
“Which church do you come from?” — The above is a commonly heard phrase in Hong Kong when people are discussing poorly-written lyrics (stick around to find out why!). Specifically, people only say it when the tones of the lyrics don’t match the melody. This could be hard to understand for people who don’t speak tonal languages…
語言迷思系列(一):語言學——可能係世界上最易扮識嘅科學
車,我都識啦 — 喺連登同人某個對話有感而發. 喺某個講「中國用語」嘅 post,有人提到普通話同台灣國語係兩隻唔同語言,因爲佢哋啲口音唔同喎.跟住我就屎窟痕留咗句言話普通話同國語係同一隻語言,唔通英式同美式英文係唔同語言咩!本身冇嘢,最衰利申咗一句「語言學 jj」.大鑊,佢應返我話我錯,因爲佢哋只係「同一語文,兩種語言」,我心諗 wtf does that even mean,佢仲最後加多咗句「屌你仲利申語言學 你真係自含jj啦」. 如果真係讀過語言學(或者唔係完全將啲嘢畀返晒老師嘅話),應該係講唔出以上嘅言論.我有時諗,唔會有一個普通人鬧一個讀物理嘅人「你錯啦,含撚啦你」,但係語言學就成日有呢個問題. 1. 語言涉及政治,好容易受既定立場影響 網上周街都流傳好多 folk etymology(一啲作出嚟嘅詞源),除咗「秦朝人講粵語」同「粵語差一票做咗國語」之外,最經典不過係「Mandarin 係滿大人嘅音譯」.實際上 Mandarin 呢個字來自葡文 mandarim,解「高官」,官講嘅語言,咪就係「官話」囉.不過呢個故事好似冇咩睇頭,滿大人嗰個 version 本身又得意,又可以用嚟屈普通話係咩胡語滿語,等自己有多啲優越感,一次過滿足晒三個願望.你情感上幾憎中國嘅普通話都好,你夾硬話同台灣國語係唔同語言只係盞自 high .所以當你同佢哋講一啲佢哋唔啱聽嘅嘢,佢哋就會鬧返你轉頭,覺得你一定唔係支持緊佢哋,即刻 dismiss 晒你講嘅嘢.試問會唔會有一個完全唔識化學嘅人同一個化學家拗化學嘢?
被困世界最北端
挪威冷岸群島 Svalbard 遊記(p.s. 北歐航空落地獄) — 我懷疑自己係畀人領養咗去香港嘅西伯利亞人,冬天的冠軍,因爲呢條友好鍾意去啲天寒地凍嘅地方玩命.我喺瑞典 exchange 緊,sem 中嗰陣啲同學全部去晒 join 瑞典北部啲團,可惜我就因爲種種原因去唔到,搞到一路冇去過北極圈.古語(好似係)有云:「If you’re gonna be a bear, be a grizzly」,要北就去最北嘅地方.於是我有幾日假就去咗呢個全世界最北有人住嘅地方*:挪威嘅冷岸群島 Svalbard.本來我諗住淨係留兩三日,點知命運顛沛流離又曲折離奇,搞到差啲走唔到,詳細係點下面再講. 介紹下冷岸群島先: 呢個群島喺 1596 由荷蘭探險家 Willem Barentsz 所發現,之後唔同國家嘅人開始喺群島四周打魚同採礦,一路以嚟都係國際領地,直至一戰之後各國簽咗《冷岸群島條約》,先確立挪威嘅主權,不過呢條條約都令到群島有咗好多同挪威本土唔同嘅嘢,下面會略略講下.
Technology is Not Destroying Language
Effect of Democratization of Linguistic Prescription on the Meaning Potential of Language (Original Title) — This article is one of the essays I’ve written in university a while ago (May 2017, to be precise), and it’s one of the few that I still actually like. It is a response to a particular point he made in his lecture on the history of meaning. He was…
北歐語言初探(一):方言連續體嘅故事
挪威文,丹麥文,瑞典文係咪三隻獨立語言? — 一個國家有一個自己嘅語言好正常,英國有英文,法國有法文,日本有日文,係咪?有時一個國家可能同另一個國家 share 國語(例如美國講英文,巴西講葡文),或者一個國家裏面有好多種語言(例如印度).不過事實總比理想複雜.入正題之前,先講一個故事: 從前有笪地,上面有條 A 村,所有人都係講 X 語,佢哋嘅學堂都係用標準 X 語嚟教學.不過自從條村越嚟越多人之後,就多咗人搬出去住,去咗附近一山之隔嘅空地另起咗新嘅 B 村.過咗好多年,因爲 A B 村民都少咗來往,佢哋講嘅語言開始獨立發展,雖然偶爾往返兩條村嘅人都可以互相溝通,但係有啲字詞同發音已經唔同咗,形成咗唔同方言,不過 B 村嘅學堂仍然同隔籬村一樣嘅標準 X 語嚟教書. 之後 B 村都開始多人,又有人就咗去對面海嘅空地另起爐灶.由於 C 村喺 B 村附近,而 B 村又喺 A 村附近,所以 A 村嘅人爲咗方便就只係同 B 村嘅人來往,而 B 村嘅人就因爲地理位置,同其他兩條村都有交流.正因爲噉,B 方言吸收咗唔少 A 同 C 方言嘅特性,但係 A 同 C 方言就越分越開.
芬蘭文歌粵譯:愛如驟雪
原曲:Yö — Rakkaus on Lumivalkoinen — 筆者同 YouTuber 靳禮赫將呢首好出名嘅芬蘭文流行曲(出名程度可以話係芬蘭陳奕迅)譯咗做粵文,筆者就錄咗音同整咗條片.利申返,筆者唔識芬蘭文,不過靠靳禮赫同網上其他英文譯本嘅協助就完成咗呢首詞.呢首詞嘅風格比較正式,避免咗用好多粵文獨有嘅助詞,所以如果用普通話唱出嚟都好似 work(雖然呢個只係副作用). 曲:Jussi Hakulinen 詞:淵維,靳禮赫 唱:淵維 逢夢別贈予摯親一杯暖窩心咖啡 如同亮日煥發透窗光映照歡欣滿瀉 歡愛到被鋪 偷偷施法徹夜也未眠 白葉地上滿鋪 積雪盡見 凝望着宙宇 翹起雙手遠觀天際中 惟靜視雲霧 滿心感激倆可相愛擁 君所冀盼也都即刻應允 且更添恩賜 但卻不知世象矣 # 情人慕愛如飛霜 輕幽薄花飄渺 如寅月驟雪迅泯退 不過一剎落寥 何嘗未渴求 白皚雪光吐輝閃莫停 然遺憾晚臨天既暗 思憶終化霧溟
原曲:Yö — Rakkaus on Lumivalkoinen
筆者同 YouTuber 靳禮赫將呢首好出名嘅芬蘭文流行曲(出名程度可以話係芬蘭陳奕迅)譯咗做粵文,筆者就錄咗音同整咗條片.利申返,筆者唔識芬蘭文,不過靠靳禮赫同網上其他英文譯本嘅協助就完成咗呢首詞.呢首詞嘅風格比較正式,避免咗用好多粵文獨有嘅助詞,所以如果用普通話唱出嚟都好似 work(雖然呢個只係副作用).
曲:Jussi Hakulinen
詞:淵維,靳禮赫
唱:淵維
逢夢別贈予摯親一杯暖窩心咖啡
如同亮日煥發透窗光映照歡欣滿瀉
歡愛到被鋪 偷偷施法徹夜也未眠
白葉地上滿鋪 積雪盡見
凝望着宙宇 翹起雙手遠觀天際中
惟靜視雲霧 滿心感激倆可相愛擁
君所冀盼也都即刻應允 且更添恩賜
但卻不知世象矣
# 情人慕愛如飛霜 輕幽薄花飄渺
如寅月驟雪迅泯退 不過一剎落寥
何嘗未渴求 白皚雪光吐輝閃莫停
然遺憾晚臨天既暗 思憶終化霧溟
愁怨永遠沒法阻擋 偏要衝闖你心
時間洪流逝似江水 沖淡腹中百感
彷似至幼經奔波顛沛 恬睡正若酣
似箭之歸心眼內滲
# 重複兩次
晨朗緩然復再升起 光線於屋裡衍
忘進睡仍達旦通宵 將愛寫於信箋
我觀百態眾生 江山丘嶺景緻多佳美
未怕天公棄絕你
# 重複兩次
平行世界系列(一):港式北歐地名
挪威有跑馬地,冰島有沙田圍!? — 筆者除咗鍾意語言同北歐,其中一個興趣就係有時譯下啲無聊嘢,所以之前就攞咗挪威同冰島(筆者有學挪威文同冰島文,其他國家幾時整就……遲下啦)嘅一級行政區同城鎮名譯做粵文,不過譯得嚟想儘量似香港地名,噉先有返啲親切感吖嘛. 好啦,噉過程係點呢?首先好簡單,去維基打返個白鴿轉,搵返城鎮列表,放落個 excel,之後就要開始譯喇.筆者採用嘅方法係盡可能意譯,如果有啲咩專有名詞或者人名先音譯.北歐地名往往有好多重複嘅 suffix,例如 -ø/-øy 譯做「洲」, -vik 就可以譯「灣/涌/澳」(視乎邊個順口啲);至於啲冇特別意思嘅人名,例如 Flekkefjord 就可以譯「菲力賈灣」,本身有幾乎對應嘅香港地名亦會優先採用,例如將 Sandnes 譯做「沙頭角」. 上面有挪威嘅郡(fylke,即係一級行政區)同埋大約一百個城鎮(by),依人口排列.由上圖可見,見到有唔少重複嘅部分,主要係一啲地理特徵,例如「山,島,鄉,澳」等等,筆者傾向用啲香港特有嘅地名 suffix,例如「涌,埗,凹」,增添下香港味.至於首都奧斯陸就譯咗做「坪輋」,因爲本身 Oslo 係解「山腳嘅草原」,對應返坪輋呢個名(「輋」根據《卍齋瑣錄》卷三係解「近山之地」,係咪真係就唔知啦,不過見咁啱有個差唔多意思嘅字就攞嚟用).
Hong Kong Name Culture Explained
Why Hong Kongers seem like they're hiding their Chinese name — Many people know that Hong Kongers like to refer to each other with “English names” instead of their birth name in Cantonese, and it is not what I want to tackle here, rather the question many people unfamiliar with Hong Kong have asked, “Why don’t you tell me your Chinese…


text:
2016年12月28日星期三
幫人交租
趁假期得閒,寫番啲舊料先!
早前同老表到灣仔一間 café 食嘢傾偈,叫咗個煙三文魚三文治伴沙律菜,個 set 包埋杯 cappuccino,盛惠 $78,如果要牛油果的話就要加多 $10.喺香港地出街食嘢真係好貴,俾出去嘅錢其實好大部份都係幫食店交租,真係用於食材上只係佔好少,所以我一向都甚少出街食.
之後隔個禮拜我就動手再整一次個 set,唔單只多咗牛油果,麵包仲係用老表買俾我嘅 pumpernickel,拎我自己呢個 set 出去賣,肯定過百啦,哈哈!!
2016年12月26日星期一
2016 阿茂聚會
噚日又係同 "兩老" 嘅阿茂聚會,上一次聚會已經係一年多前,大家都各有各忙,好難就到時間呢!
今次多得 Winnie 帶部 V 仔過嚟整窩夫,老表就整咗 ciabatta.因為知道有好多甜嘢食,所以我就一直喺廚房努力咁準備 gado gado.
除此之外,仲要多謝表姐為我哋整咗雜菜薯仔沙律,又要多謝老友送俾我哋嘅雜錦曲奇同 panettone.
2016年12月14日星期三
充滿色彩
2016年12月6日星期二
整定泡菜過冬
2016年12月5日星期一
純素香蕉蛋糕 Vegan Banana Cake
一直都有不斷去試唔同嘅無蛋食譜去整蛋糕及 muffin,因為希望食齋日都可以有 "蛋" 糕食嘛!但始終都係覺得口感比較黏口,唔係我杯茶.今日終於整到一個口感相對清爽嘅無蛋蛋糕,我估最重要就係當中嘅橙汁.
呢個香蕉蛋糕其實早兩個禮拜都已經整過,但因為當時手上無橙,於是就隨手用豆漿代替,效果當然唔理想啦,入口真係好黏,黏到連老表都話唔好食.
咁啱今個禮拜有香蕉又有橙喺手,唔死心嘅我又再專登買件豆腐整多一次,果然今次好得多,酸性食材對於泡打粉嘅作用原來係咁重要!!
2016年12月1日星期四
士多啤梨果醬
訂閱: 文章 (Atom)


text:
路見不平,自命正義,終於都要挪用寶貴時間,去點評陳詠謙嘅大作,嘗試為民請命.其實點評歌詞實在非我所長,音律押韻我亦只有皮毛了解,但係畢竟自細聽香港流行曲聽大,有感仗義執言先至無負香港流行曲於我人生嘅啟蒙,唯有挺身而出,盡力而為.先旨聲明,寫歌詞唔同寫散文小說,遣詞造句確實有彈性得多,可以不拘泥於傳統,而寫得意象曖昧,含意深隱,亦唔代表詞作有誤,因此內文要寫嘅,主要係順應網民意見,針對絕對無法原諒嘅大弊,例如立意古怪,錯用詞語,表意混亂等各種問題,某啲顯而易見嘅小病,例如〈龍舌蘭〉直頭唔啱音呢類大家心照不宣嘅,就唔會多講.以下我精選咗十首算係近年街知巷聞嘅垃圾作品淺評分析,希望可以拋磚引玉,畀便交流.
第一首,必定要揀林奕匡嘅成名作,因為一黎呢首亦係陳詠謙成名之作,二黎林奕匡係一眾受害歌手之中搵陳詠謙寫得最多歌嘅一位.由於呢首都算係佢填得相對認真嘅歌,稍為認真去聽,相信大家都意會到歌詞要表達嘅訊息,就係寫二人地位不對等,情人遠在天邊,抒發可望不可即嘅感慨,類似《詩經》中嘅〈蒹葭〉.而正因為立意明確,只要聽眾細加咀嚼,就會發現有唔少用語係異於我地平常嘅語文習慣,而各種誤用,都唔足以稱上鑄造新詞,而係徹底嘅錯用,長久咁用落去絕對會影響我地嘅語文鑑賞能力.
廣為傳唱嘅副歌之中,寫到「渴望被成全」,呢點係中學生都常犯嘅錯,語文水平略高嘅人都會知問題喺邊.首先,渴望社會或他人成全,寫渴望成全已經夠清晰,亦合乎文法,根本毋須強加被字.其次,就當佢係被動句,被動句多數常用於呈現負面情況,例如「他被歌迷離棄了」.雖然漢語歐化潮流之下,被字亦會拎黎寫所有被動情況,用法分別係:一,強調被動,如「他被上司提攜了」,但較恰當嘅用法應該係「他獲得了上司提攜」;二,施事者不明,如「他被痛罵了一頓」,唔知邊個鬧咗佢;以及三,強調謂語,如「民意被政府騎劫了」,突顯民意遭不當操作.近幾年社會風氣好中意講「被自殺」,「被抑鬱」,「被捉迷藏」去嘲諷中國對待異見人士嘅卑鄙手段,亦突顯被字特質.因此,成全本來就必須取決於他人,「渴望被成全」中嘅被字份屬多餘,而參考返林夕作品,佢係傾向少用呢個被字,更加從來唔會濫用去充塞字數.
然後係「腳下路程難以削短」,亦係不當.要貫徹文意,最準確應該係用「縮短」,但係唔啱音,唔用得.削字,多用於削皮去屑,削弱削減,削職以及剝削,而路程之縮減,勉強用削,拎最近則只有削弱削減一義,但削減係指從原定數目之中減去若干數目,多數牽涉具體數量.而「天一黑天一光揮發了一句再會」亦係睇得明而寫不通.考慮到揮發一詞必定要同所揮發之物共同出現,可見句意係指呢一聲拜拜會蒸發會消失,咁睇返上文下理,到底點解突然會有呢句拜拜?同埋周而復始每日講拜拜又應該點樣理解?係咪指每日返工放工同人講拜拜都係多餘?呢句都係有待解釋.加上「只見人下墮」令人聯想到跳樓,「我繼續埋藏我愛戀」嘅愛戀應該寫作感情,以及整體故事空洞,成首歌都無法打動人心.無可否認,用山勢為喻,以陳詠謙水平計,已經係上佳之作,但係真係慘不忍暏.
第二首,因為一句「我現時自己肯做飯」而飽受批評,加上陳詠謙本人沾沾自喜現身解話,亦係一定要寫.首先,我絕對唔反對援引口語入文,推廣粵語理所當然,但豬隊友推廣得眼高手低,就係成事不足,敗事有餘.「我現時自己肯做飯」之所以不能接受,首先係做飯唔係廣東話,做愛至係,其次係破壞意境,寫得太白.根據陳詠謙本人陳詞,佢認為一個人dry到要自己煮飯好適合主人公情況,而唔押韻都係刻意為之,因為咁樣對應返故事主角悔疚一世,凡事都看破,其實呢兩點問題都唔算大,因為個出事位係在於呢句只係表現自己獨立嘅例子,而唔係概括句.副歌開首,普遍係直抒胸臆,或者概括痛心程度,甚少會兜口兜面隊一句嘢出黎,聽眾話聽到尷尬嘅原因,應該係咁.參考返黃偉文嘅「二百年後在一起/應該不怕旁人不服氣」,或者林夕嘅「世界將我包圍/誓死都一齊」,其實都相當直白同口語化,但就一啲都唔突兀,反而引起到好多人共鳴.
值得一提自然唔少得「來年陪著子女學行/紀念當初我們的愛情」.由於主人公目前單身,我地不妨假設子女係指對方嘅子女,但既然係咁,又係邊個想借用呢啲子女去紀念主人公嘅愛情?同埋若要紀念,子女非己所出,兩者關係喺邊?呢句真係相當費解.然後自然亦要談及「王菲的孤寂/多麼孤寂」.眾所周知,王菲有首〈百年孤寂〉,但咁樣抽孤寂二字借代全首,相當突兀.加上以反復修辭強調孤寂,極有濫竽充數之嫌,借用連登網民一句,一個肥柒on9仔自己打緊xanga個場景,真係完全咁呈現咗出黎.而我覺得有一句,亦係表現得出陳詠謙其人對於成語嘅運用係只取片面之意,唔識其中內涵——「恃住雄辯滔滔/隨便的把你喝罵」.呢種情況喺中學生作文之中亦係相當普遍,因為佢地背誦成語而又缺乏廣泛閱讀,對於詞語嘅理解唔係由字句之中而得,因此就會畀老師打曬交叉.雄辯滔滔一詞褒多於貶,多數用於讚美,例如「這位律師雄辯滔滔,聽得旁聽市民心悅誠服」,又或者杜甫《飲中八仙歌》中嘅「高談雄辯驚四筵」,一般係指其人發言具說服力,以理服人.雖然世俗有言,「事實勝於雄辯」,但雄辯唔等同於狡辯詭辯,因此同情人爭執,同埋事後亦知道自己理虧,係咪應該用雄辯滔滔,亦係值得商榷.
呢首歌其實有一點特色相當鮮明,相當陳詠謙,就係每句都係個腦冇點諗就不加修飾咁講出口,而且句與句之間割裂去睇都完全無礙傳意.對歌詞冇乜要求嘅人,未必察覺到問題所在.同樣生活化嘅情節,其實楊千嬅嘅〈假如讓我說下去〉都有,「但我把/談情的氣力轉贈誰/跟你電話之中講再會/再會誰」即係冇人同我傾電話,「暴雨天/我至少想講掛念你/然後你/你最多會笑著迴避」就係顧左右而言他,甚至熄機潛水,但林夕之所以一啲打xanga嘅感覺都冇,係因為佢掌握以至駕馭得到何謂藝術——將自然同現實加以修飾加以轉化,呢一層人為工夫就叫藝術.〈別〉描述主人公分手後陷於懊悔,內容貼近生活,照計係好易畀聽眾代入,但就正因為咁,意圖代入嘅聽眾聽到一頭霧水,代入無方,可以話係高不成低不就.
Dear Jane嘅簡單易明K歌之選,又係陳詠謙傑作.「兩眼一黑/然後失控」令人聯想到頭暈倒地以及精神病發,九唔搭八,而領起句嘅「一些」同「與」本來就係蛇足,事關寫歷經秋冬同揮去驚恐就已經夠曬精煉.副歌「 無謂再關心你/我沒資格慰問你/無謂再騷擾妳/我沒這塊厚面皮」其實都幾適合失戀聽眾,但量詞之選用,直接反映出陳詠謙不諳避俗,缺乏語感.所謂語感,其實就係語言使用者對其所熟悉嘅語言有冇敏銳感覺﹐能否領悟語言文字真實意思以及必然會引起嘅聯想﹐直覺必待厚積薄發,同語文根基息息相關.用塊字去形容臉皮,會令人聯想到塊狀死物,進而聯想到牛皮豬皮,就算句子本身幾有詩意,一個塊字都足以盡廢前功.語感佳者,可以善用詞語刺激聯想,但語感弱者,萬一誤用就會弄巧反拙,呢一點,所有寫作者都應當有所警覺.
另外,「得到的若期望有限期/失去的未重聚已別離/後悔如我遍地」亦係反面教材.遍地呢個詞語其實好有畫面,例如自由民主遍地開花,或者風吹草低牛羊遍地,只要一見遍地,讀者就會聯想到數量之多,發展之盛.但觀照呢句歌詞,遍地嘅理應係後悔,但寫出黎引起嘅聯想就係主人公遍地——大概係因為TVB重播《西遊記》太多,我所諗到嘅係孫悟空大顯神通,一條猴毛落地即可化成千百猴子猴孫之勢,同後悔之情極為矛盾,成個感覺極之滑稽.參考返陳奕迅一首〈黑暗中漫舞〉,其中有一句「猶如自卑水銀瀉地」,當中嘅水銀瀉地,即係水銀流到一地都係,令人聯想到玻璃落地隨之流瀉,一發不可收,非常適合用於形容主人公每每獨自揣摩情人心理之時嘅自卑爆發,同時深化主題,令人可以透過具體比喻去感受主人公單戀嘅卑微渺小.兩相對比,大家就會理解點解後悔遍地係不知所謂,而自卑瀉地則係神來之筆.
順手講埋〈哪裡只得我共你〉之中,為人詬病嘅「我們身邊太多假人/心中太多傷痕」.第一個問題,係陳詠謙點解要寫假人,因為準確而言,呢首歌想傳達嘅係對抗世俗眼光,而主要世俗現象並非虛假;第二個問題,係亂咁簡化為假人二字,又會引起不當聯想,令人諗到CPR練習用公仔,櫥窗display公仔,驅趕雀仔嘅稻草人,甚至消防處嘅任何仁.除非佢係明知到會引起不當聯想都要用,否則明顯又係語感薄弱之過.睇埋「途經幾百萬傷口」同「與外界/未隔絕我共你/能停止呼吸」,我更有理由相信,假人所指,真係CPR練習用公仔阿Anne,而「不掙扎/只緊扣」,亦一定係指緊三角巾同繃帶,成首歌係為聖約翰救傷隊暗中宣傳.
意境係一樣好抽象嘅嘢,而某年書展講座,林夕就曾經講過意境可以分為三種境界,一係山寨,二係自己創造,三係灌注生命同感情.第一種,就係運用約定俗成而又根深蒂固嘅傳統意象,亦即係中學生學習寫作必學嘅大自然景物,諸如星星月亮太陽天地花草,其中若果突然出現現代物品諸如蘋果電腦應用程式芝士拉絲抹茶爆漿,文章就會意境盡失,而陳詠謙明顯係畫虎不成反類犬嘅示範人物.第二種,自己設定,就好似林夕有期好中意用探戈咁,以跳舞相持比喻情愛拉鋸,寫得貼切就可以自成一格,睇返陳詠謙大紅作品,可以話係冇一首做到.第三種,用返林夕自己舉嘅例句,「滿街腳步突然靜了/滿天柏樹突然沒有動搖」之所以有意境,就係因為作者觸覺敏銳,以「滿天」而非「滿街」去寫柏樹,所以就描寫到樹勢之高,從而襯托出主人公獨自流連街頭何其微不足道,而其身影又係何其嘅失魂落魄,得出融情入景而後情景交融嘅效果.當一位做到寫景則情景相生,說理則情理兼備,而另一個則直接將秋與冬寫出黎,其後又再將「只知感覺失了蹤」寫出黎,文學係咪真係一句各有各觀點就可以打發紛爭,聽眾心中自有答案.
眾多歌手入面,周柏豪其實同陳詠謙係最夾,而原因係周柏豪畀人嘅觀感本來就冇乜文化,因此陳詠謙嘅詞質樸庸俗而又文句不通,反而非常配合周柏豪形象.以〈百〉為例,其實我聽咗好多次,都唔明何謂「即使今生擱淺/苦等隔世盛宴」.陳詠謙低手之處,就係唔識連用一系列有關比喻去經營意象,生硬插入詞語,但又缺乏前後呼應.見到擱淺,讀者自然會聯想到海洋,聯想到輪船,聯想到鯨豚,但〈百〉偏偏冇一樣嘢係關事.由於人係唔會擱淺,讀者必須自行領會擱淺之意,偏偏陳詠謙又冇建構到完整比喻,寫到不倫不類.參考返麥浚龍嘅〈吃鯨魚的人〉,黃偉文寫得清楚吃鯨魚者為何人,所以吃鯨魚呢個人類根本唔會做得到嘅行為亦好易理解,而「隨時能屠殺/也不必講究良心」中嘅屠殺,亦唔會偏向無關主題嘅多餘聯想例如種族屠殺,落點相對清晰.
然後我地亦可以研究「若未夠赤裸/撫摸到永遠」同「在婚紗中再見」想表達乜嘢.前句之中,赤裸應該係指主人公將自己心聲表露無遺,但對方無動於衷,然而呢點基礎,根本幫唔到讀者去理解到底係邊個撫摸邊個,同埋點解要撫摸,可謂上文不接下理.而後句之中,在婚紗中唔同在婚禮中,到底點樣至可以進入婚紗之中,又係百思不得其解.陳詠謙可能會辯稱呢啲就係創意,同埋寫到明在婚禮中再見就係死板,但達到一定文字鑑賞門檻嘅人,相信會知道咁樣寫絕對唔可行.
講返成個敘事,其實真係撲朔迷離.我至今再聽,都係諗唔明到底主人公同埋對方係情根早種,定係有緣無分.歌詞講到今世「當你想行前一寸/愛下去又發現你/站到一邊」,又講「卻是證實這段愛/沒有起點」即係對方根本唔過電,發展機率近乎零,既然如此,點解主人公會有認定大家係「分開一百年/捱到今生才遇見」?「拉扯著那根線」又到底從何而來?《紅樓夢》之中,曹雪芹一開始就以神話領起,寫賈寶玉係頑石入世,而林黛玉則係絳珠仙草,其後兩人一生糾纏係命運嘅安排,此之所以愛得轟烈,傷得淒苦,但同百年好合正正相反嘅百年不合吹到咁大,去到最尾只係講返某一世嘅小情小愛,未免流於小題大做.
AGA嘅〈小問題〉係好聽,但一聽就發現取材好大問題.雖然應付失戀各有各法,喜愛夜蒲放肆賣醉都可以係反映現實,但主人公個性之差難逢敵手,我估唔到連詩雅都終於會遇到競爭.「穿起高踭取悅人」同「只記得我新結識那碧眼金髪的氣質」,於我而言,某程度上係物化女性,矮化女性;「只須很悉心的設計/裝飾我這身體」同「只須很瀟灑的破費/修葺我每處枯萎」,刻劃出主人公滿足於物質,只顧外在,形象實在相當廉價.最弊嘅係,首歌完全冇任何自強之寄意,反而係以「我只得這一點智慧」為放浪行為開脫,歌手形象徹底崩壞,MK到無以復加.
而用字方面,「我不要雙眼承受雨季」嘅雨季又係毫無鋪墊就彈出黎,引用返林夕嘅意境論,雨季係老嫗能解嘅傳統意象,要寫唔係唔得,但成首歌冇提過水,冇提過雨,連眼淚都冇提過,突然以雨季去寫哭泣,就係顯得突兀嘅原因.再睇「別這樣干擾我一生」,干擾係同接受訊號有關,如果對方係干擾,主人公應該由頭到尾都係對佢反感,但既然曾經癡心錯付,對方好歹都係過氣情人,要貶損對方,以打擾形容,會比干擾合適.參考返黎明嘅〈我這樣愛你〉,會見到林夕有用覆蓋去寫主人公對情人嘅愛綿密如羅網,而「何時才發現/就算天涯海角/都可能覆蓋」之中嘅覆蓋用得準確之餘,更加迎合到和記廣告行銷要求,一石二鳥,天衣無縫.
而〈3am〉其實一首好難出事嘅歌,事關英文部分都應該係跟返demo,偏偏又畀陳詠謙踢出身價.「如假開心開心開始假得很/倒不攤開這張牌」運用頂真,但又係砌詞搪塞;而「終於真的真的不再有情意」同「 終於真的真的不同行」用詞重複,但真的二字唔係歌詞要旨,因為主人公只係夜半失眠,唔係陷入幻想,分唔清夢境同現實.陳奕迅嘅〈不來也不去〉之中,有「如煙/因給你遞過火/如火/卻也沒融掉我」,林夕嘅頂真係用得其所,因為兩句確有承接.而同樣係陳奕迅嘅〈K歌之王〉之中,有「才令我因你要呼天叫地愛愛愛愛那麼多」,其中嘅愛字四連,有嗌破喉嚨之意,係愛到力竭聲嘶嘅出色詮釋,又係用得啱啱好.
JW嘅〈矛〉唱到街知巷聞,控訴對方不知上進,無意結婚,好多人都會引用「矛盾只因深愛著」自況,而我自此至終,都唔明乜叫「跌下來瘡疤」,而「怎會沒決心成家」亦有力問鼎陳詠謙十大缺乏語感排行榜三甲.成家呢個用語從來唔會喺抒情歌入面見到係有原因,事關多元成家,成家立室,立業成家中嘅成家,係新聞用嘅正經用語,一般人談婚論嫁,多數都係講返結婚就算,唔會選用咁沉重嘅字眼.正如我地唔會喺同朋友傾偈嘅時候話「有見及此,我會出席」,或者「多謝你諮詢我意見」,而係會講「你咁講,我就去喇」,或者「多謝你肯聽我意見」,又正如去餐廳嗌嘢食落order,我地會講「I would go for this one」,或者「I would like to take this one」,同自己朋友或者情人講嘢,就算幾咁相敬如賓,多數都係講「I want this one」,頂盡都係講「Can I have this one」,用字係應當有場合之分,身分之別,唔可以隨心亂講,任性亂寫.〈揮〉之中有句「成為寂寞人口/脫去戒指」,所犯同上.
而講到用韻乸西,〈矛〉副歌用死「aa」,以嗎吧為主,輔以架怕疤,亦係佢嘅代表作.雖然林夕曾經話過押韻其實並非必要,只係因為要迎合主流見識至堅持押韻,但用韻會令首歌易記易上口,亦令文本朗讀之時有節奏美,都有合理之處.押韻毋須句句押,隔句押亦得,最重要都係睇旋律頭,但無計可施就求其採用「aa」韻,呢點大概就係師承黃偉文嘅結果.黃偉文所填嘅〈囍帖街〉同〈苦瓜〉雖然都係大熱,但取材新穎,都掩飾唔到其人押韻手法之不足——用助語詞押韻,畢竟係有啲技窮.反觀我個人相當中意嘅〈東京百貨〉,陳少琪喺副歌係用「iu」為韻,填咗照秒少調潮票,詞句曉暢而不落俗套,可謂熟能生巧,自出機杼.
再呼應返AGA首〈小問題〉,其實〈矛〉嘅故事都係不知所謂.空有冤氣對白,缺乏具體劇情,hook line勉強可以漁翁撤網,但副歌完全打動唔到人,此其第一問題.第二問題,就係愛情觀片面膚淺,從未細加探討愛情,更遑論明寫愛情,暗寫人生咁樣去傳道解惑,繼續流行曲社教化之功能.林夕寫情寫理天下無雙,黃偉文偏向市井,都算寫盡失戀苦戀,入心入肺;而周博賢專寫時事,針砭時弊,周耀輝別具詩情,寫歌寫出詩嘅朦朧美,基本上係各有特色,而陳詠謙嘅風格,大概就係攞你命三千式殺人於無形,一聽到就想飛歌轉台——我斗膽封陳詠謙為寫歌界嘅葉念琛,相信冇人會有異議.
李克勤自己都係識寫詞,點解會接受到呢首歌詞,我覺得重驚人過向曼聯送禮.「原來沒有你/但仍愛你/才後悔當天不肯留住你」雖然略嫌肉麻,但出現喺主流情歌其實真係一啲問題都冇.問題係,呢首歌所描述嘅係家傭,主人公對佢抱有嘅應該係感激之情,而唔係愛情,到底點樣至會牽掛到「朝馬尼拉的方向想起你」,視姐姐為「愛的傳奇」?唱到「忍痛/將你淡忘」,我直頭覺得李克勤情深過楊過,根本應該離婚休妻,另娶姐姐.
情節上,呢首歌都有犯駁之處.一般而言,如果僱主僱員關係良好,姐姐離職之後,雙方都會保持聯絡,好少音訊全無.而既然姐姐冇離開過香港,亦即係轉咗僱主,咁主人公又點解會炒佢魷魚?「誰料我路過砵甸乍街/竟找到你」呢種電光火石,好難講得通.我嘗試去消化故事,唯一可以諗到嘅就係主人公情不自禁,苦戀姐姐,家人發現之後執意驅逐姐姐,結果主人公只可以喺姐姐有可能出沒嘅街頭巷尾搜尋對方倩影,重溫舊夢.假如有朝一日李克勤真係轉行呢種路線,講婚姻背後辛酸,講自己同屋企姐姐打得火熱,或者大眾會受落都唔奇.
用字方面,呢首歌最差嘅係「天天飾演乖少艾」,其他都可以放過陳詠謙.話說少艾一詞,語出《孟子》一句「知好色則慕少艾」,解年輕貌美嘅女子都真係好有歷史.而現代人之所以認識少艾,相信都唔係因為讀古書,而係聽得多青春少艾呢個配搭.撇開姐姐點解會以少艾形容呢點唔講,艾本植物,少艾即以艾草正鮮比喻少女亭亭而立,可見少已經係形容緊艾,而乖少艾三字呢個組合,就即係用咗兩個形容詞去寫植物,而乖係唔會拎黎寫植物.即係我地可以話一個老人家老當益壯,如同長青樹,我地唔會話佢襟老長青樹,因為長青已經表達到健康,而且襟老都唔會係要黎形容樹.
順便講埋〈活〉.林夕珠玉在前,黃偉文都有首〈燕尾蝶〉勉強壓卷,陳詠謙挑戰社會議題,無異於引火自焚.「容顏暴露摺痕」所指嘅應該係個樣好老,皺紋暴露老態,又係要聽眾自己諗.「幾個悲哀章節日日重播/天降天災萬民地上縱火」,所指嘅應該都係天災人禍大家有責,但縱火狂徒為何人,又係語焉不詳,除咗令人諗到喜怨無常嘅舊約上帝,都真係冇乜idea.
周殷廷其人已經不知所終,但由陳詠謙操刀嘅作品,將會遺臭百年.祝福舊愛,同類歌曲多不勝數,但希望情人「快樂得更明顯」,係咪即係指對方之前都係快樂,但快樂得較為收歛?若果快樂都可以有introvert同extrovert之分,而陳詠謙又真係寫得出,其實確實會好有啟發.副歌致命,在於突然加插槍擊,「如果他真的比我好/別再時時開槍亂掃」,again,敗壞意境.Verse2主人公心態慢慢轉變,講起對方已有新歡,其實都易明,但「你已毫無疑問找到安慰睡眠」呢句又係病句.找到應該係指向人或者物件,虛嘅找到人生方向都得,但睡眠係一種狀態,進入夢鄉可以,但搵睡眠出黎係講唔通.
上承周柏豪歌曲入面大量運用赤裸,陳詠謙又再無緣無故加插情色,好地地一首最後祝福,即刻變到俗不可耐.諗到對方會同新歡有性行為係可以理解,但以「隨便白天纏綿/夜晚裸露別來送我上苦路」白描,就係自亂佈局.〈半〉嘅基調係純情,周殷廷嘅定位亦非大講鹹濕,裸露二字亂入,格調之粗劣,真係不敢恭維.
〈G〉其實都係聽得過嘅歌,風格有啲似林奕匡首〈Good Man〉,但細聽之後又聽到副歌有句「甚麼東西正在變做美好的團體」,不知所云.Verse2有句「青春出於笑容裡/開滿花」,其實都解得通,但第二句「率真出於眼神裡/一句話」嘅嗰句話從何而來,又係毫無預兆,石頭爆出黎咁.好地地一個新人,唱咗首膠歌,然後就萬劫不復,真係不無惋惜.
張敬軒係我本人極之欣賞嘅歌手,好彩佢人在英皇而非華納,未來唔似會再有同陳詠謙合作嘅可能.〈P〉其實算係不過不失,但因為林若寧同林夕寫過好歌畀張敬軒,而張敬軒自己早期作品都寫得青澀可愛,陳詠謙嘅歌就相形見絀.故事寫因戰禍而天人相隔其實好清楚,但主人公喺副歌嘅內心戲,可謂不明不白.「忘掉了生死/用愛跟這世界對比」,其實睇唔出邊個死咗抑或係一齊死,但既然係人生無常,話係不可以抱著你,會比「不需要抱著你」更加合理.然後「逾越了生死/當知這份愛從沒禁忌」又係全無鋪墊,因為首歌冇講過呢段感情係禁忌之戀,而為死去情人守節,亦唔係禁忌.「生死難忘/別忘記自己」,驟聽似係一種提醒,提醒自己要好好生活落去,但其實突然筆鋒一轉嘅呢個提醒,同「在雲中禱告/祝福你/繼續飛」係冇衝突,因為主人公由頭到尾都冇話過要殉情.
然後繼續睇Verse2﹐病句又至.「當一切/沒法逃過了劇震」,既然係逃唔過,點解又會用個了字?「誰在瓦礫中獻吻/講永別卻那麼接近」,卻前卻後轉折不清,卻字無法理解.「捉不緊的有太多/這一雙手在提示我/時辰到/人如初」,呢雙咁重要嘅手又係突然出現,極其量只可以話佢上接Verse 1之中「硝煙裡/讓我除去了面罩」嘅手,但有冇必要用雙手除,聽眾不妨存疑.快飛去結尾,「珍惜這份愛才是勝利」換成粵語,就應該係「珍惜呢份愛先係叫贏」,然而本身主人公未有誤解勝利定義,因此亦冇要糾正嘅地方,陳詠謙想用才是二字帶出乜嘢訊息,我都依然未悟到.
另外亦必須要討論〈壯〉,畢竟呢首可以話係陳詠謙眾多作品之中最言之有物嘅一首.我地都知道所有創作者喺寫自己最熟悉嘅題材往往係寫得最入肉,林夕寫苦戀寫到出神入化,黃偉文寫同志戀情別出心裁,都係因為有親身經歷,所以緣事而發,份外有感.意淫其實冇問題,樂而不淫,無傷大雅即可,而陳詠謙擅寫不顧後果嘅價值觀,就寫出咗吳雨霏嘅〈告白〉同陳奕迅嘅〈碌卡〉兩首佳作,係要欣賞.然而我地必須思考嘅係,一個填詞人只寫得好呢種缺乏深度同修養嘅歌詞,可唔可以稱為最佳填詞人.無可否認,黃霑林振強林夕等人確實係一下子將平均數扯得太高,令到後來者好難超越,但文從字順,詞有所指,應該係最低標準,如果連咁都做唔到,直接出demo派台instead of固守曲詞俱全嘅舊例,可能至係更佳出路.
唔少為陳詠謙平反嘅人都話呢首寫得好,以此作結,真係最好不過.一般人一定先入為主,覺得寫畀自己親生仔,點計係誠意之作,冇理由鳩寫,但陳詠謙不負眾望,又一次成功鳩寫,本色出演,繼續陳詠謙獨樹一幟嘅意思含糊,言不及義.「成年路太遠你學識怨命/所以任性/難受但我會繼續供應」,唔知佢供應啲乜,照計係愛,但真係讀者估,唔係作者寫;「若我有天跛了/你戴上我的眼睛」驟聽好有意境,其實唔知戴上父母嘅眼睛為乜——靠後生傳承自己人生經驗,唔使等老咗至做;代爸爸去環遊世界,亦冇理由用返爸爸對眼;陀住爸爸一對眼球出遊,反而顯現到少少心意,但又不切實際,背離常理,總之點講都唔通.
再睇「如果天地狠狠的將一切理想/破滅了」又係反面教材,大家千祈唔好有樣學樣.破滅,常用於理想或者幻想破滅,此中破滅非關外力,只可以係自體消亡,如果想話理想破滅係外力迫成,簡單可以用消滅用殺掉,靚啲可以用扼殺用磨蝕.雖然語言潮流時刻變動,我地唔可以一味泥古,但將某物破滅呢種寫法,如無意外,過多一百年應該都唔會獲得學界同世俗認受.用呢句病句做副歌第一句,有人話一聽就無名火起,呢種反應真係合理不過.
宏觀睇返成首歌,主人公到底抱持點樣嘅心態育兒,我亦甚為不解.佢有話「還是流我的血/你別忘掉」,提醒對方記得有自己嘅支持,亦有話「是我對不起你」同「可以恨我」,承認自己生仔出於自私,似乎有盡力善待同保護小朋友去盡力彌補之意,但再睇「我對你好/不須答謝我」,又主動提起自己嘅好,提起完又話「不須答謝我」,聽完只覺呢個爸爸暗啞底想要人知恩報恩,但又唔敢直講,扭擰造作.更加得意嘅係,呢個爸爸一直都流露無限愛意,又講到唔介意小朋友失敗,只求佢開開心心,但又忽然狠心咁話「註定某日我將拋棄你於荒野」,到底係因何而生嘅轉折?拋棄本身暗含主動之意,字面意思只可以解讀為主人公主動為之,但呢個爸爸愛心爆棚,應該係對親兒不捨不棄至係,點解會註定拋棄親兒?如果佢想講嘅係人世間自有規律,迫到父母不得不拋棄子女,咁就一定要講得清清楚楚,否則就好難呼應其後嗰句「你永遠有一種愛/從未缺少」.概而言之,呢封信真係好深奧,除非佢身體力行去抵制香港政府強制十二年義務教育,用自己一套中文去教仔,否則佢個小朋友未來都好難聽得明佢想表達啲乜.
時間有限,每首只可以點評少少,但不知不覺,都寫咗六七個鐘.我試過填詞,知道填詞唔易,但自知之明,理應人皆有之.我相信大多數人都係不滿佢「我叻仔我可以肥」嘅招積,不滿蜀中無大將,而廖化竟自以為曹操.我個人偏好林夕,上文信手拈來例子大多以佢作品為主,希望大家體諒.最後衷心希望呢個寫得相當簡單嘅分析,算係勉強整理得到大家嘅見解,我知「殘忍只須一棍」同衛蘭都好恐怖,但考慮到其中問題同以上例子大體相似,在此不贅.辭多歉甚,如有補充賜正,歡迎切磋交流.


text:
維港口腔拱北分院迎難而上,遇難愈強!
相信大多數人對新型冠狀病毒都有一定嘅了解喇,同埋因為有研究表明氣溶膠會造成病毒感染,所以基本上所有嘅牙科專科都仲未復工.
咁點解維港口腔連鎖羅湖分院;維港歡樂口腔可以複診開工咧?喺這段時間復工唔係好難咩?咁今日就邀請到維港口腔連鎖嘅主要負責人;鄭總為大家講一下哩段時間維港歡樂口腔主要遇到嘅問題同埋解決措施!
鄭總表示,首先同大家講一下我哋可以復工係得到上級衛生部門批准嘅,所以大家可以放心!而哩段時間遇到嘅問題主要有以下2個:
問題:防護物資存貨唔夠,尤其是口罩嘅存貨唔係好足夠.
解決措施:哩段時間口罩緊缺係正常嘅,因為要先支援前線,保證前線全體工作人員嘅安全,但係為咗可以幫助廣大需要治療牙齒嘅市民,所以喺復工之前同珠海所有嘅供應商都進行溝通聯繫,最終籌備到足夠數量嘅口罩同其他防護物資.
同時喺哩段時間亦寄咗一D口罩俾口罩緊缺嘅顧客,希望大家都可以保護好自己!
問題:口腔科因為治療嘅特殊性,患者嘅口面需要長時間暴露出來,同埋治療過程中會產生大量嘅氣溶膠,增加感染嘅概率.
解決措施:除咗做好日常嘅清洗消毒工作之外,喺復工之前已經購買咗醫用空氣消毒機,喺每次治療結束之後會對診室進行消毒,同時仲採購咗專門對氣溶膠消毒嘅器械,喺顧客就診前後都進行氣溶膠消毒!醫護人員亦做好相關防護措施,每位醫護人員都會著防護服,戴N95口罩,戴護目鏡同埋面罩,手套,基本係冇皮膚會裸露喺外邊嘅,咁亦都是對顧客同醫護人員嘅保護.
鄭總仲表達咗,喺2020年抗疫期間,維港口腔連鎖機構作為國內首批獲準復工開診資質嘅牙科連鎖門診,為市民牙科急症解除病痛創造便利係義不容辭嘅,同時仲保證喺哩段時間所有治療項目都唔會加價,提供廣東話,客家話,潮汕話同英語等多種語言接診.
維港歡樂口腔係哩段時間迎難而上,遇難愈強!


text:
求診中醫必讀說明書
行醫日久,醫師發現好多病人好容易忽略咗睇中醫嘅一啲細節,從而令醫師診症過程增添難度.今日希望同大家分享一下,希望大家下次睇中醫時都注意一下.
首先第一點,就係遲到問題.醫師最怕就係做好預約嘅求診人遲到,因為預約排好晒,如果求診人A遲到,但又唔通知診所,咁就好容易令到後面嘅預約炒晒車.好多時為咗取捨,有醫師可能會為咗對其他準時求診人公平,唯有將求診人A嘅診療時間縮短.所以如果知道自己會因各種原因遲到,建議提前通知診所,等診所姑娘或者醫師可以作出最適合安排.如果唔係,蝕底嘅永遠都係自己.不過其實準時本身就係做人最基本嘅禮儀之一,所以都唔係淨係關求診中醫嘅事,接住落嚟其他幾點先係特別要學嘅.
第二點,就係要避免對脷苔加工.部份求診人因為儀容問題,或者覺得脷苔等於唔衛生,所以刷牙時會刮走脷苔.但其實脷苔對中醫望診佔有一個幾緊要嘅位置,脷苔顏色,分佈,質地等等,都係醫師要考慮嘅,背後反映住身體唔通嘅情況.所以最好睇中醫之前,盡量保留原本嘅脷苔,同時避免進食或者飲用會染色嘅食物或者飲品,例如茶,咖啡等.另外,香口膠都會黐走晒脷苔,所以要留意喇.
第三點,就係要盡量保持脈象貼近病情本身.如果病人係趕時間嚟到診所,又或者啱啱食飽冇耐,甚至乎飲完酒嘅,脈象都會受到影響,從而影響到醫師進行診斷.當然如果係趕到診所,醫師都可以俾病人坐低抖順條氣,等脈象緩和返先應診.但如果係後面兩種情況,就唔係一時三刻可以回復正常.所以如果想醫師診斷準確,呢點都要留意.
第四點,係要相信醫師嘅診斷能力,呢個某程度上係對醫師嘅尊重.有時候,唔知點解有啲求診人會拎住一啲以往喺其他地方食用過嘅中藥處方,要求醫師開同一樣嘅藥物,咁其實如果覺得以往食得舒服,大可以去搵返當初開呢條處方嘅醫師,甚或拎條處方自己去藥房配藥.入得嚟診室搵得個醫師診症,醫師就有責任為病人提供當下最正確嘅診斷.皆因中醫理論入面,病唔係一樣靜態嘅嘢,而係一個動態,不停變化嘅過程.最簡單咁講,如果你一個星期前食呢劑藥覺得有效,你一個星期後再處方同一樣嘅處方,反而有機會已經唔適合,因為病情已經減輕咗,再食同一樣嘅藥落去,效果就會太大,繼而產生其他不適.中醫講嘅係中庸之道,講求陰陽平衡,所以要記住「過猶不及」,凡事太多太少都係唔好嘅.
第五點,就係盡力配合醫師,幫佢完成診斷嘅工作.部份求診人唔知點解會抱住想挑戰個醫師,當醫師進行問診時,病人會拒絕回答,淨係叫醫師摸脈.《黃帝內經.素問.徵四失論》入面就有提到四種醫師常犯嘅過錯,其中一種係:「診病不問其始,憂患飲食之失節,起居之過度,或傷於毒,不先言此,卒持寸口,何病能中,妄言作名,為粗所窮,此治之四失也.」講緊嘅係古時有醫師輕視問診,淨係單靠脈診進行診斷,結果對疾病成個發展過程唔能夠詳細掌握,診斷自然有所偏差.同樣道理,如果醫師為求診人進行望聞問切四診時,求診人應該全力配合,而唔係有所隱瞞,甚至拒絕回答,咁樣只會令醫師診治上增添困難,最終受害的都係求診人自己.
求診時,或者仲有好多細節應該注意,但如果能夠確保做到以上呢幾點,至少能夠為醫師提供更好嘅診斷條件.
圖: 互聯網


text:
「本份」
其實做任何嘢除咗做咗佢,做完佢之外,其實係唔係可以再做好啲?咁當然凡事都可以「比本份做多一分」,只係取決於心態.正如以前老細所教落,你想坐係司機位定係只係一心做乘客.因為有時只係做多少少個分別雖然唔係好大,但係好多時就係嗰少少就睇得出有心定無心.雖然係疫情之下大家心情都有一定嘅影響,但係一NESCAFÉ最新嘅廣告除咗耀眼之外,亦都道出咗一個重點就係點樣「做好」一件事.
「雀巢」
真係好耐無見到一個咁有質素嘅廣告!唔知大家有冇睇到近日 「Nescafé 一罐醒神」嘅廣告.一個廣告好與壞,其實好簡單!除咗可以令你睇晒個廣告之外,最緊要就係有共鳴.究竟製作一條動畫需要幾耐?一條有質素嘅動畫背後需要做嘅多工作?先唔好講幕後團隊有幾勁,淨係為咗一條兩分鐘嘅動畫,團隊由去年九月開始就已經先後四次嚟香港實地考察,令到廣告嘅每一個場景同細節都「多一份」親切感!
「做好」
大家都知道日本人做嘢一向都認真!而就係因為佢哋嘅認真,同所有嘢都唔只係為咗「做完一件事」,而係點樣「做好一件事」,所以係短短嘅兩分鐘動畫入面可以睇到嘅唔單止係細緻嘅畫功,而係每一個場景入面嘅細節.一個咁有質素嘅廣告所投放嘅資源相當唔細,尤其係香港一個咁細嘅市場.公司要考慮嘅因素亦都有好多,所以好多時都唔會只係針對一個單一嘅市場去做.今次真係非常之有誠意,亦都應該係近年香港見過比較出色嘅一個廣告!
NESCAFÉ 相信,做好本份,唔係我哋停低嘅理由.
只有每個人都做多少少,我哋先可以一齊行得更遠!
所以NESCAFÉ®同你一齊行多步,唔再買咖啡送咖啡,而係每罐都送你 10「亞洲萬里通」里數!每週每兌換3罐,更可以參加抽獎,贏取 20,000「亞洲萬里通」里數!


text:
(生產過程)地獄黑仔33小時(二)
個個媽媽都話:一孕傻三年.我絕對認同,因為生產時所經歷過嘅痛苦都好似唔多記得,只係記得好辛苦同好想不如一槍打死我,所以我都係憑模糊嘅記憶打呢篇野出來. 入院時大概係下午5點.喺產床上休息左一陣之後,助產士就幫我上水球,先將導管塞入去,再用水充滿個汽球,等子宮頸變薄.
開頭都仲頂得順,係子宮入面感覺到有d壓力,但都係唔好受,加上又會有少少宮縮. 但內診先至係最難頂,俾人成隻手隊入去撩,頓時覺得做女人好可憐.
喺呢33個鐘頭入面,總共換左三team人,而好不幸地呢三team人都有問題.
第一team的助產士話我知我已經開了8.5cm,我以為幾個鐘之內可以卸貨,所以我就死頂齋食止痛藥,夾硬食左冷冰冰嘅三文治同沙律加幾舊餅做晚餐.
加上隔離房係咁傳出慘叫聲,但我知道,9嗌是沒有用的.成晚勉強地叫做訓下又醒下補充體力.
誰不知第二朝早痛到扒街嘅時候第二team人話我只開了4cm,我即刻崩潰了,頂左咁耐,個子宮頸會收翻細嗎?我同家人一再追問,醫生都只係話因爲個助產士係新人同子宮頸有彈性而有誤差.
到左嗰一刻我已經唔理,即刻叫助產士俾我試晒所有止痛options,鴉片類止痛貼,笑氣完全沒有用,笑氣仲要有陣臭膠味.試埋坐健身球碌碌下,沖熱水涼都係無用,仲要一路沖一路成個人痛到震一路喊,嗰個moment絕對係人生最慘.到了差不多24小時,助產士再幫我內診,但子宮頸只係開多了0.5cm,我真係頂唔順了, 我知道我一定要打無痛,如果唔係咁搞法我到時一定無力push.
我好決斷同助產士講我要打無痛,同時我都好無奈點解第一team人可以咁都可以錯得,如果我知道我有排都未生得,我一定會早d上無痛.
點知奶奶同我媽講話唔好上無痛啦對bb唔好,仲以為外國人會開通d.好彩我阿媽話:呢樣係佢自己話事,你同我都無權出聲.我終於明白新抱永遠都係外人呢個道理,係阿媽先會體會到自己個女嗰種辛苦,所以嗰個moment我係勁嬲佢地全家.
麻醉師來到我床邊同我解釋個流程同可能嘅副作用,但我一句都聽唔入耳.快快手簽完字著好袍消毒完,我就坐喺床邊捉實我阿媽隻手等上麻醉.
陣痛都愈來愈強烈,所以我都好慶幸我決定要上無痛.我訓喺我媽膊頭咬牙死忍住陣痛一路揸實我媽對手頂住唔郁,因為我知可能有癱瘓嘅風險.
正當我以為順利搞掂晒,點知麻醉師有d口疾疾同我講,佢應該有少少插深左,所以我之後可能會有d副作用,我心諗俾我抖下好嗎?但喺嗰一刻我都已經痛到想死唔理得咁多.
上完麻醉會有個泵俾你自行加藥,但只會比你特定劑量,所以你死噤難噤都唔會overdose.之前上網睇過如果劑量太高的話有可能延長產程甚至用唔上力push,所以我都控制住自己唔好太貪心.
麻醉kick in左之後感覺簡直由地獄直上翻人間,只會感到子宮抽搐但完全無痛感,終於可以好好休息一下.
之後夜晚到第三team人交更,可能佢唔想翻夜更,又有可能有歧視成份,助產士一來到就已經態度麻麻,又話上一手人無交帶,我媽好聲好氣問佢問題又扮聽唔到,反而我鬼佬老公同佢講野就問一句搭十句咁.
我已經成日無食過野,但打完無痛醫生又話唔可以食野,所以阿媽就用水溝稀小小蘋果汁我飲,成個下午痛到出晒汗成個人虛脫,所以我一個唔覺意飲左幾杯.
因為藥物嘅副作用加上突然咁多液體喺胃,搞到我忍唔住好似噴水池咁嘔晒落床.我心諗今舖大獲了,個助產士已經唔likey我,仲要俾麻煩佢.
我已經係咁say sorry不過個助產士都係黑口黑面,又一野推起我撻翻底完全無視我背脊上面嘅導管,加上佢換床單時仲整斷埋自己手鍊,睇怕今次我都係無運行,準備俾佢喺下面剪多幾刀都似.
但自問都好有禮貌,因為本身都係藥劑師,有見識過衰客有幾衰,所以我都成日唔該前唔該後,又同d姑娘助產士話唔好意思要麻煩你地,希望佢地對我同bb都會caring d.唔通因爲我不是本地人?但我都係有工作有交稅,唔明為何我會受如此對待.
Text & Photos: 新手媽咪手記by吾係阿化


text:
好多人都鍾意參考唔同投資大師嘅投資方法,包括佢哋嘅理念同埋直接嘅操作.但係其實隨着每個人個盤嘅大小分別,佢哋應該參考嘅操作方法,思考嘅過程,同目標回報率會有所不同.
舉個例,如果你個盤係十幾廿萬或者細啲,其實真係唔需要分散投資/整一個portfolio,反而集中兩三隻去投幾短炒嘅 risk adjusted return係最高(因為你嘅優勢係轉身快).同埋由於你嘅目標應該係一年50%-100%,所以其實巴菲特嘅方法對都你唔係太啱用(回報同付出唔成正比),反而對住消息react fast嘅賠率係最靚(有機會仲可以用槓桿添).
又或者你個盤係幾百萬至幾十億,嗰啲炒炒賣賣,個股短期升升跌跌或者槓桿就唔係好關你事,因為你追求應該係合理嘅回報.而「合理」對唔同人有唔同定義:有幾百萬嘅個人投資者嘅重點可能係唔好輸多過5%,揸住十幾億嘅對沖基金無論點都想要30%以上嘅回報.思考上,你只需要確保所投嘅行業正路(例如巴菲特嘅價值投資),而非需要用consulting既方法去判斷如何可以actively改變現狀,因為資金規模未去到可以直接作出改變(所以諗多咗嘅話,其實都係回報同付出唔成正比)
In a nutshell,其實投資上冇一個「絕對」嘅參考目標,因為每一個人嘅財務情況/投資能力都唔同,所以亦都冇需要去斟酌邊個門派好或者唔好.最緊要係你用緊嘅方法,為你帶來你認為合理嘅回報就足夠.


text:
(截圖自Google)
常見嘅office小物品──杯墊,因為實用性高又貼心嘅功能,喺紀念品製作排行同自用必備嘅清單中都企穩一席地位.
杯墊唔稀奇,吸水杯墊才吸引!你枱面可能都有一片,但係你知道吸水杯墊嘅原理到底係咩?點解可以吸水?吸入去嘅水又到邊呢?
今日就嚟揭開吸水杯墊嘅吸水神秘面紗啦!
Q1:會吸水嘅杯墊有邊啲材質?
A1:目前市場上主流嘅吸水杯墊有兩種,一種係經特殊加工嘅混合物──陶瓷質料,一種係天然物質──矽藻土(或稱珪藻土,矽藻土)質料.
利用毛細現象嚟吸水嘅紙質杯墊,同樣都可以將杯外嘅水吸收,但因為質料關係,可以吸收嘅水量都比上面兩種少,而且只可以一次性使用,就唔喺主要討論範圍.
Q2:咁吸水嘅原理又係咩?
A1:先講下陶瓷吸水杯墊啦!
陶瓷主要係由二氧化矽同其他物質等等粉末組合而成,陶瓷吸水杯墊嘅製作需要1000度以上嘅高溫唔上釉料嚟進行燒製,過程中會令二氧化矽等粉末嘅原子靠得更緊密,而彼此之間留啲小縫隙,令水可以慢慢流入嚟,一層一層停留喺縫隙之中,變成所謂嘅「吸水杯墊」.
矽藻土吸水杯墊同陶瓷吸水杯墊嘅原理有啲相似,不過矽藻土本身係矽藻類死後,細胞壁化成嘅沉積土,利用同陶瓷吸水杯墊性質相似嘅多孔隙特性,令水可以滲入杯墊入面,達成所謂吸水嘅效果.
Q3:吸入去嘅水去邊?
A1:都到空氣入面啦!
無論係陶瓷吸水杯墊定係矽藻土吸水杯墊,吸入去嘅水分都會經由蒸發到空氣中,接住再吸下一杯飲料杯嘅水.
同上面提到,吸水杯墊係藉住孔隙嚟吸收水分,所以都係有一定嘅吸水量,令水分蒸發都需要時間,所以就算可以吸水,都唔好一口氣畀太多水分!一般吸附凍飲杯外嘅水係綽綽有餘.
集比小編自己都有嘅吸水杯墊!
另外,如果杯墊有啲污糟,就用少量嘅布或者係紙巾濕少少水抹;如果係更深層嘅污糟,可以用軟質嘅刷頭加啲小蘇打粉或者牙膏嚟起泡清潔,千奇唔好成塊拎去用鋼刷或者菜瓜布沖水刷.
吸水杯墊嘅清潔竅門就係「越早清理越好」,如果畀有色液體或者係水漬吸太耐,就會越難清,所以都係勤勞至上,一污糟染色就要快啲清理比較好.
你都考慮緊送杯墊做禮物?
嚟搵集比啦,點樣嘅杯墊,集比都可以幫到你!


text:
2015年8月30日星期日
焗爐烤彩椒 Oven Roasted Capsicum
除咗嘗試用真空煲慢煮三文魚之外,仲試埋用焗爐整烤燈籠椒,結果當然同樣理想啦,最重要係大熱天時唔使對住個爐火 "BBQ",攪到身水身汗嘛!!
慢煮三文魚 Slow Cook Salmon
近年興起慢煮 (slow cook) 食物,好處係可以保存食材營養成份之外,口感亦會比較腍,軟,滑同潤.食肆會用到抽真空機及恆溫 water bath 等專業器材去處理慢煮,自家製作其實都可以做到,唯一比較麻煩嘅係保持水溫.
前幾日又試吓做實驗,用真空煲保溫去慢煮三文魚柳,效果都唔錯喎!
2015年8月27日星期四
麵包與鬆餅
2015年8月23日星期日
IKEA 入貨
我好多時都同人講,去「Pizza Hut」食意粉唔食 pizza;去「Spaghetti House」就唔食意粉食 pizza,呢個係我真實感覺,唔係講笑㗎,不過已經 N 世無去呢兩間食肆,依家仲係咪咁情況就唔知喇!!我啱啱去完「IKEA」入貨,不過就完全唔係買傢俬傢具囉,居然全部都係食嘢! :P
前兩日喺 Facebook 度見到素友話去「IKEA」買 marzipan,仲要係做緊特價,$15 減到 $10 ,超抵呀,喺烘焙店買都唔平㗎.咁啱睇完本新 catalogue 都有嘢想睇睇實物係點,又咁啱禮拜五去銅鑼灣教琴喎,於是收工之後就走去咗兜個圈喇.
最細數額的支票
早前搭巴士去老友屋企時,無端端被扣咗車費,不嬲都有接駁轉乘優惠,唔使額外再扣車費㗎嘛,於是走去八達通讀卡機度 check 清楚,發覺都無超出規定時限,所以返到屋企即刻 send e-mail 去巴士公司查清楚及跟進,萬一係我張卡出問題的話,就趁八達通公司呢排開始換新卡,走去換過咗新卡.
後尾巴士公司回覆,原來係車長當日攪錯咗行車方向,收費機撳錯了回程方向,所以我就享用唔到個轉乘優惠,巴士公司最終將收多車費出支票補番俾我.
2015年8月16日星期日
為老表預備的早餐
噚日老表一早大駕蒞臨入嚟學琴,基本上如果時間許可的話,我都會為佢預備定份早餐,大家可以一邊食一邊傾偈之餘,亦都希望佢可以 relax 啲,舒服啲,皆因佢份人係做乜都會好緊張,大家識咗三,四十年,對住我彈琴都仲係緊張都要死呢!!
焗素扒飯
2015年8月12日星期三
韓式青瓜沙律 Oi-muchim (오이무침)
每年夏天都會狂食青瓜,而且多數都係生食,夠哂清涼,清新兼消暑,好彩我生食青瓜又無事喎!
前兩個禮拜試過跟 Maangchi 姨整韓式青瓜沙律,學佢話齋真係超簡單但又超好食,真係估唔到用豉油撈青瓜味道係咁夾,所以今日要再 encore 兼同大家分享.
2015年8月10日星期一
人生中真真正正的第一份義務工作
踏入 2015,正正式式人到中年喇,如果根據我嘅家族史嚟睇,人生已經行咗三份之二㖭!到目前為止,雖然不至於一事無成,但都真係無乜特別成就,事業一直都唔多穩定,唔多暢順,有點崎嶇.身邊都有唔少人叫我轉行,其實我都唔係磨爛蓆唔想轉行㗎,不過自己年紀大,對其他行業又毫無認識同經驗,鬼請你做嘢咩!學生又建議我讀僱員再培訓計劃,起碼有工作轉介,好過自己搵,本來都已經揀到心水課程,點鬼知自己又學歷太高,無資格讀!!所以近呢一年嚟都非常清閑,即使好努力咁去拍烏蠅同量地之後,都仲係有好多時間剩,而且亦開始發現自己有點做慣乞兒懶做官嘅心態出現,為咗唔想再繼續懶落去,所以決定將退休後先做義工嘅計劃提早實行,用空閒時間去幫助有需要嘅人,令生活變得更有意義之餘,亦唔會淪為媽咪口中所講嘅 "嘥咗上天俾個人身我"!
要搵義工做,我即刻諗起上年喺《星期二檔案》中介紹過嘅「WeWah 音樂家」,一來可以用番我自己嘅專業去幫人,但更重要嘅係,我可以繼續坐喺冷氣房,唔使出氣出力,日曬雨淋!!:D 「WeWah 音樂家」係一個幫助基層家庭小朋友實現學琴夢想嘅慈善團體,小朋友學琴係完全唔使出一分一毫,而所有鋼琴導師同 committee 職員都係義工,而且個個都好 nice,主席跟我聯絡分配學生時,知道我最近卒之搵到新工,佢都同我講其實係完全無壓力,唔需要一定要教,因為佢唔想影響到我的正職及收入.因此「WeWah」俾到我一個好舒服嘅開始,我應該都會一直做落去.
2015年8月6日星期四
朱古力甘筍蛋糕
2015年8月3日星期一
粉蒸南瓜 & 糖醋麵筋伴菜飯
訂閱: 文章 (Atom)


text:
東區走廊
東區走廊(Island Eastern Corridor)係香港4號幹線嘅一部份,沿住香港島嘅北面海岸起,連接銅鑼灣同埋柴灣.全線係三線同部份四線雙程嘅分隔公路,主要係高架道路.車速限制淨係得每小時70公里.
歷史[編輯]
東區走廊嘅興建,主要係為咗取代車流飽和嘅英皇道,筲箕灣道同埋柴灣道,成為連接東區同香港島中心地帶嘅主要通道.呢條公路喺1968年倡議興建,1976年展開咗詳細設計工作,並喺1978年至1981年期間開始填海同埋相關嘅工程,並且分成四階段嚟起,喺1984年首期通車,1989年先至全線通車.
現況[編輯]
東區走廊全長8.6公里,由香港海底隧道附近嘅銅鑼灣維園道開始,以3.1公里長的架空道路兜過銅鑼灣避風塘,然後經炮台山同埋北角到鰂魚涌,之後落返地面.呢個部份係太古城交匯處,同2號幹線嘅東區海底隧道交匯.跟住嘅3.5公里路段又係架空道路,檻過愛秩序灣到筲箕灣,再經過阿公岩去到香港海防博物館,之後又再落返地面到柴灣.
改善工程[編輯]
2000年7月,政府喺鰂魚涌同埋太古城一段嘅東區走廊進行改善工程,嚟舒緩往來東區海底隧道嘅交通.工程包括喺海旁加建一條兩線嘅高架橋嚟做去柴灣嘅東行線,原本嘅三線東行就改做兩線通去東區海底隧道,讓出咗一條線改咗做西行.太古城交匯處亦都進行咗改建,加建多條行車線,令鰂魚涌至到西灣河一段嘅東區走廊成為四線雙程.工程喺2003年7月搞掂.


text:
C君自度愛的宣言冧天頤 自爆受黃子華感召決定結婚
撰文,圖片:東方新地
C君自度愛的宣言 姊妹團玩新郎考驗兄弟情
當日中午C君著上傳統馬褂,同一眾星級兄弟團到酒店接新娘,對於姊妹團提出要9,990萬,C君笑言:「你哋要呢個數,李嘉誠都娶唔到老婆啦!」最終C君以一封「開心大利是」順利過咗第一關!其後C君同班兄弟團要接受三個遊戲考驗,包括C君要戴眼罩口含唇膏為兄弟搽唇膏,兄弟嘴對嘴傳送心心膠片以及C君瞓地被口含餅乾嘅兄弟騎住做掌上壓,C君更慘被蕭正楠噴到成面餅碎㖭!最後當然係愛的宣言環節,C君一改傳統,表示自己所寫嘅「愛的誓言」與別不同:「天頤婚前一直都唔畀我叫老婆,太太,就算有人叫佢做C君老婆,佢都第一時間否認,強調只係我女朋友.不過過咗今日可以每日叫你老婆啦.一直以嚟好多新人都係讀愛的宣言,但係宣言係可以改或者唔算數,我自己度咗一段愛的誓言,如果做唔到就天打雷劈.」聽到老公自度夾雜文言文嘅誓言,黃天頤既感動又開心.
陸永:二人最襯係身高 C君自爆受子華感召結婚
一對新人於四季酒店筵開21席宴請親朋,現場布置有龍鳳刺繡,C君更邀得日本書法家題「幸運」二字作佈景板.圈中唔少紅星好友包括:黃子華,鄭裕玲,容祖兒,蔡卓妍, 謝安琪,張繼聰等均有到賀,當中喜宴稀客子華同Do姐更被安排坐埋 一齊,旋成為集郵對象全晚影唔停!期間一對新人聯同兄弟團現身受訪,陸永爆料:「佢哋真係襯,特別係身高,佢哋識咗20幾年,C君好細個就暗戀佢.」C君鬼馬話係明戀:「單戀咗十幾年終於可以拍拖唔通諗分手咩,梗想開花結果.黃子華曾經喺棟篤笑中講過搵到好相處嘅伴侶,諗到佢係唔會為你帶來唔開心,咁有智慧嘅人都咁講梗係要結婚.」C君話佢個「愛的誓言」,亦係參考黃子華棟篤笑嘅內容而寫!至於老婆黃天頤就話兩個人相處間中亦有嗌交,反而今次籌備婚禮時就完全冇,好神奇!兩公婆打算先休息幾日抖下,下年先至去度蜜月喎.


text:
長沙灣道
長沙灣道(Cheung Sha Wan Road;灣讀環)係香港新九龍一路, 起自旺角尾,貫通深水埗,長沙灣,去到荔枝角.道東南駁彌敦道,西北駁葵涌道,約莫3.3千米.長沙灣道因為起得闊,替咗青山道個位,做咗旺角到荔枝角嘅要道.另外,全條馬路地底,都係港鐵荃灣綫.
長沙灣道深水埗一帶,開咗唔少成衣同疋頭鋪頭,主要係批發,亦有零售,尤其係欽州街到黃竹街一段,係香港同類鋪一頭集中地,有時裝街同成衣街之稱.
史[編輯]
長沙灣道喺1920年代初開,由於當時條街去到長沙灣海邊為止,所以叫1923年9月28號憲報公布做長沙灣道[1].條路分開幾段來起,並唔係順住咁起.
各段[編輯]
長沙灣道係雙程路,每邊有兩到三綫(有幾段可達四綫),由旺角伸到去荔枝角.
旺角段[編輯]
長沙灣道旺角段,東南起自彌敦道,大埔道同界限街交界,係旺角北部[2].未有發展之前,呢段喺塘尾到田寮一帶.過塘尾就係最舊嘅深水埗市區,以黃竹街為界[3].所以呢段係深水埗同旺角交界之地.
呢段有條天橋,可以畀車由長沙灣道黃竹街同楓樹街之間,駛到去界限街洗衣街路口附近[2].
長沙灣道,黃竹街同楓樹街之間,南邊係楓樹街遊樂場,有波地畀人踢波,遠啲場邊係深水埗街坊福利會會址.
深水埗段[編輯]
長沙灣道深水埗一段,黃竹街去到欽州街,佢西南便係深水埗最舊嘅市區[3].最舊區邊界喺鴨寮街,而長沙灣道就同佢平行,隔個街口.所以呢段長沙灣道來講,市區西南係舊過東北.
呢段主要路口有南昌街,欽州街,過欽州街就入長沙灣,入填地.舊底南昌街有明渠,長沙灣道有短橋過渠,家下條渠經已係暗渠,完全冚密.深水埗地鐵站喺南昌街同欽州街之間地底.
呢帶開咗唔少成衣同疋頭鋪頭,主要做批發,亦有做零售,係香港同類鋪頭集中地,有時裝街同成衣街之稱.
長沙灣段[編輯]
長沙灣道長沙灣段,佔全條馬路至大部份,由欽州街去到甘泉街.條路係曲尺形,喺長沙灣郵政局度屈咗一屈.
成條路都喺原長沙灣個海灘,對出海灣嘅填地上便.因為填海遲過深水埗同荔枝角,呢段好遲先起.最初係深水埗營盤,喺欽州街到東沙島街之間,即係今日長沙灣政府合署,怡靜苑同怡閣苑.過咗營盤,1950年代初都係海.1950年代中,光昌街到甘泉街一段起好,長沙灣道係斷開兩截.去到1960年代初,先至打通.長沙灣道去到甘泉街邊,經已係條明渠,由蝴蝶谷流落來,後尾封咗變暗渠.
由欽州街到長沙灣郵政局近光昌街一段直路,主要有長沙灣政府合署,麗閣邨,九龍工業學校,長沙灣遊樂場,長沙灣消防局,元州邨,深水埗運動場,長沙灣體育館,成段多數係公屋同公共設施,有少數私人樓.長沙灣地鐵站響東京街同發祥街之間嘅地底.
郵局到甘泉街一段直路,見長沙灣郵政局,深水埗運動場,長沙灣廣場,呢段主要係工廠大廈,主要係同衫有關,到咗今時今日好多變咗寫字樓同貨倉,唔少做時裝批發.荔枝角地鐵站響大南西街到通州西街之間嘅地底.
荔枝角段[編輯]
長沙灣道荔枝角一帶,好早經已填咗海,作軍事用途[4].之不過,當時唔叫做長沙灣道,只有青山道同荔枝角道.後尾呢帶連轉咗做荔枝角煤倉同美孚油倉.今日長沙灣道同葵涌道,荔枝角道,青山道平排呢佈局,係1960年代尾到1970年代頭嘅事.
長沙灣道近荔枝角,係荔枝角交匯處,呢處同甘泉街,長順街,蝴蝶谷道同埋荔枝角道交界.蝴蝶谷道路到美荔道一段,係條單程路,只有去旺角方向.反方向嘅車,就行同佢平排嘅荔枝角道.佢道中間夾住葵涌道天橋.而近交匯處,可以畀車轉入青山道入葵涌.
長沙灣道最盡,伸到去荔枝角美荔道,差唔多去到美孚新邨第六期.荔枝角大橋落橋去美孚嘅車,可以橫過美荔道直入長沙灣道.葵涌道天橋底,有路畀車由荔枝角道入長沙灣道.美荔道南行亦可轉入長沙灣道.
呢段路因為夾喺青山道同葵涌道中間好窄嘅位,並無乜特別建築.靠青山道嗰邊對住石牆,青山道喺佢上便,過青山道就係荔枝角醫院同荔枝角收押所.而另一邊,過葵涌道天橋同荔枝角道,係美孚新邨第四期,九龍巴士廠兼總部,荔枝角消防局.因為部份九龍巴士廠變咗住宅曼克頓山,有條行人天橋起緊,橫過荔枝角道,葵涌道,長沙灣道,經石牆打上,到長沙灣道近美荔道巴士站.
地鐵[編輯]
長沙灣道地底係地下鐵路,係港鐵荃灣綫來回兩管隧道.條綫其中三個站都喺長沙灣道底下,分別喺深水埗嘅深水埗站,喺長沙灣遊樂場側邊嘅長沙灣站,同埋長沙灣廣場側邊嘅荔枝角站.
起呢段嗰陣,成條長沙灣道都掘開咗,搞到塞車.


text:
每逢過年,好多人都會想去黃大仙搶頭柱香,車公廟拜車公或者去林村嘅許願樹祈福許願.今日DailyView網路溫度計根據香港旅遊發展局網站提供嘅廟宇清單透過網路大數據調查咗過去一年喺香港網友討論度最高嘅廟,List準備好,拜完年就可以去行個大運喇!
DV小教室:香港網路大數據觀測咗近萬個網站頻道(而且不斷增加ing),包括港澳地區的新聞頻道,FB,IG同埋各大討論區,Blog......透過強大嘅網文爬梳觀測,攞到巨大嘅資料樣本數,拎到上億嘅文章及留言訊息,以人工智慧的語意程式做分析.
油麻地天后廟係九龍最大嘅廟,亦係廟街命名嘅由來.廟內充滿住濃烈嘅古代氣息,被古物古蹟辦事處列為一級歷史建築.上年仲終於復辦天后寶誕,為市民祈福消災,祝願香港繁榮安定,活動包括舞麒麟,粵劇,長衫舞蹈及醒獅表演等等.
據聞龍母廟設有龍床,善信除咗可以透過撫摸龍床得到好運之外,仲可以根據從床上摸到嘅嘢嚟推測運程.而龍母廟嘅籤文更係出名嘅靈驗,而用廟前嘅龍水洗手又可添運勢,所以每逢農曆 5 月 8 日的龍母誕期間,唔少善信都會前往祈求多子多福,闔家平安.
林村天后廟就喺最為人熟悉嘅許願樹附近,每逢農曆年大家都會嚟許願,市民都會製作寶牒,再附上百解符,貴人指引及祿馬衣等,並將其繫上橙,然後再誠心向樹許願後拋上樹幹,冇跌落嚟就代表願望可成真.
東華三院文武廟位於上環嘅荷李活道,喺香港最古老嘅寺廟,歷史悠久.廟內長期都會燃起巨型嘅塔香,吸引唔少市民同遊客前往參觀參拜.而每年只要一到考試嘅季節,好多家長都會帶小朋友嚟祈求學業進步,考試順利.
圓玄學院始建於1950年,寺廟帶有濃厚嘅中國特色.喺圓玄學院,善信除咗可以參神祈福,仲可以去展館入面參觀.學院內有一個清幽嘅齋堂,仲可以喺度品嚐清淡可口嘅素食.
講到長洲嘅北帝廟,就一定會諗起每年一度太平清醮嘅搶包山活動.相傳清朝中葉長洲瘟疫為患,居民向北帝神祈福,並奉北帝神像遊行,疫症最後先得以消除.時至今日,長洲太平清醮已經成為國家級非物質文化遺產.
志蓮淨苑中嘅天王殿係參考咗日本平等院鳳凰堂嚟設計嘅.網上亦稱志蓮淨苑為明星寺廟,皆因曾志偉有份捐贈咗「志偉燈」,梅豔芳同校長譚詠麟都有分別有捐贈被稱為「梅池」同「泳池」嘅荷花池.
天壇大佛被譽為大嶼山最著名的旅遊景點之一,係世界上第二大的戶外青銅座佛,只僅次於台灣高雄嘅佛光大佛.想踏上天壇大佛,就必須先登上268級樓梯,以表誠心,仲可以睇下周圍嘅風景亦都會令人心曠神怡,絕對值回票價,頭先爬嘅樓梯都係值得嘅!
據說黃大仙係最有求必應嘅廟,除咗可以拜黃大仙之外,祠園入面亦供奉燃燈聖佛,斗姥元君,觀音大士,關聖帝君,孔聖先師,財神趙公明元帥,齊天大聖等多位神明等等,視乎你想求咩,就去搵所屬嘅神,而單身狗亦可以乘機拜個月老求個姻緣,咁下年新年就可以帶埋另一半拜年喇~
車公誕每年分別係「正月初二」,「三月廿七日」,「六月初六」同埋 「八月十六日」;其中以正月嘅頭誕最為熱鬧,但唔少市民為咗避「赤口」,多數會喺「正月初三」前往參拜.好多人拜完,都會買返個風車嚟轉下運,玲玲姐教路一定要男左女右,男士用左手,女士用右手,最好順時針轉,先可以帶嚟好運.
分析說明:
本研究資料分析時間範圍為2018年1月1日至2019年1月1日,約一年.
網路大時句系統觀測港澳地區上萬個網站頻道,包括新聞頻道,Facebook,Instagram,Twitter及各大討論區,部落格等,針對討論『香港最高討論度廟宇 』相關文本進行分析,並根據網友就該議題之討論,作為本分析依據.
本文所調查之結果,非參考投票,民調,網路問卷等資料,名次僅代表網路討論聲量大小,不代表網友正負評價.
DailyView曰:
默默去拜返個月老脫單先得!


text:
(文/至尊寶)
尋日,我用住手機程式上Facebook,無啦啦見到學生會有個新搞作,話要整咩手機程式.我一開頭就得啖笑;睇完內容先嚇一跳.原來呢個程式係咁猛料,又只需要15萬,仲抵過起一條高鐵.問問身邊嘅朋友,竟然大家都唔知有呢回事,實在係太可惜啦!所以,我決定喺度同大家介紹呢個神奇,頂級,超卓嘅手機程式.
程式第一個功能就係俾唔同學會 post相同加hashtag,而用戶就可以follow,like,comment同share.有咗呢個程式之後,我地就可以睇到各屬會嘅最新動態,仲有得like啲得意相,真過癮!你可能會問,咁同Facebook或者Instagram有咩分別?我做咩唔用Facebook?你咁諗就錯啦,Facebook同Instagram係鬼佬研發嘅,但係學生會呢個程式係本土開發㗎嘛!依家咩都要講本土;鍾樹根要講本土,范國威要講本土,手機apps?緊係要本土啦!
另外一類功能就係關於福利嘅.個apps可以提供e-coupon俾會員使用,又有唔同優惠資訊嘅update, 環保,方便又快捷.大家仲可以喺登入後透過呢個程式攞Superpass,唔使學生證都得.你可能又會問,咁我唔可以show學生證攞優惠咩?唔可以show學生證攞Superpass咩?又錯喇!我地可能會唔記得帶學生證,搞到冇得享用優惠;但係就唔會唔記得帶電話.喺呢個年代,一個人冇智能電話點生活?正常學生會唔會唔帶電話吖?可以用一個成本只係15萬嘅apps代替學生證,抵到爛啦!
個apps仲有一類關於校園生活資訊嘅功能,提供飲食好去處,校園地圖,友好連結,同埋設施開放時間.你又會問喇,咁我唔可以上網check咩?錯曬啦!用手機瀏覽網頁check咁麻煩,緊係用apps啦!開個apps,搵到條link再㩒入去,等手機自動direct你去Safari,唔係方便好多咩?順便睇埋飲食好去處:咦,原來B出口有間野叫永利清湯腩,幾正咁喎!唔用呢個手機apps,邊有人留意到呢D食肆嘅存在?15萬間接拯救小店,值得做,應該做,馬上做!
最後一個功能就係投票:會員可以透過apps表達意見,方便學生會諮詢同學.你最後都要問喇,咁上網收集同學意見唔得咩?用Google form唔得咩?錯!喂,唔好下下話錯先得㗎;俾少少面嚟吖.面呢,固然就係人地俾嘅;但係假呢,就係自己攞嚟丢嘅!電子投票一向都係港大嘅優良傳統,網上填問卷點可以比擬?政改方案可以電子投票,廢除校監可以電子投票,點解學生會方案唔可以?舉個例,第日有人話要攞十幾萬嚟整啲無謂野,我地都可以用電子投票反對佢吖?
一句到尾,呢個app集多項功能於一身,簡直係冇得頂!我喺到懇請各位評議員,唔好再搞咩無謂嘅討論啦,盡快等各位基本會員都可以享用呢個正apps啦!


text:
大家喺各大Facebook Page都見到屯門Donki已於7月20日開幕,仲要係全港最大嘅Donki添喎,呢間仲有屋台區,情熱價格區同埋日本物產區添.
講番地址先:屯門市廣場1期UG/F 001-023號鋪
營業時間:上午8時至凌晨1時
屯門市廣場 (即係人稱屯門市中心) 既好處係佢本身已經有3個停車場,再加埋佢周圍嘅相連商場同屋苑數埋都有9個停車場咁滯,不過假日依然係大排長龍.所以今日就介紹幾個附近嘅停車場比區外朋友參考.屯門牛可以無視呢篇文章,你懂的.
1. 屯門市廣場 (按我導航至3期停車場)
屯門市廣場雖然有3個停車場,不過一般都係用1期同3期兩個,2期就忘記佢啦.但係無論閒日定假日都好滿吓.另外要提提大家既係,呢個場係出晒名攞泊車優惠麻Q煩嘅.星期六日及公眾假期如果你想攞免費泊車優惠的話,你一定要泊3期停車場先有.但係你睇吓下面張地圖,3期其實係另外一座建築物黎,泊完車要行番去屯門市廣場的,當然,可能商場知道自己多人泊車想做分流掛.
詳細價錢請參閱泊好先.
2. 屯門栢麗廣場停車場 (按我導航)
屯門柏麗廣場係一個多層停車場,所以優點係價錢平車位特多,缺點當然係相對嘅要兜好多層先有位.不過我好推薦大家泊呢個,因為多數有位之餘佢又唔係話行好遠,佢喺正屯門大會堂旁邊,由平台行番去屯門市廣場都係5分鐘內嘅事.時租$16/22,算好合理架喇,詳細價錢請參閱泊好先.
3. 屯門政府合署停車場 (按我導航)
一提到政府合署停車場,大家就知道一定平到笑.無錯,閒日夜晚7點後時租只需$5,仲平過入錶.佢位於上面介紹既栢麗廣場停車場前少少,所以你可以睇咗呢個有冇位先,冇先去柏麗都未遲,詳細價錢請參閱泊好先.
4. 新都大廈停車場 (按我導航)
拿‧我都講咗屯門牛可以無視呢篇文章架啦.我知你實話有幾個近好多嘅停車場例如華都花園停車場,屯門時代廣場停車場同埋錦薈坊停車場做乜唔介紹丫嘛?呢幾個場長期無位,介紹區外人黎只會齊齊塞死屯隆街屯順街.所以區外人黎得行街,都唔介紹泊遠少少咁多,順手參觀埋華道大道同埋英皇戲院架?所以最近而又最有可能有位嘅最後一個選擇就係新都大廈喇(即係英皇戲院所在嘅商場).詳細價錢請參閱泊好先.
5. 屯門仁政街露天停車場 (按我導航)
其實我覺得上面介紹嘅栢麗廣場停車場已經算無敵,咁多層咁多位都好少真係FULL到排唔到隊嘅.不過有人問屯門有冇爛地場喎?咁就等我哋介紹埋呢個終極嘅爛地場俾大家.佢係喺城‧點嘅後面嘅天橋底.泊呢度行入屯門市廣場唔駛30秒,穿天橋底行入去就係,所以都好近.不過個停車場入口就隱蔽左少少,區外人未必熟呢頭.詳細價錢請參閱泊好先.


text:
(北美小文化🇨🇦 Garage Sale車房賣物會)
有無諗過原來車房除咗用嚟擺車同雜物之外,重可以開賣物會?將你唔需要或者已經唔啱用嘅嘢賣畀人,又或者去人地嘅車房尋寶,隨時以至抵價買到你嘅心頭好!
Garage Sale,顧名思義,即係喺車房舉行嘅賣物會, 喺上世紀50至60年代開始盛行,屋主會將任何屋企唔啱用嘅嘢,例如舊衫,舊書,舊玩具同裝飾品等等放喺車庫,目標只有一個—將屋企唔再需要嘅物件賣畀啱用嘅人,騰出空間又可以減少浪費!
擇好日子同時間之後,屋主就會通知附近嘅鄰居將會有賣物會,宜家仲可以透過社交媒體將消息話畀更多人知,所以聽講好多時都好熱鬧架!有時,幾個甚至幾十個家庭仲會一齊舉行賣物會,組合成一個Mega Garage Sale,現場十足十一個百貨公司呀!😍
睇完係咪即刻好想Join又或者即刻喺車房搞返個Garage Sale呢?嚟緊8月29至30號(下星期日及一),將會有一場齊集咗30個家庭嘅大型Garage Sale,想買平嘢,想尋寶嘅你千其唔好錯過啦!
時間:上午9點至下午4點
地點:284 Strood Avenue
有興趣了解多啲,可以加入Facebook group: Winnipeg Garage Sale Map and Listing


text:
大家注意!2021嘅新年從2月10號開始!
新年禮物都諗好未?剩底唔到3個月嘅準備期要加快腳步,唔快啲準備嘅話絕對會嚟唔及!
呢篇送畀煩緊新年禮物要送咩好嘅公司採購,快啲參考一下!
唔同需求,唔同取向都一齊規劃畀你──
(圖片來源:unsplash)
追求科技感
想要嚟啲比較唔一樣嘅,比較有科技感嘅物品?
集比誠心推薦嘅品項有以下幾個:
無線叉電板
發光多合一叉電線
講到「科技」,大多數都仲會諗到「發光」.
發光物品唔單止靚,仲有「前途光明」嘅寓意,好適合作為新年禮品嚟攞喜氣!
LOGO會發光嘅叉電線.
追求隨處可見
想畀大家到處可以見到公司LOGO,企業LOGO?
如果係考慮LOGO呈現嘅人,集比都有以下嘅禮品選揀!
Memo紙
造型杯蓋
造型杯墊
造型筆
可以結合LOGO嘅物品當然有好多,但Memo紙,杯蓋仲有杯墊呢啲都會喺office就可以用到嘅禮品,而且好用又實際.
集比同金門農試所合作嘅杯蓋.
追求高便利
你都有叉電線規格統一唔同嘅困擾?
多合一叉電線絕對可以幫你解決呢啲麻煩,一條就可以應付唔同規格唔同廠牌嘅手機同3C商品.
係近排好流行嘅實用禮品之一!
仲可以根據公司特色,製作屬於自己嘅造型叉電線.
追求得意
今年想送啲得意嘅物品,但又覺得公仔好唔實際?
咁考慮一下呢啲禮品:
藍芽耳機保護套
環保飲品袋
而家嘅藍芽耳機保護套都非常得意!
唔同造型或者花色都可以訂造製作.
環保飲品袋亦都可以訂造印刷,推薦畀有創意或者追求fashion嘅公司!
追求實用
如果係對外表都唔太講究,重視功能性同實用性,集比都有好多優秀物品推薦畀你.
玻璃結合矽膠嘅環保飲管.
新嘅一年都要有新創意同新禮物,有咗呢啲禮物相信2021年會更開心!
對上面嘅禮物有興趣?歡迎嚟集比問價!


text:
2010年8月13日 星期五
北方餃子源
每逢一到Lunch時間,想係灣仔搵食,多人到插針都插唔入,而且好多舖頭都會趕客走,但偏偏好多間趕客走既都客似雲來.
皇后大道東尾既餃子源就係其中一間,如果你想係裡面有好招呼同慢慢食,唔好意思,你地可以轉地方了,事關呢到既老闆絕對有燥狂症,你可以一路食,一路聽到佢用上海話鬧人,有時仲可以見到D食客同佢大戰添,仲有你係無權自己揀位坐既,要由佢幫你安排,你話轉枱,佢真係會趕你走架,不過呢到絕對為你係一個平凡既Lunch時間增添好多色彩.
講回食物方面,事實上佢d食物又真係好吃,但係佢好狼死,事關佢全部都係湯餃,如果你想要煎餃,佢會做,不過每碟要收多八蚊,即係38蚊一碟煎餃.
呢到我覺得有三種餃係幾好食既,例如:鮮肉翠玉瓜,鮮肉芹菜同羊肉餃.翠玉瓜同芹菜,食落有甜味,芹菜餃仲散發出一種香味出黎,十分吸引.而羊肉餃就真係幾夠羊味,怕羶既千萬不要試,因為我本人怕羶的,可是呢到咁出名羊肉餃,點都要硬住頭皮食一隻,可是出奇地好味,好多肉汁.但係韮菜餃就麻麻地,我地叫左煎的,可是完全係炸囉,所以一d都唔好食,可以放湯會好味好多.
除左餃之外,好多人都會叫菜飯食,呢到基本上得三款菜飯,分別係炸豬扒(上海排骨),手撕雞同牛展菜飯,我本人覺得三樣都好味,但手撕雞就比較遜色左少少,可能d雞好鞋口啦,同埋每碗飯都有一匙佢既秘制香料,少少辣,都幾惹味.碗飯份量都幾大架,食一碗配上一杯山楂水,真係好正,可以消埋滯.
真人真事:有一次去食,隔離枱其中一邊坐住一對母子,個細路得幾歲啦,佢好似唔係好想食咁,佢個媽媽唯有好快咁食完,餵仔仔食野啦,但係個細路食得慢,個老闆見到咁既情況,不斷用上海話鬧佢地:「食得咁慢,阻住哂d枱,快d走,出面好多人等緊.」呢段野講左好多次,個媽媽都唔好意思,佢已經好快咁餵緊個細路,個老闆鬧極都唔停,最後,見到仲有少少,直情叫佢地起身埋單走人,唔俾佢再餵個細路食,仲要叫佢下次唔好再黎.個個聽到都嚇親,野都唔俾人地食埋,仲叫人以後唔好黎阻住.
地址:灣仔皇后大道東259號地下
訂閱: 張貼留言 (Atom)


text:
「科技」
年代唔同咗,而家啲小朋友其實知唔知乜嘢係收音機?或者佢哋而家連聽收音機嘅機會都無,個個淨係上網睇片.以前無咁多科技嘢嘅時候,相信好多人都會聽收音機.而家要搵一部收音機其實都應該幾難,自己大部分時間都係揸車嘅時候先至會開收音機.唔同以前無乜娛樂,夜晚通常都會開收音機聽歌.其實會唔會有一日嚟個世界再唔會有電台呢?
「電台」
唔知仲有幾多人會聽收音機呢?如果你有聽嘅話,通常幾時聽?聽邊個台?邊個節目呢?相信好多人嘅屋企都已經唔會有收音機,好多時聽電台嘅節目都係上網或者通過手機程式去聽.如果有揸車嘅話就或者會聽下新聞同交通情況.而收音機會唔會被淘汰?其實應該比較難,最起碼如果遇到重大事故嘅時候,收音機應該係一種仍然可以運作嘅媒體.所以古老唔係問題,最緊要係仍然有效!
「無綫」
有時真係覺得越簡單嘅科技就越難出錯,而收音機係其中一樣.當然無線電通訊唔淨只係發放訊息,其實仲有通訊嘅用途.如果今日叫一個小朋友去調較頻道嘅話,相信佢哋未必可以做到,事關唔係個個小朋友都知道點樣用收音機.雖然科技係可以取代傳統嘅媒體,只不過如果真係萬一出咗事嘅話,無線電或者可以救你一命嘅通訊工具.
Also published on Medium.


text:
要講中西區,一個由細到大三十幾年都住響尼區嘅人,究竟會諗起啲咩?
第一樣喺我腦入面出現嘅,喺公園,動植物公園.又或者咁講,可能我同動植物公園有一份特別嘅緣份,係一個無形嘅連結令我第一樣就會諗起佢.
記得細個果時去公園,你會覺得呢個公園好鬼大,入面又咩都有,遊樂場,噴水池,仲有果條嗌完會有回音嘅隧道,不過果時最鐘意都係公園有動物睇.公園除咗有唔同嘅馬騮同雀仔,去到就一定要去睇老虎.雖然果時人仔細細,但係企響個老虎籠前面就一啲都唔會覺得攰,覺得悶,就算佢匿埋唔出尼,都會企響個籠前面死等爛等,等到比阿媽拖住走.
去到讀書果時,逢親運動會要練跑,都係走去圍住噴水池個圈,有樹又有樓,似去睇景多過去跑;又或者考試耍太極,亦都會響旁邊搵個寧靜嘅角落,匿埋練吓唔似樣嘅招式.尼個時候,會抬頭望吓樹上面最好認嘅小葵花鳳頭鸚鵡,即係全身白色羽毛,頭頂有幾條黃毛果種,幻想吓佢會唔會練到身水身汗之後,飛落尼跟埋你返屋企.
之後出嚟做野,估唔到同公園走得更近.響機緣巧合之下幫手帶過公園嘅導賞,果時先更加知道公園入面嘅一草一木,一磚一瓦.原來自己一直生活響咁有趣嘅古跡入面,一塊平凡嘅樹葉都可以有佢嘅得意之處,就連塊地磗都可以有佢自己嘅故仔.每一次都會有新發現,但無論點變,呢個陪住我一路成長嘅公園都係我響中西區嘅首選.
我嘅中西區憶記就響度喇,咁你呢?
比多個小玩意同大家分享吓,如果你有時間,可以去公園對面嘅明愛餐廳坐吓,一邊享用對面綠油油嘅樹林景,仲可以搵吓入面嘅野生松鼠,睇到都夠你開心一日啦.


text:
一年一度嘅兒童節,無論係學校或係販賣兒童用品嘅商店,都會準備兒童節禮物等小朋友或父母係呢一日滿載而歸.有D商店會透過特別活動嚟增長產品嘅購買量,咁係購買兒童節禮物果陣,要注意D咩細節你又知唔知呢?
目錄
※ 選擇兒童節禮物時你該注意嘅係:
-
避開塑膠PVC,安全無毒好安心
為避免兒童將禮物放入口,或係用完類似嘅產品之後,係未洗手嘅情況下咬手指等,購買安全無毒嘅質料,例如:矽膠質料或係通過國家檢定塑料,就可以避免呢種情況發生.(註:一般夜市常見嘅塑膠產品常有過量塑化劑.)
-
漆色唔易掉落
同第一點嘅原因相同,漆色容易掉落嘅材質往往會令人唔嘅放心,經皮膚接觸可能連帶過敏或係不良反應.
-
注意形狀,大小,角
大家應當都經歷過不甚文靜嘅童年,就好似攞到禮物都會亂玩一番,甚至同朋友「纏鬥」,呢個時候如果禮物係有稜有角嘅產品,不免會有受傷嘅可能,諗諗下都有唔少小朋友係玩具堆中刻出戰士嘅印痕嫁.
質料外觀嘅顧慮排除之後,物品嘅選擇就視學校,商店嘅需求,無論係實用嘅禮物,或係遊玩為主嘅,只要冠上「禮物」兩個字都可以令小朋友開心!近年都有唔少紀念品製作,校方,廠商可以根據自己需求嚟訂做專屬,獨特嘅兒童節禮物,例如:有學校嘅校徽或係公司嘅Logo等,無論係實用嘅萬字夾,磁石,杯蓋,杯墊,到特別嘅玩具都可以成為獨家好禮,咁使送禮者同收禮物嘅小朋友都雙贏啦,無論最終你係唔係選擇紀念品製作,產品安全性第一,後面就睇心意喇,祝天下小朋友兒童節快樂!:)


text:
對於DSE英文聆聽卷,好多同學仔都十分恐懼,覺得自己唔識聽,唔識講,更加唔識寫,因而放棄.今日Tutor Circle尋補 要講嘅就係 DSE English Paper 3.呢份 Paper 3 聆聽綜合卷令到唔少同學聞風色變,覺得聽唔明就已經人生已完,如果本身英文差點算?其實聆聽卷有唔少技巧可以幫到同學執分,即使英文能力差,仍然可以攞到好嘅成績!
目錄
英文聆聽卷三
英文卷三考兩個鐘頭,會同時考核學生嘅聆聽同埋寫作能力.
Part A 係 Listening,同學要聽完錄音材料之後作答,答題形式有 MC亦有長問答.
Part B 係 Integrated Skills,同學要聽完一段聆聽錄音之後,結合題目所比嘅閱讀資料,完成寫作任務.Part B 設有 B1 同 B2 ,考生可以自由選擇,B1 比較簡單 Tasks 較少,但最多得 Level 4,B2 比較難,Tasks 較長,但等級無限制.
Copyright © 2022 Tutor Circle 尋補. All rights reserved. 此文章未經許可,不得轉載.
Copyright © 2022 Tutor Circle 尋補. All rights reserved. 此文章未經許可,不得轉載.
Part A:聽唔明點算?
好多人都覺得,只要聽唔明錄音內容,成份卷就凍過水.但係其實,即使錄音內容未能完全記低,Part A 都有唔少位可以執分,例如 matching ,選擇題等.
另外,即使聽得到錄音嘅內容,亦有好多位需要特別小心,以免詞不達意,聽到都攞唔到分.
Part A 注意事項
1. 善用閱卷時間
DSE 嘅聆聽卷,問題多數會順着錄音材料鋪排,但係亦都有一類型嘅題目切喺題目嘅最後方,但係要求學生整合整段錄音材料嘅內容.
例如題目要求你訪問兩名學生,但最後一條要求你比較兩個學生嘅答題態度,如果是先冇留意首名學生嘅態度,答到最後一題嘅時候可能已經唔記得.
所以,閱讀時間除咗係俾你熟習題目之外,同學一定要提早 Mark 低唔跟時間順序出嘅題目,提醒自己要留意.
2. 聆聽卷貼題技巧
DSE嘅聆聽卷取材貼合日常生活,千變萬化,一般來講好難貼題.但係仍然有幾耐題目,每年都一定會出,例如香港地方名,日期等.
有心溫書嘅同學,可以喺考試之前背一背香港嘅地鐵站英文名,同埋12個月份嘅英文等.雖然花費嘅時間比較長,但至少唔會係呢啲送分題入面失分.
Part B: 完全做唔切?
相信好多同學喺Part B遇到嘅問題都係做唔切.的而且確題目除咗要求同學係一開始嘅聆聽材料入面記得重點之外,亦要求同學係非常之短嘅時間入面睇晒data file,再完成幾個長嘅writing tasks,無返咁上下手速係做唔到嘅.
Part B技巧
1. 操卷做熟題型
Part B其實每年出嘅題型固定,通常都係report / email / letter / article等等,呢啲題型其實有固定結構,預先熟讀就可以加快寫作嘅速度.
2. 留心睇題目要求
Part B Data file一段資料通常會為學生出任務,會解釋任務嘅內容同埋要求,同學要細心閱讀呢一段資料,通常有幾個得分為已經可以喺呢一度見到.
例如如果寫投訴信,語氣要嚴厲,闡述事件時需要使用過去式;如果係寫Proposal,多數使用將來式,語氣要有禮貌等等.
3. 切忌搬字過紙
Part B雖然好考同學嘅寫作速度,但係同學要記住唔好一味靠抄,搬至過紙.同學一定要先消化Data File內容,再用自己嘅文字將重點寫入去任務入面,成段照抄只會過於累贅.
總結
英文卷三係英文卷入面其實算比較簡單一份,技術含量唔係十分之高,同學可以多加操練,訓練自己寫作嘅速度,加上一啲小技巧,即使英文能力本身唔係10分高,亦都可以執到唔少細分!
延伸閱讀 :
(英文作文)唔識點落筆?4大技巧寫出高分英文作文!(附句式參考)
(DSE英文作文)靠背文都過到骨?English Paper 2背書技巧!
*此文章由 Blogger個人/編輯團隊 分享並僅供參考,意見及內容並不代表本網誌立場,Tutor Cricle 尋補 對信息或內容所招至的損失或損害,不會承擔任何責任.
其他人還看了……
中學排名 呈分試 升中面試 英文補習
大學收分 Jupas 副學士 DSE筆記
大學五件事 私補價錢 Ocamp 暑期工
生日好去處 IQ題 任坐Cafe


text:
理想同現實中嘅大學生活
相信好多朋友喺入大學之前都有幻想過入咗大學嘅生活到底會係點,對大學嘅生活好有憧憬.但係當真係踏入大學親身體驗過後,又發覺有好多位同理想中嘅有一定嘅落差.所以,今日就同大家以過來人的經驗,同大家細數一下大家理想中嘅大學生活又同現實又有咩唔同呢.
係咪真係唔使讀書?
當講到細過聽過最印象深刻嘅大話嗰陣,有啲人會話係讀緊中小學嘅時候老師同佢哋講:「你哋俾心機啲讀書啦,入到大學就唔使讀書嗰4年可以去玩架啦!」究竟真相係點嘅呢,係咪真係唔使讀書呢?
正確答案當然就唔係嘅,上到大學都依然仲係要讀書嘅.至於點解會有上面嗰句說話呢?因為的而且確上到大學之後學生嘅自由度相比起喺中學大好多.唔似得中學咁每日返學嘅時間已經定好哂,大學生可以自由決定點去運用每日嘅時間,亦都唔會有個班主任喺你隔離督促你上堂.亦都因為咁,有人會繼續勤勤懇懇咁讀書爭取好成績,亦都會有人將時間分配去其他事上面,例如參加唔同活動,上莊等等.但係自由度大咗,多咗時間可以去做自己想做嘅事,咁並唔代表喺大學唔使讀書.同樣地,大學大部分嘅course都會有assignment,mid-term同final exam,就算上到大學大家都係要讀書温書同做assignment,所以千祈唔好有以上嘅錯覺覺得喺大學唔使讀書!
大學一定要好Social?
又有人會話:「大學一定要Social,咁先至多姿多采.」呢句又係咪真嘅呢?
作為過來人,我會建議大家諗諗你嘅目的係咩.正如上面所講,大學嘅自由度係真係大咗好多,大家可以自由分配自己嘅時間同埋選擇想參與嘅活動.大學嘅活動同中學嘅都有好大嘅唔同,好多各式各樣嘅活動都可以俾你參加.同時間,有啲人會覺得上到大學一定要試下玩一下,迫自己soical下,咁先至識到人,先叫入過大學.呢個時候我就覺得要諗一諗自己嘅目的係為咩,係咪真係必要,同埋係咪真係啱自己.因為每個人性格都唔同,有人外向好動,有人就比較內向,大學入面唔係所有嘢都適用於每一個人.諗一諗點樣先至係最適合自己,唔需要人云亦云,人哋話點就逼自己去做,要記住個大學生涯係自己嘅,應該由自己去選擇點去度過.
總結
其實升到大學之後大家會有好大嘅自由度去決定自己嘅大學生涯想點樣渡過,所以希望大家都可以揾到最適合自己嘅大學生活,喺大學4年都可以有美好嘅回憶!


text:
今時今日已經喺smartphone當道,傳統手機out嘅時代,有冇發現行喺條街,無論男女老少幾乎人手一機,而幾乎都喺smartphone,連最近啱啱上市最新嘅smartphone,竟然出現喺孭住書包返學嘅學生手上,月薪同部機錢一樣嘅打工仔?
到底邊到嚟咁多錢?
貴到肉痛但仲喺有大把人買嘅smartphone,咁貴嘅手機點解佢哋買得起,又或者佢哋就算傾家蕩產都想要一部?
我諗喺每個人都認為自己值得擁有最好~就好似我哋追星,追流行一樣,
手機不再只喺部機,而喺一個人身上嘅配件,裝飾品.
因為smartphone喺現今社會已經好普遍,而家手機已經帶有流行指標嘅意義,意思啫喺只要我有咗部最新嘅手機,我就是拍得上潮流嘅fashion people~
沒錯 ! 大家的確拍上潮流啦~
但令人瘋狂嘅喺,你追流行嘅唔止喺一部,市面上仲賣各種唔同花臣創意禮物配件,例如手機殼,手機防塵塞,手機吊飾等等,如果今日你想走cute style,換上迪士尼手機殼,插上米奇嘅手機防塵塞,行喺條街嘅妳就是可愛教主.
咩意思呢?
而家手機好似衫D配件咁可以隨便搭配,想展示點樣嘅自己,當然喺第一外觀嚟落手,算喺同人say hello話,「hi~我是個點樣嘅人」算喺另類嘅自我介紹方式囉~
如果將呢個觀察放喺人際關係嘅經營上面,或者可以教你從一個人身上嘅行頭配件嚟判斷佢嘅喜好,性格甚至價值觀等等,呢D都可以幫你開話題,要點樣應對,或者過時過節諗諗送咩禮,要點樣投其所好之類.
返番主題,我哋追求嘅流行唔止喺件嘢上面嘅知名度,更加喺一種心靈上嘅滿足,咁當然唔好問佢哋願意用幾多錢買滿足,而喺再多錢都要滿足自己心靈~
講到呢到~
腦入面即刻浮現好多可以做好人情嘅創意禮物啦,只要抓準人性,就唔驚冇人收啦!


text:
interview
簽合約一問
Sasha
半個月前收到offer (電話+email形式) 不過就8月onboard個日先簽合約 想請問onboard個日先至簽合約係咪普遍做法?🙇🏻♀有啲驚係間公司留後路可以隨時收翻offer
編輯於2020年07月10日
Anthony@OnMyGrad
高手高手高高手
Hello Sasha! 唔算超級普遍但都常見,基本上你有電話同email已經真係出咗official offer;佢哋可能唔洗你走多轉所以番工先簽,都係方便你嘅做法.
就算你簽咗約,如果佢有心彈弓手,其實都可以係頭一個禮拜(或更長時間,depends on張約點寫)即刻彈你鐘無需通知期,你可以當呢個period叫咗試用期,可能會容易理解啲.
所以,all in all,唔洗擔心😂
編輯於2020年07月08日
Colin@OnMyGrad
高手高手高高手
都普遍嘅,試過返工第一日朝早十點先簽,不過又唔駛擔心公司會收返,因為一嚟擔心都冇用😂😂,二嚟如果佢真係有心收返,又想做得好好睇睇,都可以等你返工之後頭個月即日通知唔過probation,所以擔心唔嚟.正常出得offer有晒電話email都唔會有咩意外嘅,除非呢半個月有大變卦好似執笠,或者俾人告之類😂放心.
編輯於2020年07月08日


text:
乳牛
簡介改
一般未曾生育嘅母牛唔會產牛奶,更加唔會長時間產出人類借以飲用嘅鮮奶,母牛只有喺生產咗幼牛後先會產奶.一般一隻母牛應該喺兩歲時生第一隻幼牛,隨後約每年生一隻幼牛.有時兩隻幼牛之間嘅間隔亦會長一啲,不過咁對產奶唔好.
今日大多數母牛係通過人工授精嘅方法受精嘅,優點係農民唔使養公牛,而且能夠保證生產出來嘅小牛品質良好.對此呢個方法有興趣嘅農民亦可以學習繁殖技術.此外人工授精時傳播傳染病嘅可能性比自然授精機會細.
時間改
為咗令乳牛嘅乳房獲得必要嘅休息,乳牛喺生小牛60日前就唔會再被擠奶.喺呢段期間內乳房中嘅分泌組織獲得再生.此外假如本來乳房被感染嘅話亦可以獲得治療.受感染嘅乳房會影響奶嘅質量.喺現代化嘅產奶企業,小牛一生下就同母牛分離.一開始幾日佢重獲得母親嘅牛初乳,呢些初乳中含有重要嘅預防疾病嘅抗體.此後小牛獲得代替飼料.公小牛一般被賣到肉牛農場,母小牛就盡快獲得含高脂肪嘅飼料來促進佢瘤胃嘅發育,令到佢盡快成為一隻乳牛.
乳牛嘅懷孕期為280日.小牛出世後就開始重新產奶.喺一開始嘅六個星期中奶量不斷提高,一直到每日25至60升,然後不斷下降,直到下一隻小牛出世.
產量改
一隻乳牛每年可以產至1.8萬升奶(極少數以上),隨地區同種類嘅唔同牛嘅產奶量唔同.產量越高嘅牛亦越難養.一隻每日產50升嘅牛嘅新陳代謝能量同一個馬拉松長跑運動員運動時一樣高.假如佢唔能夠獲得適量嘅飼料嘅話就會病,生產時間亦會降低.
除奶量外,奶嘅脂肪同蛋白質含量亦非常重要,係決定奶嘅價格嘅重要因素.對於兩用牛(例如西門塔爾牛)來講,產奶能力同和肉用能力都非常重要.
所謂嘅「高產量乳牛」嘅產奶期喺四至五年之間.最主要嘅縮短產奶期嘅原因有不當嘅飼養環境同埋由唔優質嘅擠奶機造成嘅乳房嘅慢性發炎.高產量乳牛嘅產子率亦比較低,過一段時間後佢哋完全不育.
品質辨別改
總括來講生奶中含嘅細菌同體細胞應該盡量少.生奶中含細菌多一般代表擠奶機唔乾淨,或者存放時冷卻有問題.生奶中含體細胞多就即係乳房有病.呢啲體細胞係免疫細胞,就好似人類嘅白血球,佢哋會喺乳房有急性或者慢性發炎時進入奶.乳房發炎嘅原因好多.飼養環境唔乾淨,擠奶時唔乾淨,擠奶擠唔好,產奶時間過長,傳染病,飼料不良,遺傳因素都可能影響乳房衛生同生奶嘅質量.乳牛嘅乳房大一般唔代表佢嘅產奶量高,而係佢結締組織虛弱.而一隻乳牛每日進食同反芻時約咀嚼三萬次,並產生90升口水.


text:
鄭則仕對住公仔入戲
出名好戲之人嘅鄭則仕(Kent哥),呢期又返無綫,幫手拍一部時裝劇《反轉貴利王》,故仔講佢原本係個食人唔(口累)骨嘅貴利佬,後來性情大變,變番做好人.
早前,東姑喺深水埗見到Kent哥喺度拍外景,同場仲有一樣好戲嘅「綠葉王」韋家雄.場戲係講佢哋企喺街上面,見到有人想跳樓,於是乎就企喺度睇;不過,就要表現肉緊,戥跳樓嘅人擔心,所以表情多多.
為求逼真,劇組好認真咁做咗個假人道具,做呢場跳樓戲,而Kent哥同韋家雄就差唔多全程對住個假人做戲.現場所見,佢哋睇住個假人跳樓,睇到咬牙切齒,好似真嘅一樣,真係好演技.不過,六十七歲嘅Kent哥年紀有番咁上下,睇嚟就唔係幾頂得順酷熱嘅天氣,又要企得耐喇.東姑見佢趁空檔時,就喺附近士多買咗支水,工作人員又擔埋張膠櫈畀佢坐路邊休息,都好體諒Kent哥嘅!
Kent哥同韋家雄差唔多全程都係望住個假人公仔做戲,但表情真係做到似層層,好似真係睇住人跳樓,一樣咁肉緊,認真好戲!
劇組出動到吊雞車,將個假人公仔從高空拋落地,拍攝呢幕跳樓鏡頭.
瞓喺地上嘅呢幕,有真嘅特約演員去演出,韋家雄仲似係識英雄重英雄,尊重對方專業瞓街演出,拍完即扶番起對方.


text:
如何約會真PTGF, 什至靚既女仔?
-
呢個世界有種人,叫伸手黨.
問人拎著數之前,有冇諗過比到乜野人?人地要老馮比你?
間中就會有人問我拎contact, 然後我唔應佢佢就講粗口問我.
首先要知道一個事實,靚既女仔大把人搶住排隊約,什至極速比人包起.喂,跟規矩,排隊啦唔該.
你如果搵到靚女,你就唔洗TG問我啦,因為你cheap開約開tg群叫賣果堆,咪永遠都約唔到靚女law.
在millionbb約既女仔,同tg群叫賣開果堆根本完全兩個世界.好多人話好難先約到99, 我分享一次佢就比人約爆了, 約佢既人都有跟規矩在millionbb比錢的,都約爆.
S class既全部唔想咁多人約,什至有個S class既女仔,叫我即使在patreon(轉左dearshare)訂閱計劃都千祈唔好寫佢,佢已經唔接新人.
咁點解你會覺得可以唔比錢join millionbb, 就咁拎contact就可以約到? 人地根本唔憂約,唔愁冇人搵,反而係唔想咁多人搵.唔好用tg群果堆女仔套落去真PTGF靚女.
否則都唔會有D女仔,好似Venus呢Dset左只接受富豪會員預約啦.人地明明有個穩陣D既富豪會員可以約,點解要比你呢個連幾百蚊millionbb錢都唔想比既cheap客約?
真係要諗下,唔好淨係自己角度出發.
如果嫌麻煩,可以去princess-dating比信用卡,會方便d, 係少d contact,但質素仲高.
同埋有人以為,我出左訂閱計劃,就可以平D直接約millionbb既女,太天真.我識得既,都一定問你拎millionbb id, 你冇會籍根本約唔到.
同埋我訂閱計劃,主要係幫大家尋寶,搵D新做又好好又未比人評價既寶物, 令大家換contact前多個參考.
我自己都要跌錢去試,幫大家中伏先,換多幾個contact又要前,約出來又要錢,以前亦都無條件分享過好多次.
諗住比左錢訂我patreon就可以拎埋millionbb contact, 話定比你知唔會有.
我係會間中分享少量非millionbb既contact. 老實講我幫你在millionbb尋寶都唔簡單,搵到好野我都想自己收起,你果$10usd訂閱費算係乜,我跌一次車錢都唔止.
你去TG群比人呃一次都起碼跌一千蚊比agent,繼續去TG群比人呃吧.又或者你人望低處,去一樓一正正經經叫隻雞算.
第一篇訂閱文章就會有contact, 但唔係mbb的,亦唔好期望我一定有contact送.因為我都要保障番個女仔,同埋好既女仔永遠係揀客,唔需要求你約佢.
喜歡我的report, 請follow我的TG channel:
https://t.me/ptgfhkreport
或訂閱我的dearshare支持我(類似Patreon):
https://www.dearshare.com/@wavekideater/channel/尋找春天的夢遊-lTMcb7bl


text:
「問世間情為何物」由古至今,愛情對好多人嚟講可以話係一個不解之謎,就算誕生出多如繁星嘅分析同解說,但始終都冇辦法達致充分理解.正因如此,一直都有唔少愛情專家,幫助大家解答疑難,當中李專寫嘅分析特別到肉,例如佢會勸大家:「轟轟烈烈的愛情往往最不可靠,反而彼此相處不累的細水長流才能天長地久.」李專擅長理性中見感性嘅愛情分析,往往幫助唔少人療傷,走出失戀之痛.佢至今出書12本,同時擁有3個專欄,Facebook專頁亦有十萬幾followers,不過一個作家要喺香港地生存絕對唔容易,究竟點樣先至可以將網絡文學重新包裝,令作品接觸更多人?就等佢同大家親身分享一下箇中嘅心得啦!
以觀察力解開愛情真貌
唔好睇李專文質彬彬,成個標準文青咁,佢坦言到大學時期先真正開始認真閱讀.「Year 1,2嗰時我係瘋狂地走堂,然後長期進駐喺圖書館睇好多書,又寫低好多自己對愛情嘅睇法.」年紀輕輕,拍拖經驗唔算多,但就自資出版咗兩本書,亦間接令李專成為專欄作家.畢業後,李專曾從事室內設計,兩年後發覺並非自己理想生活,重新執筆寫作,排解內心鬱悶.「喺嗰個時期我嘅工作,愛情全部好唔順利,不斷諗自己有咩可以做.咁啱見到自己個Facebook Page反應唔錯,最後下定決心辭職.」展開年終無休嘅寫作生涯後,要定期出書,加上要兼顧專欄同Facebook Page,遇著無靈感又點算好?李專就話自己都算幾好彩,甚少遇著『靈感特薄』情況,佢認為係同觀察力有關.「網絡作家要面對嘅係文章可唔可以擊中一群讀者,而呢樣野係好即時性,因為會有like,有share,有人會討論你嘅文章係點,大概都會知道邊一啲嘅topic係大家都會想睇.」李專表示,專頁每星期平均收到超過20個「院友」們感情求助發問,也成為寫作靈感來源.「我唔會將佢地嘅戀愛故事情節寫成文章,而係從中得知邊啲範疇能夠加以發揮,著重描述大家共通感受.」李專認為每個人嘅愛同細節雖然唔一樣,但後悲傷就驚人地相似,所以將觀點同感受化成文字,嘗試喺粉絲情場失意之時,送上一點心靈安慰.
●李專甚少遇著『靈感特薄』情況,佢認為係同觀察力有關.
香港人重「情」 本地網絡作家爭扎求存
喺文學紙本閱讀市場相對低迷嘅手機年代,原來仍有唔少專幫人自資出書嘅出版社,但要好賣,就要針對市場需要.「其實新人嚟講,寫愛情嘅嘢比較容易打入大眾market,始於香港人都比較鍾意睇兩性關係文章.」當時編輯給予李專很大自由度,只要圍繞愛情就可以盡情發揮.雖然愛情文學市場夠穩陣最易「吸粉」,不過正當大陸,台灣網絡作家收入高得令人咋舌之際,本地網絡作家就要掙扎求存.李專自言自己際遇算係順利,但單靠寫作仍難以應付日常支出.「喺香港揸筆搵食嘅難度係來自賺唔到錢,就算我有出書有幾個專欄,與此同時作為KOL有廣告合作,夾夾埋埋都唔可以話維持到正常嘅收人.」作家喺香港嘅生存空間不大,李專認為新時代嘅作家想要網絡上面突圍而出愈來愈難.「作品要吸引到大家去睇,就要視乎內容係咪喺你嗰個範圍裏面差唔多接近最好嘅.」佢認為有意寫作嘅人要由作品嘅質及量落苦功,把握唔同機會擴闊網絡,慢慢累積人氣.
●有意從事寫作嘅人要由作品嘅質及量落苦功,先可以慢慢喺網上累積人氣.
作家的愛情操控課
情慾是天生,愛情是需要學習.感情路上面對嘅問題,並唔係通過純粹睇兩性關係嘅書,或者同朋友吐苦水交流就可以得到改善.李專向來收到唔少讀者求助,由脫單,失戀到處理復合都有,結果從中得到啟發,發展出寫作以外嘅新業務:愛情咨詢.首階段就開辦網上戀愛課程「愛情操控術」,透過有系統嘅情感心理分析,幫助客戶成功得到愛情.「明明用好熱情嘅方式對待對方但都失敗,究竟係點樣做先至可以approach到對方?唔少人都經歷緊呢種煩惱.」佢形容諮詢就好似睇醫生,透過視像會談,一步步跟進客戶進度.李專亦正計劃推出復合課程,指需求同樣極大,只因迷惘嘅人需要指引.「大家願意畀一嚿錢去解決呢個問題,已經唔係單純service平與貴咁簡單,其實係大家都唔知道可以點樣做.」唔少人人漸漸長大後,發現自己對待感情嘅態度同年少時嘅唔一樣,咁係因為我地當中所經歷嘅過程,唔多唔少都會跌倒過失敗過.李專希望大家無論發生咩事,只要當中有反省反思,攞得到袋到落袋,將來就算再面對類似問題,就唔會感覺咁徬徨無助.


text:
我哋搭港鐵去到彩虹C2出口轉1A專線小巴大約15分鐘就到
見到停車場附近有一行好靚既黃色花!
帶住屋企管理處送既聖誕禮物包, 裡面既面具!
難得地少人唔駛同人逼! 真係好舒服好興奮
我哋先喺停車場附近的山頭散步!
更亭姨姨話我哋知行上去山丘會見到幾隻牛喺度食草
所以我哋就先行上去會一會牛牛先!
行上去唔駛幾耐就已經見到佢哋啦!
大家可以放心, 因為佢哋都係有人養既, 唔係野生!
佢哋見到我哋行到咁近都冇咩反應, 我諗佢哋都慣!
佢哋真係好自由自在咁行, 我哋一路跟住佢哋!
行到入嚟呢個大草地! 呢度放咗好幾張枱櫈
如果近近哋入嚟野餐都幾好!
入到嚟梗係要做D Wild嘢爬吓樹啦
妹妹爬唔到樹就當然玩樹枝啦
佢仲執到支好長既樹枝tim!
之後仲喺度現場寫生呀! 難得可以對住D咁近咁近既牛畫畫
哥哥畫完之後仲行番落去送俾更亭姨姨
然後我哋去個廁所就繼續行上停車場對面既山頭
原來上面係個大平地, 有2,3個公公婆婆喺度晨運!
哥哥見到有少少沙地, 就提議執樹枝喺地上面寫字!
好感動哥哥寫咗「我愛你爸爸」送俾我! (起初以為係媽咪教佢咁寫)
我哋再喺呢度逗留多陣就繼續向前出發!
Hooooo行行吓仲出現藍天, 凍凍地又暖暖地, 真係一流!
穿過呢個隧道就見到獅子會教育中心同其他館
都未行到幾步又一個大平地, 所以又喺度停留咗一陣
佢哋喺度跑跑跳跳, 我就乘機坐低抖吓曬吓太陽!
芊芊見到成地都係雞蛋花就喺度執埋幾朵
見到呢張石櫈咁靚, 要喺度影番幾張相留念吓先!
古靈精怪芊芊拎住支BB樹枝(芊芊幫佢起名的)
喺度亂篤我個鏡頭!
最可惜既就係聰鳴茶座今日仲裝修緊
但係呢度寫住12月底...今日25號都未夠底咩? 居然趕唔切聖誕完工
嘩, 見到一大塊農田! 不過係迷你版, 你會見到細細塊田上面咩植物蔬菜都有D
(又要再提....真係好少人, 空氣都清新D)
我同芊芊落咗嚟農田, 我哋見到菠蘿, 火龍果同里木瓜!!
呢棵樹好多紅葉黃葉好靚呀! (不過就跌哂落嚟)
後面呢D黃色花都好靚呀! 好似係菜心嚟架...
呢個哥哥執咗D樹枝跟住扮擔子吊住個袋仔(裡面又係裝住好多支小樹枝)
我同芊芊繼續行去其他農田, 見到小荷花池, 同薰衣草!!
呢度仲有好多其他得意既植物同中草藥!
呢個農墟只係逢星期六,日先會開檔!
轉番上嚟見到聰鳴茶座! 睇個樣唔似2015年內可以整好囉...
不過哥哥見到石頭就只有爬嚟爬去! 都冇興趣睇吓唔同既石頭!
呢個花好靚呀! 好似紙巾做咁既
佢哋仲好開心喺度表演咗首歌我哋聽!
相比起大埔海濱公園同埋屯門昆蟲館冇咁多真實昆蟲睇
呢個遊戲幾好玩, 大人都可以玩埋一份(眼明手快搵番隻昆蟲出嚟)
呢度有個視訊位置播住蝴蝶整個演變過程
離開昆蟲館我哋就去到漁館, 地質公園學習園地同貝殼館
佢哋真係好鍾意跳起影相, 一齊跳完之後仲要自己單獨影張跳起相
最後都差唔多要離開, 我哋又見番幾隻牛! 佢哋真係由朝食到晚
我哋由北港巴士站出口離開
跟住搭92號巴士到西貢巿中心
呢個時侯芊芊已經瞓著咗! 我哋繼續周圍行
見到海鮮餐廳但係覺得好貴都係唔敢入去食
然後去到碼頭坐低望吓人釣魚
好得意係見到好多艇仔泊喺碼頭邊
其實佢哋係賣緊嘢! 企喺碼頭邊既遊客就望落艇度睇吓有咩買
坐喺度見到有個叔叔同鸚鵡經過, 佢仲好識攞Pose俾我影咗張相!
我哋繼續喺巿中心周圍行吓, 順便搵吓有咩食!
沿途見到一間餅店咁多人排哂長龍
所以我又排吓先, 買番舊菠蘿飽同葡撻! (菠蘿飽 $9; 菠蘿油$15; 葡撻 $11; 凍奶茶要$20...)
菠蘿飽超厚脆皮好好食!
葡撻都好食過KFC...正, 唯獨係凍奶茶普普通通但係要成$20有D貴
呀劍貼士: 可帶寵物一同前往 - 假期可購買當造有機菜
地址
免費
92號巴士來往港鐵鑽石山站-西貢
1A號專線小巴來往港鐵彩虹站-西貢
http://www.afcd.gov.hk/tc_chi/country/cou_lea/cou_lea_ven/lions.html
搜尋
近期文章
舊文重溫
- 2022
- 2021
- 2020
- 2019
- 2018
- 2017
- 2016
- 2015
- 2014
- 2013
- 2012


text:
電腦
電腦即係「電子腦袋」(部嘢本身用電去行,要用人去聯,聯想到同人個腦好似)[未記出處或冇根據],中國大陸以前叫做計算機或者電算機(即係「計算嘅機器」),係按照一系列指令(又叫程式)嚟處理數據嘅機器.
電腦用途廣泛.其實電腦係一種可以處理任何資訊嘅機器.根據邱奇-圖靈假設,即使係具有最小能力嘅電腦,只要有足夠記憶體同時間,都可以完成下至電子手帳(PDA)上至超級電腦等電腦嘅工作.因此,同樣嘅電腦設計不但可用於計算工資單,甚至可以用嚟控制無人太空穿梭機.而家電腦比起早期嘅設計無論喺速度同數據處理量方面都要高好多.而由英特爾(Intel)名譽董事長摩爾經過長期嘅觀察之後發表現嘅摩爾定律更加認為每隔18個月集成電路(IC)上面可以容納嘅電晶體數目就會增加一倍,亦暗示電腦嘅性能都會翻一翻.
電腦嘅外型有好多種,最初嘅電腦有成間戲院咁大.而家都重有咁大嘅電腦設備,而且專門用於科學計算同埋大公司(例如銀行)所需嘅事務處理,呢種超級電腦通常稱為大型機(Mainframe);而個人使用嘅較為小型嘅電腦,稱為個人電腦(Personal Computer, PC);便攜式可移動嘅電腦就叫做手提電腦或者膝上型電腦(Laptop Computer).個人電腦同埋膝上型電腦係隨處可見嘅資訊處理同通訊工具,亦係廣大非專家概念中嘅「電腦」所指.不過,而家用得最多嘅電腦其實係嵌入式電腦,一種用於控制各種設備嘅電腦,用嚟控制比如飛機,數碼相機(Digital Camera, DC)等.
電腦嘅誕生改
電腦嘅祖先包括算盤同Antikythera mechanism(公元前87年希臘人用嚟計行星運行嘅工具).中世紀末期,歐洲數學同工程學又開始開花;1623年,Wilhelm Schickard就成功整咗第一部機械計數機.
1820年,巴貝治 (Charles Babbage) 第一個設計出可以編寫程式嘅電腦.不過由於嗰時技術有限,錢亦都唔夠,設計冇即時實現到.之但係,一啲技術好似打窿咭同埋真空管,響19世紀末證明咗喺電腦運算係好有用.Hermann Hollerith整咗部機器,可以自動處理大量打窿咭.
20世紀頭半截,有好多科學運算要用到一啲好專門同精細嘅類比電腦.呢啲電腦,直接利用機械或電學來模擬問題.不過自從有咗可以寫程式嘅數位電腦,就好少用到喇.
喺1930,40年代,更強同靈活嘅計算設備連續建成,逐漸形成現代電腦嘅雛型,譬如1937年對數位電子技術(由克勞德・沙朗發明)同更靈活嘅編造程式性能,但係咁並唔代表"第一部電腦"已經誕生.呢段時期嘅成就有,Atanasoff-Berry Computer(1937年),用閥門(真空管)去計二進制數字同埋保存記憶嘅機器;英國Colossus computer(1944年),只能夠運行小量程式但可以用閥門去重編程式;美國 Electronic Numerical Integrator and Computer(ENIAC,1946年)- 第一種真正通用機器,但重用十進制同仍有固定結構令佢每次使用都需要再次輸入程式;以及Konrad Zuse's Z machines,用機電Z3(1941年)係第一部機器去執行二進制算術同埋程式.
負責起ENIAC個小組,睇到部機嘅瑕疵,就設計咗一個更有彈性,更好嘅架構,叫做記低程式架構(stored program architecture).佢可以話係所有現代電腦嘅基礎.1940年代尾,有唔少小組開始發展呢類電腦.第一部係響英國完成.第一部行得嘅叫小規模實驗機器(Small-Scale Experimental Machine),不過,第一部實用版就叫做EDSAC.
1950年代開始,由閥門推動嘅電腦投入服務,直到佢哋喺1960年代俾晶體管電腦取代為止.晶體管相比起閥門來講又細又快,而且價錢平啲,重更加可靠,結果晶體管就喺呢個優勢下被大量投入工業生產.到咗1970年代,集成電路嘅採用令電腦能夠喺足夠低嘅成本下,令到大眾都可以擁有一部類似現今嘅電腦.
電腦原理改
雖然電腦技術喺四十年代第一代通用電子電腦後已經發生咗好大嘅變化,不過大部分電腦重喺用緊存儲程式架構(亦叫做馮諾依曼架構,加因文中描述嘅主要發明人大概係ENIAC設計師J.Presper Eckert同John William Mauchly).該設計令共用電腦成為現實.
該架構描述嘅電腦包括四部分:計算同邏輯單元(ALU),控制單元,內存,輸入同輸出設備(統稱I/O).呢啲部件俾一捆線(bus)連住,一般由定時器或時鐘驅動(雖然其他事件亦可以驅動控制電路).
概念上,電腦嘅記憶可以當做一行格仔(cells).每格以一個數目做佢嘅地址,而且可以儲(音「草」,中上聲)一定量數據.
輸入/輸出設備改
輸入/輸出設備,一般簡稱I/O(由英文input-output變化出來),係一切幫部電腦同另一部電腦或者外界溝通嘅設備嘅統稱.呢啲輸出可能係直接畀人睇嘅,亦都可以係畀另一部靠呢部電腦啲輸出來運作嘅電腦睇嘅.例如一個機械人嘅運算輸出就主要係畀佢自己啲手腳用.
相比起而家啲電腦,第一代電腦啲輸入同輸出設備就認真係有限公司.嗰陣時啲電腦靠打窿咭(punch card)做輸入,將啲嘢質入個記憶體度做計算,然後用打印機將個計算結果印出來.當時啲打印機多數係由電報機改裝出來.咁多年來,科技發展令到電腦多咗好多唔同嘅輸入輸出設備.好似而家啲個人電腦咁,鍵盤(keyboard)同埋滑鼠(mouse)就係最常用嘅輸入裝置,而熒光幕(display / monitor)就係最常用嘅輸出裝置.當然,好多時都會用到其他裝置,例如打印機,喇叭,同埋耳筒.其實而家嘅人用電腦重有好多唔同方法做輸入,數碼相機就係一個輸入視訊嘅裝置.另外重有兩種好舉足輕重嘅輸入輸出裝置,就係次級記憶裝置(secondary storage),例如硬碟(hard disk),光碟(CD-ROM),同埋快閃記憶(key drives / flash memory),係一啲存取速度比記憶體等主要記憶裝置(primary storage)較慢但係較平,大容量嘅儲存媒體,畀人用來放資料遲啲攞番出來用或用來備份資料;另一類就係用來接駁電腦網絡,佢哋賦予咗電腦互相溝通嘅能力,令到電腦可以做嘅嘢多好多.而家快速增長緊嘅互聯網將全世界每一部電腦連埋一齊,令電腦獲取資訊越來越方便.
指令改
程式改
電腦程式係一列畀電腦執行嘅指令,佢哋可以由解決簡單問題嘅幾個指令去到一啲包含數據表嘅複雜指令.好多電腦程式包含數以百萬計嘅指令,當中大部分係重覆嘅,一部普通嘅電腦可以喺一秒內執行約三十億個指令(2005年).一部電腦行得好快,唔係因為佢哋可以執行一啲好複雜嘅指令,而係因為佢地識得根據編程員將好複雜嘅指令變成好簡單嘅程式語言之後好準確咁將佢哋執行出來.
實際上,編程員唔會用機器語言(machine code)寫程式,因為咁寫程式會令到寫程式好困難,好冇效率同埋好易出錯.雖然用程式語言寫程式都容易出錯,但係用機器語言寫程式要偵錯就真係難過登天.反之,編程員通常都會用一啲高等程式語言來寫程式,再用預先設計好嘅編譯器(compiler)或者直譯器(interpreter)將程式語言變成機器語言.有啲程式語言同機器語言好接近,例如比較低等嘅集合語言(assembly language);另一方面,Prolog之類嘅高等程式語言就係根據抽象原則建構出來,佢哋嘅設計近乎無一絲同機器語言或者機器根底運作方法嘅關係.編程員選擇程式語言嘅時候通常根據工作本身需要,編程員本身實力同埋佢身邊可以用嘅工具來做決定.更加有啲時候,編程員用咩程式語言係取決於用家嘅需要,例如美國軍隊用嘅所有程式都要求編程員用Ada.
電腦程式有時又叫做軟件.軟件係一個比較含義廣泛嘅名詞,因為佢包函一切程式本身同埋幫助程式運作嘅數碼資訊.例如一個遊戲軟件就包括遊戲程式本身同埋好多圖像,聲音等建立遊戲虛擬環境嘅元素.一個電腦應用軟件通常透過零售途徑供給好多個用戶使用.一個典型嘅例子係一套由多種負責不同辨公室工作嘅程式組成嘅辦公室軟件.
積少成多,聚沙成塔,由一句程式碼發展成一個完整嘅應用程式,中間個過程真係好複雜.就攞Firefox出來講,佢就係由二百萬行C++夾埋寫出來;佢已經唔算最勁,有啲程式嘅規模比佢更加大,由大大隊嘅編程員日以繼夜,嘔心瀝血咁磨出來.所以,完善嘅工作管理就成為咗呢啲大單嘢成功嘅一大關鍵.程式語言同埋各種寫程式嘅技術令到工作可以斬件,不斷咁切細佢直至到每一個人嘅工作量都可以喺合理嘅時間內完成.
雖然有啲咁勁嘅野,軟件開發始終都重係一個又慢,又易錯,結果又始料不及嘅行業.軟件工程學其實已經投放咗好多資源研究點先可以令到生產過程更快,更準,更有效率,製成品更高質素.佢哋嘅研究已經見到成果.
庫,操作系統改
電腦發明咗冇耐之後,開始有人發現有一啲嘢原來每個程式都要用,例如各款數學函數.為提高效率起見,有人開始收集各種唔同人寫嘅函數,整成一個庫(library).其中一種常見,發展得最快嘅係同輸入輸出裝置溝通嘅函數,因為佢哋真係個個程式都唔少得.
應用程式改
第一個數字電腦,其巨大的規模和成本,主要是進行科學計算,往往以支持軍事目標.該埃涅阿克最初的設計計算彈道發射台的火砲,但它也可以用來計算中子截面密度,以幫助設計的氫彈 [6] [7],大大加快其發展. (許多最強大的超級計算機可今天還用於核武器模擬.)我的科學和工業研究谷,澳大利亞的第一個存儲程序計算機,評估降雨模式的集水區的雪山計劃,大型水利發電項目 [ 8].另一些人用密碼分析,例如第一款可編程的(雖然不是一般用途)數字電子計算機,巨像,建於 1943年第二次世界大戰期間.儘管這個初期重點科研和軍事工程應用,電腦很快被用於其他領域.
從一開始,存儲程序的計算機被應用到商業問題.低地軌道,一個存儲程序計算機建立由J. Lyons和公司在英國,是業務和被用於庫存管理和其他用途之前,IBM公司3年建成的首個商用存儲程序的計算機.不斷降低的成本和尺寸的電腦看到他們通過不斷較小的組織.此外,隨著微處理器的發明在20世紀 70年代,就有可能產生便宜的電腦.在20世紀 80年代,個人電腦開始流行的許多任務,包括簿記,書寫和印刷文件,計算數學預測和其他重複性的任務,涉及電子表格.
由於計算機已經變得不那麼昂貴,他們已廣泛用於藝術創作好.聲音,靜止圖像和視頻已成為例行創建(通過合成器,電腦繪圖及電腦動畫),和近用電腦編輯普遍.他們也有用於娛樂,視頻遊戲成為一個巨大的產業.
計算機已經被用於控制機械設備,因為它們體積變小,夠便宜這樣做,確實是一個重大推動集成電路技術是建立一個計算機小到足以指導阿波羅任務 [9]和民兵導彈 [10]兩首主要應用在嵌入式計算機.今天,它幾乎是罕見找到動力機械裝置由計算機控制的不是比找到一個至少部分如此.也許最有名的電腦控制的機器人的機械設備,機器與較高或無人類外表和一些子集的能力.工業機器人已成為司空見慣的大規模生產,但通用類人機器人沒有辜負他們的承諾,仍然不是虛構的對口玩具或研究項目.
機器人,的確是身體上的體現了人工智能領域,一門學科,其確切的界線模糊,但在一定程度上涉及試圖給計算機的能力,他們目前不具備,但突如其來的事.多年來,已開發的方法,讓電腦做的事情以前被視為人類的專屬領域 - 例如,“讀”手寫,下棋,或進行象徵性的一體化.然而,進展創造一個計算機展覽“一般”情報相當於一個人一直非常緩慢.
網絡,互聯網改
自1950年代,設喺唔同地方已經透過電腦去處理各種資料,例如美軍嘅SAGE系統就喺最大規模嘅電腦系統;而商業方面,就有Sabre等系統去服務唔同嘅使用者.
到1970年代,美國ARPA資助各大學電腦工程師利用電訊科技將電腦連結起來,形成ARPANET系統. 事實上,連結到網絡嘅電腦不斷大幅增加.好大比例嘅個人電腦習慣噉同互聯網連接去交流同接收資料.
電腦職業,學科改
喺已發展社會,每個行業都會用到電腦.不過而家已經發展咗好多專業去研究電腦嘅建立,調整同運用.經過幾十年發展,電腦專業已經拓展為幾個新學科,主要嘅分類有:
- 電腦工程喺電子工程其中一個分支,以留意硬件,軟件及兩者嘅交流為主.
- 電腦科學喺一個學術科去理解同電腦有關嘅程序,例如發展不同方法去處理特定工作.呢科重處理關於利用電腦去解決問題,點樣有效率去用電腦解決問題同有效率嘅程式去計出答案嘅問題.好多電腦科學專才利用呢個學科去解決不同方面嘅問題.
- 軟件工程研究方法去使軟件變得更快,更穩定,用更少步驟去處理工作.
- 資訊系統專注電腦喺團體(尤其喺商業裏面)嘅發展同運用.
- 好多範疇嘅專業都會利用到電腦;就例如一個地理資訊專家應用電腦去管理地理資訊.
而家有兩個主要專業電腦學會,分別係美國電腦協會(The Association for Computing Machinery)同IEEE 電腦協會(IEEE Computer Society).


text:
「就算我哋要扑嘢,我哋都搵唔到房去扑」
當年依一句,絕對係大部分香港情侶最心底裡嘅說話.香港地寸金尺土,居住環境都係十分細小,好小小嘅話,都叫做會有自己一間房,但係同時好多人都同緊兄弟姐妹share同一間房,或上下格床.係依個環境下,如果大家帶男女朋友翻屋企,就真係尷尬囉.當你哋情到濃時,阿媽突然打開房門,問你食唔食生果,個一刻真係嚇鳩都縮埋...依家除左去酒店staycation,咁到底香港仲有咩拍拖聖地,情侶好去處呢?
訂時鐘酒店,唔再係尷尬麻煩
我哋經常係電視劇,電影上面見到,通常男女主角拍拖聖地去爆房嘅時鐘酒店,都係一D好殘舊嘅裝修,白綠色地磚,一把大吊扇,再加部經典牛龜電視,最重要係,櫃檯一定會有個猥瑣鹹濕阿叔同一個鍾意評頭點足嘅阿姐,今時今日,你仲可以接受到?
現今社會,同伴侶去開房,唔再係一件麻煩事.以前爆房要睇運氣,如果咁啱上到時鐘酒店無房,除左同其他人一齊排排坐係度你眼望我眼等位外,就係另外再去搵過間,搵黎搵去,結果咩火都熄曬.但係依家已經唔需要再咁麻煩,只需要一個whatsapp,就可以隨時預約房間,入住時只需要輸入密碼,立即就可以入房做愛做嘅事啦.
小熊時租酒店,全新旺角時鐘酒店
小熊酒店係一間新式嘅主題旺角時鐘酒店,每個房間都有唔同主題設計,有小熊主題,溫馨可愛.有日式主題,解你思鄉情結.有文青主題,俾你影相擺pose.最重要係令你每次嚟都可以有唔同嘅體驗.係小熊酒店staycation,都一樣可以好chill!
我哋除左有時租外,更加有提供晚上特價過夜,俾你同伴侶,可以成晚盡情咁享受二人世界,係激情過後,相擁而睡.除左特價過夜房間,我哋亦都有提供激戰爆房時段,令你時間上唔使就住就住,可以一次又一次盡情咁同伴侶激烈戰鬥.


text:
今日同大家講呢個地區,可以話係小里斯本入面比較傳統既遊客區 (所以同之前講既地區一樣,俾葡萄牙政府BAN左唔俾再申請AL住).
Misericórdia由四個部份組成:Bairro Alto,Mercês,Santa Catarina,São Paulo
1⃣Bairro Alto 遊客區中既遊客區,呢區有大量既餐廳,做遊客生意既商店,比較出名既觀點有Praça Luís de Camões. 而Bairro Alto同Santa Catarina,夾住有條橫街斜路,就係好多人鍾意去打卡,影黃色小電車既其中一個總站.以前好多人買呢區做hostel,但自從俾政府BAN左之後,近幾個月多左唔少放盤.如果買黎長租俾人OK,短租就要千萬小心喇.
2⃣⃣ Mercês 呢區其實同其他小區,都乜太大既分別.比較出名既係Praça do Principe Real,或者你會話---乜Principe Real唔係響Santo Antonio既咩?其實葡萄牙好多區,係互相交雜既.王儲花園本身係響Mercês,但一堆以Principe Real命名既公司,又會開響對面街.有少少似太子同旺角咁,踩埋一齊.近王儲花園既樓好多都翻新晒,我呢啲離地死偽中產冇錢買了.😭
3⃣Santa Catarina 呢區9成都係橫街窄巷,得一條主街Calçada do Combro.以前小編都幾鍾意,去呢區尋寶.多未翻新既舊樓,由於橫街多,唔會話好嘈好多車.但出少少又去到大街同商業區,遊客區.但....自從被BAN後,就要從長租既角度出發.
🈯以上三區鄰近Santo Antonio (里斯本既商業區)
4⃣São Paulo 鄰近內河,本身都有一個地鐵站Cais do Sodré,呢個地鐵站既隔離,就係碼頭,去河既對面(Almada).呢度亦有前往Cascais既火車,可以話係一個相當重要既交通樞紐.我個人幾鍾意呢區,不過要留意,近火車既區一黎比較舊同雜,二黎會比較嘈,如果去買樓要自己留意返.小編試過放工時間,響度等巴士,附近完全JAM死晒,明明見到有巴士,但塞左9個字先埋到站......
下期會繼續講被葡萄牙政府🈲BAN HOSTEL LICENSE申請既區份 (仲未講晒呀).


text:
防水工程紀錄
元朗加州花園芙蓉徑21號全屋室內室外之防水工程
元朗加州花園芙蓉徑25號全屋室內室外之防水工程
元朗加州花園翠松路12號全屋室內室外之防水工程
大埔海宝花園旁之中電火牛房天面打鑿及翻做防水層
大埔體育館主座東翼的天面防水工程
大埔康樂園西路24號全屋室內及室外之防水工程
大埔康樂園西路94號全屋室內及室外之防水工程
大埔康樂園15街17號全屋室內及室外之防水工程
大埔康樂園東路249號全屋室內及室外之防水工程
大埔康樂園東路175號全屋室內及室外之防水工程
大埔康樂園18街49號全屋室內及室外之防水工程
大埔康樂園10街56A號屋頂,露台之防水工程
大埔康樂園10街17號門樓及圍牆之防水工程
三門仔東華三院伍蔣惠芳安老院之頂層天花及浴室防水
三門仔東華三院包兆龍安老院修補部份浴室間及走廊天花爆裂
三門仔雅景花園B5屋全間天面,玻璃屋及圍牆防水工程/爆裂位石屎
火炭坳背灣街富騰工業中心1407室女廁換喉及地台防水工程
火炭坳背灣街富騰工業中心1301室女廁換喉及地台防水工程
九龍塘喇沙利道愛寶花園1座4C廚房天花,廁所地台及露台天花之防水工程
九龍觀塘海濱道廣生行大廈1314室地台,廁所及外牆防水工程
九龍又一村高槐路14號一樓B室內停車場上蓋
九龍觀塘海濱道廣生行502室廁所及冷氣扒房地台
尖沙咀美麗都大廈16樓4C室天台
大埔倚龍山莊16座3B全屋室內及室外之防水工程
大埔滘1號村屋天台,露台及外牆翻新做防水工程
黃宜坳村屋123號3樓天台,露台及外牆翻新做防水工程
元朗碧豪苑A60號全屋室內及室外之防水工程
元朗碧豪苑A82號全屋室內及室外之防水工程
元朗碧豪苑A84號石屎平台及坑鐵天面修補防漏工程
大埔半春園(香港三級歷史建築)屋頂之防水工程


text:
「言論」
如果有睇到今日特首點樣回應《國安法》嘅話,其實應該都預咗佢會講乜嘢廢話.基本上《基本法》附件三係一個後門,任何時候其實都可以隨時將中國法律加入附件三.咁當然《國安法》所涵蓋嘅範圍實在太廣同太闊,咁究竟自己仲寫唔寫有關自己嘅睇法同政治相關嘅嘢好呢?當然出得文或多或少都會預咗,只不過今次咁強硬,可見佢哋淨係擔心社會運動繼續落去嘅話係會出事.
「寫文」
好多人有睇開我寫嘅嘢都知道我都會寫一啲關於政治嘅嘢,但係會唔會擔心言論自由?如果話無嘅就真係無可能,但係自己寫文真係為咗記錄每日發生啲乜嘢事!所以當然會將自己每日所見所聞,發生嘅事同物都記錄起嚟.寫唔寫文,點樣寫文,相信好多人都會諗,究竟仲有無言論自由.就好似政府早前打壓香港電台,考評局決定取消有爭議嘅題目,都係收窄緊言論自由.寫唔寫?自己決定啦!
「離開」
其實最擔心嘅就當然係小朋友嘅將來,而好多人今日嘅話題都係環繞移民.相信有家庭嘅朋友都會有咁嘅諗法.當然我亦都唔例外,走其實唔難,只係點樣走,同幾時走?當然孤身隻影係好容易,而其實上一代為我哋移民,相信當時亦都係同一個考慮.以前有可能唔明,但係而家完全明晒.好多人都話,走得就好走啦!其實都真係唔係無道理!


text:
加拿大College (大專學院) 懶人包 | Trans U難唔難?學費幾多?適合咩人讀?
好感激呢位follower主動dm我話可以分享一啲關於加拿大college🇨🇦嘅入學心得,有意去加拿大升學嘅就要留意啦🔥! 關於College嘅基本資料 入college嘅人大部分都想transfer U,而唔同大學係會要求你修唔同嘅associate/diploma degree,所以你必須根據學校建議你揀嘅degree然後跟番佢提供嘅建議揀科表進行選科!例如好似我係想轉入UBC Sauder,學校就會建議我揀diploma of arts and science (commerce),然後跟番揀科表揀科就可以架啦~ 你可以選擇transfer to year 2 or year 3,視乎college year 1/ year 2嘅成績作決定,不過普遍嚟講大家都會想transfer去year 2,所以競爭會好大,收生嘅要求都會比較高.聽聞UBC Sauder transfer to year 2 拎GPA 3.9-4.0先叫穩入.Transfer Year 3通常都比trans year 2容易少少. 根據UBC Sauder transfer guide,假如同學想 transfer year 2嘅話,2個sem夾埋要讀最少24 credits (即係8個courses),都幾chur架~ 所以如果覺得自己搞唔掂嘅話都建議transfer to year 3.喺到提番,2年內一定要讀到60 credits!其實30 credits係for major,另外30可以揀一啲自己鍾意嘅嘢,例如心理學,日文,computer science,marketing等等,所以自由度都幾大. 報名資訊 College嘅話佢每一個省份都有一個報名系統.通常喺學校官網都可以搵到報名方法,所以唔使太擔心跟返指示就得,通常填番啲資料然後交報名費就可以.同埋其實大多數college有錢就收,所以好適合一啲想重新開始嘅同學仔. 開學通常係1月同9月居多,有啲都會喺5月開學,大約預半年至一年時間去準備報名啲嘢就可以. 需唔需要搵agent? 我由揀學校整簽證,全部自己一個搞掂冇人幫過我哈哈.我覺得真係要睇自己嘅capability.但係其實搵中介又唔係壞事嘅,始終學校真係乜都唔講.我去到八月先知道我要考嗰啲英文數學考試先reg到某啲科,有啲有prerequisites.如果一早搵中介嘅話,你就會應該會更加清楚啲程序/細節. 入學成績要求 College大部分都冇咩要求.我嗰間Langara College要求DSE主科全2同IELTS 6.5. 學費 每一間學費都唔同,不過大概都係一年100-120k.同埋要視乎你一年讀幾多科,如果一年24 credits就大約10萬. 適合咩人讀? 假如覺得自己直入唔到大學,冇咁多錢負擔大學學費,英文唔係好好,而且想重新開始,college係一個好好嘅選擇. Trans U成績要求 Arts要求最低,GPA 3.5以下都轉到.但商科就偏高,SFU都好似要3.3-3.5,而UBC就更加唔使講啦~ 所以讀得college而又想入番啲比較出名同埋好嘅大學,一係就完全all in讀書拎高GPA,一係豐富自己嘅personal profile,咁先有機會成功! 不過其實唔使咁驚嘅,都好睇你想讀啲咩大學.如果唔係aim high,想讀下例如SFU嗰啲,即係冇UBC咁勁嘅大學,要求就冇咁高. 順帶一提,如果要trans嘅話,每一間學校都唔同嘅timeline到唔同.UBC好似1月就截止,所以第一個sem嘅成績都幾重要. 有心Trans一間好嘅U,應該讀野雞學校定入college? 如果唔想入college嘅話,都可以揀入一啲野雞大學,佢哋都可以trans u.而野雞大學畀分反而好似會鬆少少,啲老師好似冇咁手緊.不過,就真係要睇吓你想要乜嘢師資質素或者學校資源~ 某啲college喺唔同城市都會有啲名氣㗎嘛,咁我諗其實啲大學都想揀啲有質素嘅學生嘅.我覺得佢哋會寧願揀一啲真係讀到書嘅學生~ 心態調整嘅重要性 其實college同香港asso基本上係差唔多,只係外國嗰邊嘅人唔會介意讀college,因為好普遍,唔會好似香港咁將大學同asso分開到咁有階級觀念.College其實十分chur,你入得就預咗唔可以hea,因為大家都想轉番入去好嘅大學,競爭一定係有嘅,唯一可以做嘅就係畀心機啲讀書,有問題嘅話多啲問吓身邊嘅朋友同學仔,又或者問prof,又或者參加吓一啲學校舉辦嘅peer learning programme,等人去幫你.入到去真係好多嘢都唔清唔楚,唔好太expect學校乜野都會話你聽,佢哋真係乜都唔會話你聽.唯一可以做嘅係係自己睇清楚校網,做多啲資料蒐集. College必用網站 一定係每一個省份自己有嘅transfer guide (e.g. BC省就係bctransferguide),一定要睇吓你係college揀嘅courses同你想transfer嘅大學有冇得將credit對等,有時候可能要喺college到讀6個credits先等於大學嘅3個credits架~所以一定要睇得清清楚楚,唔可以出錯! 另一個網站一定係ratemyprofessor.喺college返咗一個月學,真心明白到professor質素嘅重要性,我有2個course都reg到好唔掂嘅professor,有機會連累到個GPA架.reg科之前一定要做好資料蒐集,睇吓佢教得好唔好或者畀分嚴唔嚴.


text:
上一篇講完後防篇,唔知大家有冇錯過呢?錯過咗可以Click入嚟,睇番後防篇.睇完後防都覺得要清既人有好多,唔知中場又會唔會係咁呢?其實中場有好多球員都係非常唔肯定,有啲年紀有番咁上下大,有啲外借咗出去,番到嚟又唔知佢地既定位喺邊,相比起後防,中場就更加多有潛在離隊既可能性.
第一個要講既就係喺英超煞科取得入球既馬達.其實想當年既西班牙幫,來年度可能已經一個都留唔住了,當年靴里拉,迪基亞同馬達,三個西班牙幫撐起整隊曼聯,三個Friend過打Band,但隨著曼聯對靴里拉既不在乎,令到靴里拉轉投巴黎聖日耳門.而迪基亞以及馬達都相繼漸趨年長,雖然喺門將既角度嚟講,迪基亞又唔算係十分老,對比喺保方同陸浩明,佢都只不過係後生仔.但係現齡30既迪基亞,相信喺曼聯既日子都唔遠.而佢個好朋友,馬達既未來就更加係一個好大既問號,到底佢係希望繼續留喺曼聯,定係另謀出路呢?同佢差唔多年紀,差唔多踢法既大衛施華都重返西班牙,其實仲有啲貨仔交既馬達,為前途著想既話,西班牙一定係一個好地方.唔止係因為佢既年紀已經唔適合喺英超到踢,更因為曼聯根本就冇空位比佢再發揮.所謂長江後浪推前浪,一代新人勝舊人,馬達離隊既機會相信都會十分大.希望佢既未來,一片光明,亦都好多謝西班牙幫既三位,包括馬達叔叔喺曼聯呢段低潮期,對曼聯不離不棄.
下一位就係喺倫敦踢到風生水起既連美斯.連加特今季季中被外借至西咸,令到西咸喺季中之後,成績依然十分之好,最後更成功地為球隊爭取到歐洲賽資格,擊敗咗兩支北倫敦「強隊」,成為倫敦二哥.連加特喺韋斯咸既表現,簡直就係判若兩人,由大部分曼球睇死佢,到依加終於有番啲球迷欣賞.好記得當初小編打連加特外借既文章,比大家睇死,話佢一定唔會好,好行唔送呢啲字眼,唔知依加球迷又點睇呢?Click入嚟文章重溫.有啲球迷就話連加特啱韋斯咸既踢法,唔啱曼聯,但其實韋斯咸既防守反擊,同曼聯咪又係有啲一樣.當曼聯面對強隊既時候,曼聯都係選擇防守反擊,記得曼聯仲係喺摩連奴帶領既時候,每當對英超Big6,佢都係選擇防守反擊,當時既連加特表現都係十分好.仲記得對阿仙奴既時候,佢同馬迪亞夾手夾腳搞掂咗對手.其實連加特又係咪真係對曼聯作用唔大呢?小編就真係有啲保留,但係就算曼聯話想留番連加特,都要連加特肯留低喺曼聯先掂.話曬依加曼聯中前場實在係太大人,都未計一啲外借以及喺青年軍打滾緊既球員,包括今季收購既柏利迪斯,希望大家唔好忘記佢.喺咁多人競爭既大前提底下,佢會唔會見喺西咸踢得咁好,順便走人呢?相信好快就會有答案,唔知球迷們又想唔想佢重返曼聯,定係仍然覺得佢只係有一個笑柄呢?
連加特之後就要講一個相信大家對佢印象都唔淺,又冇曬期望既球員.安迪阿斯皮里拉,今季被外借去到意甲既拉素效力,身穿7號波衫既皮里拉,喺拉素都仲係搵唔到穩定既出場機會.雖然喺意甲話就話上陣咗26場,但係實際上陣時間就只有500幾分鐘,四捨五入咁計,其實都只係得10場踢足90分鐘,出場時間雖然未到短,都唔算特別長.證明拉素都唔係好重用佢,加上佢既表現絕對係麻麻,意甲嗰26場波入面,只有1個入波兩個助攻,相信重返曼聯既機會都十分大.但不論係連加特定係其他中場,都面對一個好大既問題,就係競爭對手好多,技術以及球商都比下去既皮里拉,相信留喺曼聯既機會就更加細.幾年前小編對佢都仲有一絲絲既希望,始終係一個巴西既翼鋒,腳法唔多唔少都應該有啲,但係喺曼聯幾季都冇乜表現,即使有一段時間踢防中位置,表現都未如理想,睇嚟曼聯都係同佢分手,會係雙方最好既結果,話曬都算係因了解而分開嘛...相信呢位曼聯既青訓產品,都要同曼聯論再見.
另一個有機會既球員,就係蘇斯克查收購既丹尼爾占士.其實占士真係都算係一個可造之材,因為佢既速度確實係唔容易招架.雖然得一招爆落底,但係當呢一招練到爐火純青既境界,就算對手明知你會咁做,最後都係冇辦法去破壞,就好似洛賓嗰招咁.但到底佢係踢左邊好啲定係右邊好啲呢?佢自己以及蘇斯克查就話佢係左邊好啲,因為佢都鐘意扣大位起腳,但係鐘意同做到,又真係兩回事喎.講真佢扣大位起腳既技巧,連前隊長楊格既水平都未到,想達到洛賓既境界就更加冇乜可能,倒不如踏踏實實好似前隊長華蘭西亞咁,爆落底出個靚波好過.因為其實占士既傳中,其實真係唔差,而呢一點喺上季已經係咁.上一季已經有幾球傳中,落點準到不得了,最後成功助攻到比隊友,而今季佢亦都喺英超煞科戰入面,成功以傳中,助攻比年青球員艾蘭加頭槌頂入.雖然球波喺左路吊入禁區,但小編相信右路就會更加好.不過球會近兩季一直傳會收購新右翼,加上有阿密迪阿奴,美臣格連活等等既球員喺陣中,佢要攞到位置又真係唔容易.至於左翼就更加唔洗爭,如果球隊真係喺今夏收購右翼,睇嚟占士喺紅魔既日子都見到終點了...
之後要講既就係通天老倌馬迪,雖然萬金油程度就唔及利物浦幾位中場咁勁,但作為防中既馬迪,都曾經為曼聯出任中堅一職,都算係揹得起呢個稱號.馬迪唔覺唔得現齡已經30有2,呢位摩連奴既遺物兼契仔,對曼聯嚟講,作用當然仍有係有.但係曼聯會唔會仲留佢呢?而佢又會唔會走呢?相信呢兩點係關鍵,因為馬迪明顯地對於曼聯嚟講,已經再冇咁重要.加上馬迪先32歲,如果佢想踢落去,絕對仲有機會,但英超或者係曼聯機會就應該唔大.所以佢既去或留,相信真係要睇落曼聯對佢既挽留程度以及佢對前途既睇法,摩連奴就去咗羅馬喇,唔知又會唔會低價地再次帶契仔轉會呢?
下一個要講既就係最失望既一位,雲迪比.見到佢個名既讀者,相信都會忍唔任講番句「下,唔x係呀話!?」,加盟咗一季炸喎,咁快就走!?其實都唔係冇原因㗎,年齡24歲既雲迪比今季加盟曼聯,為曼聯出戰36場,包括英超,歐霸,歐聯,足總盃,聯賽盃,比賽時間足足有1456分鐘,多過啱啱講喺拉素既皮里拉多多聲,可惜入波同助攻既次數就比皮里拉仲要低.作為一位Box To Box既球員,錄得呢個紀錄,絕對唔係一個好既數據.加上佢之前喺阿積士既表現,同喺曼聯相比,明顯地係有出入.小編唔係以佢喺荷甲既表現喎,係講緊佢喺阿積士出戰歐聯賽事喎.加上佢依加喺國家隊既位置都危危乎,而年紀都已經去到當打時期,如果唔搵番足夠既出場機會以及狀態,來屆世界盃或者佢都冇機會踢.雖然,有荷蘭叻加持既荷蘭,近代都唔係十分好,但係相信每一位球員,都希望有機會出戰世界盃,為國家出一分力.如果佢仲唔趁依加搵番多啲出場機會,佢既球員生涯絕對係令人擔心. 其實曼聯絕對係需要多一個Box To Box既球員,而雲迪比係一個幾合適既球員,但係蘇斯克查同佢合作咗一年,好似乜都冇變過咁,真係好大問題.其實近年嚟,好多前曼聯明星球員,喺曼聯都會有踢唔啱既情況,一開始大家滿心歡喜以為佢地可以為曼聯帶到去另一個境界,可惜最後都係踢咗一季就離隊收場.呢個到底係曼聯既問題定係球員自身既問題呢?講雲迪比既問題,小編都講過好多次,其實編輯都講到口臭,相信就連領隊以及雲迪比都知問題出現喺邊,所以喺今夏一定要搵個方法.一係要忍痛離隊,一係要同自己既前途賭一舖.
最後一位球員或者大家又有少少估唔到,就係占士加拿.加拿今季既際遇就唔係十分之好,佢先後外借到屈福特以及諾定咸森林,兩支英冠既球隊.一季借兩支球隊,相信大家都知道咩事喇.佢喺屈福特既時候,上陣既表現以及次數因為唔係太理想,所以喺季中就中斷外借,然後再去諾定咸森林.佢去到諾定咸森林之後,表現確實係好咗,都時不時取得入球.相信大家對佢喺英冠既表現唔係十分清楚,或者小編用少少數據去講解一下.首先係佢喺屈福特既時候,佢踢咗有20場波,當中有差唔多10場係踢足90分鐘咁制,就只係得一個助攻咁大把.但去到諾定咸森林之後,佢踢咗20幾場波,就已經有4個入波,表現絕對係比喺屈福特好.但呢位曾榮獲提名金童獎既球員,要喺未來既日子爭取到正選或者出場機會,就真係唔容易.小編就認為能夠榮獲得金童獎提名既,能力以及對自己既期望都唔低,如其喺曼聯不斷等,等到2046,不如早少少出嚟闖一闖,攞多啲出場機會仲好.所以小編認為加拿都絕對有機會離隊.
其實不論係曼聯既中場定係前場,競爭情況都非常之大,所以好多球員都好大機會會喺未來日子離隊,至餘真係有幾多個,就真係要基於佢地球員自身既考量嚟決定.因為有啲年紀都唔細,絕對唔可以再喺曼聯到浪費時間.唔知今集講既球員,又有邊位大家想留低,邊位覺得要走呢?差啲唔記得講,唔知普巴又會唔會愛回家呢,呢一個可能性都唔細㗎,不過小編就諗住遲啲用一篇文去講呢個話題.希望行家唔會搶先一步啦.